olympics sindhu won hockey സിന്ധുവിന് അനായാസ ജയം\nടോക്യോ ഒളിമ്പിക്സ്: വനിതാ ഹോക്കിയിൽ ഇന്ത്യക്ക് തുടർച്ചയായ മൂന്നാം തോൽവി; സിന്ധുവിന് അനായാസ ജയം\nടോക്യോ ഒളിമ്പിക്സ് വനിതാ ഹോക്കിയിൽ ഇന്ത്യക്ക് തുടർച്ചയായ മൂന്നാം തോൽവി. പൂൾ എയിൽ നടന്ന മത്സരത്തിൽ നിലവിലെ ചാമ്പ്യന്മാരായ ഗ്രേറ്റ് ബ്രിട്ടണോട് ഒന്നിനെതിരെ നാല് ഗോളുകൾക്കാണ് ഇന്ത്യയുടെ തോൽവി. ഹന്ന മാർട്ടിൻ ഇരട്ട ഗോൾ നേടിയപ്പോൾ ഷോന മക്കാലിൻ, ഗ്രേസ് ബാൾഡ്സൺ എന്നിവരും ബ്രിട്ടണു വേണ്ടി സ്കോർ ചെയ്തു. പെനൽറ്റി കോർണറിൽ നിന്ന് ഷർമിള ദേവിയാണ് ഇന്ത്യയുടെ ആശ്വാസ ഗോൾ നേടിയത്. (tokyo olympics pv sindhu won womens hockey lost)\nകളി തുടങ്ങി 75ആം സെക്കൻഡിൽ തന്നെ ഗ്രേറ്റ് ബ്രിട്ടൺ ഇന്ത്യൻ വല തുളച്ചു. ഹന്ന മാർട്ടിനാണ് സ്കോറിംഗിനു തുടക്കമിട്ടത്. 19ആം മിനിട്ടിൽ ഹന്നയുടെ രണ്ടാം ഗോളിൽ ബ്രിട്ടൺ ലീഡ് ഉയർത്തി. 23ആം മിനിട്ടിൽ ഷർമിള ദേവിയിലൂടെ ഇന്ത്യ തിരിച്ചടിച്ചു. എന്നാൽ, മൂന്നാം ക്വാർട്ടറിൽ, 41ആം മിനിട്ടിൽ ഷോന മക്കാലിൻ നേടിയ ഗോളിൽ ബ്രിട്ടൺ വീണ്ടും ലീഡ് ഉയർത്തി. 57ആം മിനിട്ടിൽ ഗ്രേസ് ബാൾഡ്സൺ ആണ് ജർമ്മനിയുടെ നാലാം ഗോൾ നേടിയത്.\nRead Also: ടോക്യോ ഒളിമ്പിക്സ്: അമ്പെയ്ത്തിൽ ഇന്ത്യക്ക് ജയം; ബാഡ്മിന്റണിൽ സിന്ധു മുന്നേറുന്നു\nഅതേസമയം, ബാഡ്മിൻ്റണിൽ ഇന്ത്യയുടെ പിവി സിന്ധു പ്രീക്വാർട്ടറിൽ കടന്നു. ഹോങ് കോങ് താരം ച്യുങ് ങാനെ 21-9, 21-16 എന്ന സ്കോറുകൾക്ക് പരാജയപ്പെടുത്തിയാണ് സിന്ധു നോക്കൗട്ട് റൗണ്ടിലെത്തിയത്. ആദ്യ സെറ്റ് അനായാസം സ്വന്തമാക്കിയ സിന്ധുവിന് രണ്ടാം സെറ്റിൻ്റെ തുടക്കത്തിൽ ച്യുങ് കനത്ത വെല്ലുവിളി ഉയർത്തിയെങ്കിലും അത് മറികടന്ന് ഇന്ത്യൻ താരം മത്സരം സ്വന്തമാക്കുകയായിരുന്നു.\nഒളിമ്പിക്സ് അമ്പെയ്ത്തിൽ ഇന്ത്യയുടെ തരുൺദീപ് റായ് വിജയിച്ചിരുന്നു. ഉക്രൈൻ്റെ ഒലക്സി ഹുൻബിനെയാണ് ആദ്യ റൗണ്ടിൽ ഇന്ത്യൻ താരം പരാജയപ്പെടുത്തിയത്. സ്കോർ 6-4. 4-1 എന്ന സ്കോറിന് പിന്നിൽ നിന്ന ശേഷം തിരിച്ചടിച്ചാണ് തരുൺദീപ് ആവേശജയം സ്വന്തമാക്കിയത്. ഇസ്രയേലിൻ്റെ ഇറ്റലി ഷാനിയാണ് അടുത്ത ഘട്ടത്തിൽ തരുൺദീപിൻ്റെ എതിരാളി. ജപ്പാൻ്റെ ഹിരോകി മുട്ടോയെ 7-3 എന്ന സ്കോറിനു കീഴ്പ്പെടുത്തിയാണ് ഇസ്രയേൽ താരം അടുത്ത ഘട്ടത്തിലേക്ക് മുന്നേറിയത്.\nStory Highlights: tokyo olympics pv sindhu won womens hockey lost\nRead more on: pv sindhu | Tokyo Olympics


വിദേശ കൊവിഡ് വാക്സിനുകളുടെ ഇറക്കുമതി ചുങ്കം ഒഴിവാക്കിയേക്കും;തുക കമ്പനികൾക്ക് തീരുമാനിക്കുന്നതിലും അനുവാദം നൽകിയേക്കും – newspeople\nവിദേശ കൊവിഡ് വാക്സിനുകളുടെ ഇറക്കുമതി ചുങ്കം ഒഴിവാക്കിയേക്കും;തുക കമ്പനികൾക്ക് തീരുമാനിക്കുന്നതിലും അനുവാദം നൽകിയേക്കും\nദില്ലി: വിദേശ കൊവിഡ് വാക്സിനുകളുടെ ഇറക്കുമതി ചുങ്കം ഒഴിവാക്കിയേക്കും. പത്ത് ശതമാനം ഇറക്കുമതി ചുങ്കം ഒഴിവാക്കാനാണ് കേന്ദ്ര സർക്കാർ ആലോചിക്കുന്നത്. സർക്കാർ ഇടപെടൽ ഇല്ലാതെ വിദേശ വാക്സിനുകൾ വ്യാപാരം നടത്താൻ കമ്പനികളെ അനുവദിക്കാനും ആലോചിക്കുന്നുണ്ട്. വാക്സിൻ തുക കമ്പനികൾക്ക് തീരുമാനിക്കുന്നതിലും സർക്കാർ അനുവാദം നൽകിയേക്കും. അതേസമയം, നാലാംഘട്ട വാക്സിനേഷനുമായി ബന്ധപ്പെട്ട കാര്യങ്ങള് തീരുമാനിക്കാന് പ്രധാനമന്ത്രി യോഗം വിളിച്ചു. ആരോഗ്യ വിദഗ്ധരും വാക്സീൻ നിർമ്മാതാക്കളുമായി വൈകിട്ട് ചർച്ച നടത്തും.\nവാക്സീൻ ഏതൊക്കെ വിഭാഗങ്ങൾക്ക് നല്‍കണമെന്ന് സംസ്ഥാനങ്ങൾക്ക് തീരുമാനിക്കാമെന്നാണ് കേന്ദ്രം അറിയിച്ചിരിക്കുന്നത്. 18 വയസ് കഴിഞ്ഞവരിൽ ആർക്കൊക്കെ വാക്സീൻ നല്‍കണമെന്ന് കേന്ദ്രം നിർദ്ദേശിക്കില്ല. അതേസമയം, കൊവിഡ് രണ്ടാം തരംഗം ഈ വർഷം മുഴുവൻ വെല്ലുവിളിയാകാമെന്ന് എയിംസ് ഡയറക്ടറും, കൊവിഡ് ദൗത്യസംഘാംഗവുമായ ഡോ. രൺദീപ് ഗുലേറിയ വ്യക്തമാക്കി. അടുത്ത വർഷം പകുതിയോടെ മാത്രമേ കാര്യങ്ങൾ സാധാരണ നിലയിലെത്തുയെന്നും രൺദീപ് ഗുലേറിയ പറയുന്നു.\nഅതിനിടെ, ഇന്ത്യയിൽ കണ്ടെത്തിയ ഇരട്ടജനിതകവ്യതിയാനം വന്ന വൈറസ് കടുത്ത ആശങ്കയാണ് സൃഷ്ടക്കുന്നത്. ശക്തമായ വ്യാപനശേഷിയുള്ള ഈ വൈറസാണ് കൊവിഡിന്‍റെ രണ്ടാം തരംഗത്തിൽ രാജ്യത്ത് രോഗവ്യാപനം വേഗത്തിലാക്കിയതെന്ന വിലയിരുത്തലിലാണ് ആരോഗ്യവിദഗ്ധർ. B1617 എന്നറിയപ്പെടുന്ന ഈ വൈറസ് നിലവിലുള്ള വാക്സീനുകളെയും മറികടക്കുമോ എന്ന് പരിശോധനകൾ നടന്നു വരികയാണ്.\nകോവിഡ് രണ്ടാം തരംഗം;ഇന്ത്യയിലേക്കുള്ള യാത്ര ഒഴിവാക്കണമെന്ന് പൗരന്‍മാരോട് യുഎസ്


IPL 2020:3Records MS Dhoni Could Break This Time | ഐപിഎല്2020: എം എസ് ധോണിയെ കാത്തിരിക്കുന്ന പുതിയ മൂന്ന് റെക്കോഡുകള് ഇതാ - Malayalam MyKhel\n» IPL 2020: എം എസ് ധോണിയെ കാത്തിരിക്കുന്ന പുതിയ മൂന്ന് റെക്കോഡുകള് ഇതാ\nIPL 2020: എം എസ് ധോണിയെ കാത്തിരിക്കുന്ന പുതിയ മൂന്ന് റെക്കോഡുകള് ഇതാ\nഅബുദബി: ഇന്ത്യന്‍പ്രീമിയര് ലീഗിന്റെ 13ാം സീസണ് സെപ്റ്റംബര് 19 മുതല് നവംബര് 10വരെയ യുഎഇയില് നടക്കാനൊരുങ്ങുകയാണ്. ടൂര്‍ണമെന്റിനായി ഈ മാസം 20ന് ശേഷം ടീമുകള് യുഎഇയിലേക്ക് പോകും. എംഎസ് ധോണി നായകനായുള്ള ചെന്നൈ സൂപ്പര് കിങ്‌സ് ആഗസ്റ്റ് 21ന് ചാര്‍ട്ടേര്‍ഡ് വിമാനം വഴി യുഎഇയിലേക്ക് പോകുമെന്ന് ടീമിന്റെ വൃത്തങ്ങള് ഇതിനോടകം അറിയിച്ചിട്ടുണ്ട്.\nമൂന്ന് തവണ ഐപിഎല് കിരീടം നേടി ചെന്നൈ നായകന് എം എസ് ധോണിക്ക് ഈ സീസണിലെ ഐപിഎല് നിര്‍ണ്ണായകമാണ്. കാരണം 2019ലെ ഏകദിന ലോകകപ്പിന് ശേഷം ദേശീയ ടീമില്‍നിന്ന് വിട്ടുനില്‍ക്കുന്ന ധോണിക്ക് ടീമിലേക്ക് മടങ്ങിയെത്താന് ഐപിഎല്ലില് തിളങ്ങേണ്ടത് അത്യാവശ്യമാണ്. ഇത്തവണ പ്രതീക്ഷയോടെ ഐപിഎല്ലിനിറങ്ങുന്ന ധോണിയെ കാത്ത് മൂന്ന് പുതിയ റെക്കോഡുകളുമുണ്ട്. അത് ഏതൊക്കെയാണെന്ന് നോക്കാം.\nഒരു സീസണില് കൂടുതല് പുറത്താക്കല്\nവിക്കറ്റ് കീപ്പറെന്ന നിലയില് മികച്ച റെക്കോഡാണ് അന്താരാഷ്ട്ര ക്രിക്കറ്റിലും ഐപിഎല്ലിലും ധോണിക്കുള്ളത്. ഐപിഎല് ചരിത്രത്തില് ഏറ്റവും കൂടുതല് തവണ പുറത്താക്കല് നടത്തിയിട്ടുള്ള കീപ്പറും ധോണിയാണ്. എന്നാല് ഒരു സീസണില് കൂടുതല് പുറത്താക്കല് നടത്തിയ കീപ്പറെന്ന റെക്കോഡ് നിലവില് ഡല്‍ഹി ക്യാപിറ്റല്‍സിന്റെ റിഷഭ് പന്തിന്റെ പേരിലാണ്. 16 മത്സരത്തില് നിന്ന് 24 പുറത്താകലിനാണ് പന്ത് കാരണമായത്. ഇത്തവണ ധോണി ഈ റെക്കോഡ് മറികടക്കുമെന്നാണ് പ്രതീക്ഷിക്കപ്പെടുന്നത്. സ്പിന്നര്‍മാരെ പിന്തുണയ്ക്കുന്ന യുഎഇ മൈതാനത്ത് ധോണി വിക്കറ്റ് പിന്നില് നിന്ന് പുതിയ റെക്കോഡ് കുറിക്കുമെന്ന് തന്നെ പ്രതീക്ഷിക്കാം.\nഐപിഎല്ലില് കൂടുതല് ക്യാച്ച്\nഐപിഎല്ലില് കൂടുതല് ക്യാച്ചെന്ന റെക്കോഡിനരികെയാണ് ധോണി. നിലവില് 102 ക്യാച്ച് നേടിയ ചെന്നൈയിലെ ധോണിയുടെ സഹതാരം സുരേഷ് റെയ്‌നയുടെ പേരിലാണ് കൂടുതല് ക്യാച്ചെന്ന റെക്കോഡുള്ളത്. 101 ക്യാച്ചുള്ള ദിനേഷ് കാര്‍ത്തിക് രണ്ടാം സ്ഥാനത്താണ്. 95 ക്യാച്ചാണ് ധോണിയുടെ പേരിലുള്ളത്. ഈ സീസണോടെ ധോണി ഈ റെക്കോഡ് സ്വന്തം പേരിലാക്കുമെന്ന് തന്നെയാണ് പ്രതീക്ഷിക്കുന്നത്. നിലവില് വിക്കറ്റ് കീപ്പറെന്ന നിലയില് കൂടുതല് ക്യാച്ച് ധോണിയുടെ പേരിലാണ്.\n150 പുറത്താക്കല് നടത്തുന്ന ആദ്യ കീപ്പര്\nഐപിഎല്ലില് 150 പുറത്താക്കല് നടത്തുന്ന ആദ്യ വിക്കറ്റ് കീപ്പറെന്ന റെക്കോഡ് സ്വന്തമാക്കാനുള്ള സുവര്‍ണ്ണാവസരമാണ് ധോണിക്ക് മുന്നിലുള്ളത്. 133 പുറത്താക്കലുമായി നിലവില് ഈ റെക്കോഡില് ധോണി തന്നെയാണ് മുന്നില്‍യ 131 പുറത്താക്കലുമായി കൊല്‍ക്കത്ത നൈറ്റ് റൈഡേഴ്‌സ് നായകനും വിക്കറ്റ് കീപ്പറുമായ ദിനേഷ് കാര്‍ത്തിക് രണ്ടാം സ്ഥാനത്തുണ്ട്. 150 പുറത്താക്കല് എന്ന നാഴികക്കല്ല് പൂര്‍ത്തിയാക്കാന് വെറും 17 പുറത്താക്കല്‍കൂടി ധോണിക്ക് മതി. ഈ സീസണില്‍ത്തന്നെ ധോണി ഈ റെക്കോഡ് മറികടക്കുമെന്നാണ് പ്രതീക്ഷിക്കപ്പെടുന്നത്.\nIPL 2020: ധോണിക്ക് ശേഷം ഐപിഎല്ലിലെ മികച്ച ക്യാപ്റ്റന് അവന്, വാനോളം പുകഴ്ത്തി സെവാഗ്\nIPL 2020: എല്ലാവര്‍ക്കും വേണ്ടത് ധോണിയെ! സിക്‌സര് ഇത്ര സിംപിളോ? സഞ്ജു പറയുന്നു\nIPL 2020: ധോണിക്ക് മാത്രമല്ല, സാക്ഷിക്കും നിയന്ത്രണം വിട്ടു, കലിപ്പില് പോസ്റ്റ്, പിന്നീട് ഡിലീറ്റ്\nIPL 2020: ധോണി മുന്നില് നിന്ന് നയിക്കാന് തയ്യാറാവണം: ഗൗതം ഗംഭീര്\n11 hrs ago IPL 2020: സിഎസ്‌കെയ്ക്കു ഇതെന്ത് പറ്റി? സീസണ് ദുരന്തമായേക്കും! ധോണിക്കും ആശങ്ക\nAutomobiles എക്സ്ചേഞ്ച് സേവനങ്ങള് വേഗത്തില്; സെയില്‍സ് ഔട്ട്‌ലെറ്റുകള് ആരംഭിച്ച് ഫോക്‌സ്‌വാഗണ്\nRead more about: ms dhoni ipl 2020 csk എംഎസ് ധോണി ഐപിഎല് 2020 ചെന്നൈ സൂപ്പര് കിങ്‌സ്\nStory first published: Friday, August 14, 2020, 11:19 [IST]


സഹോദരനെപോലെ കാണുന്ന സുഹൃത്തിന്റെ മകനായതിനാല് ഇതുവരെ എല്ലാം സഹിച്ചു; തേജസ്വിക്കെതിരേ നിതീഷ് | 'Son of brother-like friend': Nitish Kumar to Tejashwi Yadav's sharp attack\nNov 27, 2020, 07:34 PM IST\nNitish Kumar. UNI Photo\nപട്‌ന: ആര്.ജെ.ഡി നേതാവ് തേജസ്വി യാദവിനെതിരേ നിയമസഭയില് പൊട്ടിത്തെറിച്ച് ബിഹാര് മുഖ്യമന്ത്രി നിതീഷ് കുമാര്. തേജസ്വി താൻ സഹോദരനെ പോലെ കാണുന്ന സുഹൃത്തിന്റെ മകനായതിനാലാണ് ഇതുവരെ എല്ലാം സഹിച്ച് മറുപടി നല്‍കാതിരുന്നത്. എന്നാലിപ്പോള് കാര്യങ്ങള് ഏറെ അതിക്രമിച്ചെന്നും നിതീഷ് കുമാര് തുറന്നടിച്ചു.\nതേജസ്വി തനിക്കെതിരേ തുടര്‍ച്ചയായി നടത്തുന്ന വ്യക്തിപരമായ ആരോപണങ്ങളാണ് നിതീഷിനെ ചൊടിപ്പിച്ചത്. ശ്രീജന് അഴിമതി കേസില് സര്‍ക്കാര് നടപടി സ്വീകരിക്കാത്തതിനെതിരേയും നിതീഷിന് കോടതി ക്ലീന് ചീറ്റ് നല്‍കിയ 1991 കൊലപാതക കേസ് ഉള്‍പ്പെടെയുള്ള സംഭവങ്ങളിലാണ് സഭയില് നിതീഷിനെതിരേ തേജസ്വി വീണ്ടും ആരോപണം ഉന്നയിച്ചത്.\nആക്ഷേപകരവും അടിസ്ഥാന രഹിതവുമായ തേജസ്വിയുടെ പരാമര്‍ശങ്ങള് സഭ രേഖകളില് നിന്ന് നീക്കം ചെയ്യണമെന്ന് പാര്‍ലമെന്ററി കാര്യമന്ത്രി വിജയ് കുമാര് ചൗധരി സ്പീക്കറോട് ആവശ്യപ്പെട്ടിരുന്നു. ഇക്കാര്യം പരിശോധിച്ച് നടപടി സ്വീകരിക്കുമെന്ന് സ്പീക്കര് അറിയിച്ചതിന് പിന്നാലെയാണ് തേജസ്വി വീണ്ടും നിതീഷിനെതിരേയുള്ള ആരോപണങ്ങള് ആവര്‍ത്തിച്ചത്.\nതേജസ്വി കള്ളം പറയുകയാണെന്നും അസംബന്ധമായ ആരോപണങ്ങളാണ് ഉന്നയിക്കുന്നതെന്നും നിതീഷ് തിരിച്ചടിച്ചു. തേജസ്വി താൻ സഹോദരനെ പോലെ കാണുന്ന സുഹൃത്തിന്റെ മകനായതിനാലാണ് ഏറെക്കാലമായി തക്കമറുപടി നല്‍കാതെ മൗനമായി ഇരുന്നത്. തന്റെ പിതാവിനെ നിയമസഭാ പാര്‍ട്ടി നേതാവാക്കിയത് താനാണെന്ന് തേജസ്വി മനസിലാക്കണം. ഉപമുഖ്യമന്ത്രി സ്ഥാനത്തേക്ക് തേജസ്വി എത്തിയത് പോലും താന് കാരണമാണെന്നും നിതീഷ് പറഞ്ഞു.\nതനിക്കെതിരേയുള്ള അഴിമതി ആരോപണം വിശദീകരിക്കാന് തേജസ്വിയോട് ആവശ്യപ്പെട്ടു. എന്നാല് അതിന് അദ്ദേഹം മറുപടി നല്‍കിയില്ല. ആ കേസിലെ കോടതി വിധി എല്ലാവര്‍ക്കുമറിയാം. പക്ഷേ തേജസ്വി ഇപ്പോഴും കള്ളം പറയുകയാണ്. ഞാന് എല്ലാം സഹിച്ചു. പക്ഷേ ഇപ്പോള് കാര്യങ്ങള് ഏറെ അതിക്രമിച്ചെന്നും നിതീഷ് കുമാര് സഭയില് വ്യക്തമാക്കി.\ncontent highlights: 'Son of brother-like friend': Nitish Kumar to Tejashwi Yadav's sharp attack\nബിഹാറിൽ നിതീഷ് സർക്കാരിന്റെ സത്യപ്രതിജ്ഞ ഇന്ന്\nനിങ്ങള് അത് തെറ്റിദ്ധരിച്ചു; ഉദ്ദേശിച്ചത് വിരമിക്കുമെന്നല്ലെന്ന് നിതീഷ് കുമാര്


ഹോംപുതിയ കാറുകൾവാർത്തകിയ സെൽറ്റോസ് 2019 സെപ്റ്റംബറിൽ ഏറ്റവും കൂടുതൽ വിറ്റുപോകുന്ന കോംപാക്റ്റ് എസ്‌യുവിയായി\npublished on ഒക്ടോബർ 14, 2019 11:10 am by rohit വേണ്ടി\nകഴിഞ്ഞ വർഷത്തെ അപേക്ഷിച്ച് വിപണി വിഹിതത്തിൽ ഏറ്റവും മോശം ഇടിവാണ് ക്രെറ്റ കണ്ടത്.\nഎം‌എം കണക്കുകളുമായി താരതമ്യപ്പെടുത്തുമ്പോൾ, എസ്-ക്രോസ് 56 ശതമാനത്തിലധികം വളർച്ച നേടി.\nക്യാപ്റ്റൂറിന്റെ 18 യൂണിറ്റുകൾ മാത്രമേ റിനോയ്ക്ക് കയറ്റാൻ കഴിയൂ.\nമൊത്തത്തിൽ, കോംപാക്റ്റ് എസ്‌യുവി വിഭാഗത്തിൽ 2019 സെപ്റ്റംബറിൽ ഏകദേശം 17 ശതമാനം വളർച്ചയുണ്ടായി.\nഓഗസ്റ്റ് 22 നാണ് കിയ സെൽറ്റോസ് ഇന്ത്യയിൽ വിക്ഷേപിച്ചത്, അതിനുശേഷം ഇത് വിപണിയിൽ കൊടുങ്കാറ്റടിച്ചു. കോംപാക്റ്റ് എസ്‌യുവി വിഭാഗത്തിൽ ഏറ്റവും കൂടുതൽ വിപണി വിഹിതമുള്ള ഇത് 2019 സെപ്റ്റംബറിലെ വിൽപ്പനയിൽ ഒന്നാം സ്ഥാനത്തെത്തി.\nസെപ്റ്റംബറിൽ വിൽപ്പനയും ഡിമാൻഡും കണക്കിലെടുത്ത് ഓരോ കോംപാക്റ്റ് എസ്‌യുവിയും എങ്ങനെ പ്രവർത്തിച്ചു എന്നതിനെക്കുറിച്ചുള്ള വിശദമായ അവലോകനം ഇതാ:\nഹ്യുണ്ടായ് ക്രെറ്റ : 33 ശതമാനത്തിലധികം വിപണി വിഹിതമുള്ള ക്രെറ്റ സെപ്റ്റംബറിൽ കയറ്റി അയച്ച യൂണിറ്റുകളുടെ എണ്ണത്തിൽ രണ്ടാം സ്ഥാനത്താണ്. എന്നിരുന്നാലും, വർഷം തോറും വിപണി വിഹിതം താരതമ്യപ്പെടുത്തുമ്പോൾ, അത് ഏകദേശം 25 ശതമാനം കുറഞ്ഞു.\nമാരുതി സുസുക്കി എസ്-ക്രോസ് : ഏറ്റവും കൂടുതൽ എം‌എം നമ്പറുകളുള്ള എസ്-ക്രോസ് പ്രശംസിക്കുന്നുണ്ടെങ്കിലും കോം‌പാക്റ്റ് ക്രോസ്ഓവറിന്റെ ആയിരത്തിലധികം യൂണിറ്റുകൾ വിൽക്കാൻ മാരുതിക്ക് കഴിഞ്ഞില്ല. ഓരോ വർഷം കഴിയുന്തോറും അതിന്റെ വിപണി വിഹിതം കുറയുന്നു, ഇപ്പോൾ ഇത്5ശതമാനത്തിൽ കൂടുതലാണ്.\nറിനോ ഡസ്റ്റർ : ഫെയ്‌സ് ലിഫ്റ്റഡ് ഡസ്റ്റർ ഇന്ത്യയിൽ റെനോ അവതരിപ്പിച്ചെങ്കിലും, വിൽപ്പന കണക്കുകൾ പരിഗണിക്കുമ്പോൾ കാര്യമായ മാറ്റമൊന്നും സംഭവിച്ചിട്ടില്ല. വാസ്തവത്തിൽ, ഈ വിഭാഗത്തിലെ ഏറ്റവും മോശമായ രണ്ടാമത്തെ കാറാണ് ഇത്. MoM കണക്കുകളുമായി താരതമ്യപ്പെടുത്തുമ്പോൾ 43 ശതമാനത്തിലധികം ഇടിവ്.\nഇതും വായിക്കുക : നിങ്ങൾക്ക് 30 ലക്ഷം രൂപയിൽ താഴെ വാങ്ങാൻ കഴിയുന്ന 11 ബിഎസ്6കംപ്ലയിന്റ് കാറുകൾ\nറിനോ ക്യാപ്‌റ്റൂർ : കോം‌പാക്റ്റ് എസ്‌യുവി സെഗ്‌മെന്റിലെ റിനോയിൽ നിന്നുള്ള മറ്റൊരു ഓഫർ, ക്യാപ്റ്റൂർ അതിന്റെ പ്രകടനത്തിൽ പരാജയപ്പെടുന്നു. ഏറ്റവും കൂടുതൽ ബാധിച്ച എസ്‌യുവിയാണ് വിപണി വിഹിതം 0.09 ശതമാനം.\nകിയ സെൽറ്റോസ് : ഏറ്റവും വലിയ വിപണി വിഹിതം 39 ശതമാനത്തിലധികമായി കൈവശം വച്ചിരിക്കുന്ന സെൽറ്റോസ് സെഗ്‌മെന്റ് നേതാവാണ്. കിയയ്ക്ക് എസ്‌യുവിയുടെ 7,000 യൂണിറ്റുകൾ വിൽക്കാൻ കഴിഞ്ഞു. YOY മാര്ക്കറ്റ് ഷെയറിന്റെ കണക്കുകളുമായി താരതമ്യപ്പെടുത്തുമ്പോള് നല്ല വളർച്ച കൈവരിച്ച രണ്ട് കാറുകളിലൊന്നാണിത്.\nനിസ്സാൻ കിക്ക്സ് : സെപ്റ്റംബറിൽ 200-ഓളം യൂണിറ്റ് കിക്ക് കയറ്റുമതി ചെയ്യാൻ നിസ്സാന് കഴിഞ്ഞു. എന്നിരുന്നാലും, എല്ലാ എസ്‌യുവികളുടെയും YOY വിപണി വിഹിതം താരതമ്യപ്പെടുത്തുമ്പോൾ സെൽറ്റോസ് ഒഴികെയുള്ള ഒരേയൊരു കാറാണ് പോസിറ്റീവ് വളർച്ചയ്ക്ക് സാക്ഷ്യം വഹിക്കുന്നത്.\nമഹീന്ദ്ര സ്കോർപിയോ : സ്കോർപിയോയുടെ എംഎം നമ്പറുകളുമായി താരതമ്യപ്പെടുത്തുമ്പോൾ ഏകദേശം 26 ശതമാനം വളർച്ച. സ്കോർപിയോയുടെ 3,600 യൂണിറ്റുകൾ മഹീന്ദ്ര വിറ്റു, ഇത് ശരാശരി ആറുമാസത്തെ കണക്കാണ്.\n1295 അവലോകനങ്ങൾഈ കാർ റേറ്റ് ചെയ്യാം\nRs.13.18 - 18.14 ലക്ഷം* get ഓൺ റോഡ് വില\n216 അവലോകനങ്ങൾഈ കാർ റേറ്റ് ചെയ്യാം\nRs.9.86 - 14.25 ലക്ഷം* get ഓൺ റോഡ് വില


Emalayalee.com - കടമറ്റത്ത് കത്തനാരായി ജയസൂര്യ; ത്രീഡി ചിത്രത്തിന്റെ ടീസര് പുറത്ത്\nകടമറ്റത്ത് കത്തനാരായി ജയസൂര്യ; ത്രീഡി ചിത്രത്തിന്റെ ടീസര് പുറത്ത്\nത്യസ്തങ്ങളായ ഒരുപിടി വേഷങ്ങളിലൂടെ പ്രേക്ഷകരെ വിസ്മയിപ്പിച്ചിട്ടുള്ള ജയസൂര്യ കടമറ്റത്ത് കത്തനാരായെത്തുന്ന സിനിമയുടെ ലോഞ്ച് ടീസര് പുറത്തിറങ്ങി. എട്ടാം നൂറ്റാണ്ടില് ജീവിച്ചിരുന്നതായി കരുതപ്പെടുന്ന വനമാന്ത്രികനായ പുരോഹിതന് കടമറ്റത്ത് കത്തനാരുടെകഥ കടമറ്റത്തച്ചന് എന്ന പേരില് 1984-ല് നസീര് അഭിനയിച്ചിട്ടുള്ള ഒരു ചിത്രം പുറത്തിറങ്ങിയിരുന്നു. അതിനുശേഷം കടമറ്റത്ത് കത്തനാര് എന്നൊരു സീരിയലും ഏറെ ശ്രദ്ധ നേടിയിരുന്നു. ഇപ്പോഴിത ത്രീഡിയായാണ് പുതിയ കടമറ്റത്ത് കത്തനാര് ഒരുങ്ങുന്നത്\nഫിലിപ്സ് ആന്‍ഡ് മങ്കിപെന്, ജോ ആന്‍ഡ് ദി ബോയ് തുടങ്ങിയ ചിത്രങ്ങളൊരുക്കിയ റോജിന് തോമസ് ആണ് ജയസൂര്യയെ നായകനാക്കി കടമറ്റത്ത് കത്തനാര് എന്ന സിനിമ ഒരുക്കുന്നത്. ത്രീഡിയിലാണ് ചിത്രം, തിരക്കഥ ആര്. രാമാനന്ദ് ആണ്. രണ്ട് ഭാഗങ്ങളായാകും ചിത്രം റിലീസിനെത്തുന്നത്. അതില് ഒന്നാം ഭാഗത്തിന്റെ ലോഞ്ച് ടീസറാണ് ഇറങ്ങിയിരിക്കുന്നത്.\nബിഗ് ബജറ്റിലൊരുങ്ങുന്ന ചിത്രം നിര്‍മ്മിക്കുന്നത് നിര്‍മ്മാതാവും നടനുമായ വിജയ് ബാബുവിന്റെ ഉടമസ്ഥയിലുള്ള ഫ്രൈഡേ ഫിലിം ഹൗസ് ആണ്. ചിത്രം ഒരു ഫാന്റസി ത്രില്ലര് ഗണത്തില് പെടുന്നതായാണ് സൂചന. ജയസൂര്യയും വിജയ് ബാബുവും ഒന്നിക്കുന്ന എട്ടാമത്തെ സിനിമ കൂടിയാണിതെന്ന പ്രത്യേകതയും ചിത്രത്തിനുണ്ട്. ആട് 3, രാമസേതു, സൂഫിയും സുജാതയും, സത്യന്റെ ബയോപിക്ക് തുടങ്ങിയ സിനിമകളാണ് ജയസൂര്യയുടേതായി ഒരുങ്ങുന്നത്.


Say no to Bribery | പാലക്കാട് കോങ്ങാട് കൈക്കൂലി വാങ്ങിയ രണ്ട് വില്ലേജ് ഫീൽഡ് സ്റ്റാഫ് അറസ്റ്റിൽ | Two village field staff in Palakkad Kongad village arrested for taking bribe – News18 Malayalam\nSay no to Bribery | പാലക്കാട് കോങ്ങാട് കൈക്കൂലി വാങ്ങിയ രണ്ട് വില്ലേജ് ഫീൽഡ് സ്റ്റാഫ് അറസ്റ്റിൽ\nപട്ടയം അനുവദിക്കാൻ ഒരു ലക്ഷം രൂപ കൈക്കൂലി വേണമെന്നായിരുന്നു ആവശ്യം\nപാലക്കാട് കോങ്ങാട് വില്ലേജ് ഓഫീസിൽ പട്ടയം (title deed) അനുവദിക്കാൻ കൈക്കൂലി (bribery) വാങ്ങിയ രണ്ട് വില്ലേജ് ഓഫീസ് ജീവനക്കാരെ വിജിലൻസ് അറസ്റ്റ് ചെയ്തു. രണ്ട് ഫീൽഡ് അസ്സിസ്റ്റന്റുമാരായ മനോജ്, പ്രസന്നൻ എന്നിവരെയാണ് കൈക്കൂലിയുമായി വിജിലൻസ് പിടികൂടിയത്. ഇവരിൽ നിന്നും കൈക്കൂലിത്തുകയായ 50,000 രൂപയും കണ്ടെത്തി.\nകോങ്ങാട് ചല്ലിക്കൽ സ്വദേശി കുമാരന്റെ പരാതിയിലായിരുന്നു വിജിലൻസ് പരിശോധന. പട്ടയത്തിന് അപേക്ഷ നൽകിയപ്പോൾ, ഒരു ലക്ഷം രൂപ നൽകിയാലേ പട്ടയം നൽകാനാവൂ എന്നായിരുന്നു ഇവർ ആവശ്യപ്പെട്ടത്. പണമില്ലാതെ പട്ടയം അനുവദിയ്ക്കില്ലെന്നും ഇവർ വ്യക്തമാക്കി. അത്രയും തുക തനിക്ക് നൽകാനാവില്ലെന് അറിയിച്ചതോടെ 50,000 രൂപ നൽകണമെന്ന് ഇവർ പറഞ്ഞു. ഇതോടെയാണ് കുമാരൻ വിജിലൻസിന് പരാതി നൽകിയത്.\nഅതിൽ 5,000 രൂപ ആദ്യം നൽകി. ബാക്കി തുക കഴിഞ്ഞ ദിവസം കൈമാറുമ്പോഴാണ് വിജിലൻസ് ഇവരെ അറസ്റ്റ് ചെയ്തത്. ഈ ഉദ്യോഗസ്ഥൻമാർക്കെതിരെ നിരന്തരം പരാതികൾ ഉയർന്നിരുന്നതായി നാട്ടുകാർ പറയുന്നു.\nവിജിലൻസ് ഡിവൈഎസ്പി എസ്. ഷംസുദ്ദീൻ, എസ്.ഐമാരായ എം.യു. ബാലകൃഷ്ണൻ, ബി. സുരേന്ദ്രൻ, എ.എസ്.ഐമാരായ വിനു കെ., മനോജ് കുമാർ കെ., സിവിൽ പൊലീസ് ഓഫീസർമാരായ ആർ. ബാലകൃഷ്ണൻ, വി.സി. സലേഷ്, പി.ആർ. രമേഷ്, മനോജ്, പ്രമോദ് പി. എന്നിവരുടെ നേതൃത്വത്തിലായിരുന്നു പരിശോധന.\nAlso read: ഒറ്റപ്പാലത്ത് ഡോക്ടർ ചമഞ്ഞ് ചികിത്സ നടത്തിയ ബംഗാൾ സ്വദേശി പിടിയിൽ\nഒറ്റപ്പാലത്ത് വ്യാജ ഡോക്ടർ (Fake Doctor)പിടിയിൽ. കണ്ണിയംപുറത്ത് ഡോക്ടർ ചമഞ്ഞ് ചികിത്സ നടത്തിയിരുന്ന വെസ്റ്റ് ബംഗാൾ സ്വദേശി വിശ്വനാഥ് മേസ്ത്രിയാണ് പോലീസ് അറസ്റ്റ് ചെയ്തത്. രണ്ടു വർഷത്തിലധികമായി കണ്ണിയംപുറത്തെ ക്ലിനിക്കിൽ ഡോക്ടർ ചമഞ്ഞ് ചികിത്സ നടത്തിവരികയായിരുന്നു ഇയാൾ. ആയുർവേദത്തിന് പുറമേ അലോപ്പതി ചികിത്സയും നടത്തിവന്നിരുന്ന ഇയാൾക്കെതിരെ പൊലീസ് ആസ്ഥാനത്ത് പരാതി ലഭിച്ചതിനെ തുടർന്ന് നടത്തിയ അന്വേഷണത്തിലാണ് തട്ടിപ്പ് വ്യക്തമായത്.\nBriberybribery allegationBribery Case


ഫോണ്‍വിളിയിൽ സംശയം; കൊച്ചിയിൽ വീട്ടമ്മയെ കഴുത്ത് ഞെരിച്ച് കൊന്നു - MALABAR FLASH\nHome Ernakulam Kerala Murder News കേരളം കേരള വാര്‍ത്ത ഫോണ്‍വിളിയിൽ സംശയം; കൊച്ചിയിൽ വീട്ടമ്മയെ കഴുത്ത് ഞെരിച്ച് കൊന്നു\nകൊച്ചി: കണ്ണമാലിയിൽ വീട്ടമ്മയെ കഴുത്തുഞെരിച്ചു കൊലപ്പെടുത്തിയ നിലയിൽ കണ്ടെത്തി. സംഭവവുമായി ബന്ധപ്പെട്ട് ഭർത്താവിനെ പോലീസ് അറസ്റ്റു ചെയ്തു. കണ്ണമാലി കുതിരൂർക്കരി വലിയവീട്ടിൽപറമ്പ് ഷേളി (44) ആണ് കൊല്ലപ്പെട്ടത്. ഭർത്താവ് സേവ്യർ (67) നെ വെള്ളി രാവിലെ കണ്ണമാലി പോലീസ് അറസ്റ്റു ചെയ്തു.[www.malabarflash.com]\nരാത്രി വൈകിയുള്ള ഫോണ് വിളിയിൽ സംശയം ആരോപിച്ചാണു പ്രതി കൃത്യം ചെയ്തതെന്ന് പോലീസ് പറഞ്ഞു. അടുത്തകാലത്തായി ഷേർളി മറ്റാരയോ നിരന്തരമായി ഫോണ് ചെയ്യാറുണ്ടെന്നും അതു നിർത്തണമെന്നും താൻ ആവശ്യപ്പെട്ടിരുന്നതായി പ്രതി പോലീസിനോട് പറഞ്ഞു. എന്നാൽ, ഷേളി അത് കൂട്ടാക്കിയില്ല. വ്യാഴാഴ്ച അർധരാത്രി ഫോണ് വിളിക്കുന്നത് കണ്ട പ്രതി മൊബൈൽ ഫോണ് പിടിച്ചുവാങ്ങുകയും മേലൽ ഫോണ് വിളിക്കരുതെന്ന് താക്കീത് നൽകുകയും ചെയ്തു.\nഇനിയും താൻ ഫോണ് വിളിക്കുമെന്ന് പറഞ്ഞതോടെ ഇരുവരും വാക്കേറ്റമായി. തർക്കം മൂർച്ഛിച്ചതോടെ സേവ്യർ ഭാര്യയെ മർദ്ദിക്കുകയും തോർത്ത് കൊണ്ട് കഴുത്തിൽ വരിഞ്ഞുമുറുക്കി കൊലപ്പെടുത്തുകയുമായിരുന്നുവെന്നാണ് പോലീസ് പറയുന്നത്. ഈ സമയം മകൻ ഉണ്ണി (19) വീടിനോട് ചേർന്നുള്ള ചായ്പ്പിൽ ഉറങ്ങുന്നുണ്ടായിരുന്നു. പുലർച്ചെ സേവ്യർ തന്നെയാണു വിവരം പോലീസിൽ വിളിച്ചു പറഞ്ഞത്. പേലീസ് എത്തിയപ്പോഴേക്കും തുണികൾ സഞ്ചിയിലാക്കി കടന്നുകളയാനുള്ള തയ്യാറെടുപ്പിലായിരുന്നു സേവ്യർ. പോലീസ് എത്തിയ ശേഷമാണ് അമ്മ കൊല്ലപ്പെട്ട വിവരം മകൻ അറിഞ്ഞത്.\nസേവ്യറും ഷേളിയും തമ്മിൽ ഫോണ് വിളിയുടെ പേരിൽ നിരന്തരം വഴക്കുണ്ടാക്കുന്നത് കണ്ടിട്ടുണ്ടെന്ന് മകൻ പറഞ്ഞു. ഫോറൻസിക് വിദഗ്ധർ സ്ഥലത്തെത്തി പരിശോധനകൾ നടത്തിവരികെയാണ്. സിഐ കെ.എൽ. സജിമോൻ, എസ്ഐ വില്യംസ്, എഎസ്ഐ അഭിജിത്ത്, സേവർ എന്നിവർ സ്ഥലത്തെത്തിയിട്ടുണ്ട്.


ലോക്ക് ഡൗൺ: സഞ്ചാര നിയന്ത്രണം ഉണ്ടാകും | Kerala One TV\nവെളളിയാഴ്ച രാജ്യത്തിന് പ്രധാനമന്ത്രിയുടെ സന്ദേശം\nന്യൂഡൽഹി: കൊവിഡ് ബാധയുടെ പശ്ചാത്തലത്തിൽ രാജ്യത്ത് ഏർപ്പെടുത്തിയ ലോക്ക് ഡൗണിൽ തുടർന്നും സഞ്ചാര നിയന്ത്രണം ഉണ്ടാകുമെന്ന് സൂചന. ഏപ്രിൽ 14 വരെയാണ് നിലവിൽ ലോക്ക് ഡൗൺ പ്രഖ്യപിച്ചത്. കൊവിഡിനെതിരെ നീണ്ട പോരാട്ടമാണ് നടക്കുന്നതെന്ന് യോഗത്തിൽ സൂചിപ്പിച്ചു.\nവിവിധ സംസ്ഥാനങ്ങളിലെ മുഖ്യമന്ത്രിമാരുമായി പ്രധാനമന്ത്രി വിഡിയോ കോൺഫറൻസ് യോഗം നടത്തി. ക്രമാനുകതമായി എങ്ങിനെ ലോക്ക് ഡൗൺ അവസാനിപ്പിക്കാൻ കഴിയുമെന്ന് സംസ്ഥാനങ്ങൾ ചർച്ച ചെയ്ത് വിദഗ്ദ അഭിപ്രായം അറിയിക്കണമെന്ന് യോഗത്തിൽ തീരുമാനമായി.\nരോഗബാധ സാധ്യതയുള്ള 22 വൈറസ് ഹോട്ട്സ്പോട്ട് സ്ഥലങ്ങൾ പ്രഖ്യാപിച്ചു. രോഗബാധ കൂടുതലുള്ള ദക്ഷിണേന്ത്യൻ സംസ്ഥാനങ്ങളിൽ ഉൾപ്പെടെ നിയന്ത്രണത്തിൽ അയവുവരുത്തില്ല. വൻ തോതിൽ ആളുകൾ ഉപയോഗിക്കുന്ന യാത്രാ സംവിധാനങ്ങളിൽ നിയന്ത്രണം തുടരും. വ്യോമ, റെയിൽ മേഖലകളിൽ നിയന്ത്രണം തുടരാനാണ് സാധ്യത.രാജ്യത്ത് കൊവിഡ് ബാധിതരുടെ എണ്ണം 2000 കവിഞ്ഞു. മരണസംഖ്യ ഉയർന്നതും ആശങ്ക ഉയർത്തുന്നുണ്ട്. 50 പേരാണ് രാജ്യത്ത് ഇതുവരെ മരിച്ചത്.\nലോക്ക് ഡൗൺ നീട്ടുന്നതിനെക്കുറിച്ചുള്ള ഒരു ആലോചനയും കേന്ദ്ര സർക്കാർ നടത്തുന്നില്ലയെന്നും ഇത്തരം വാർത്തകൾ കാണുമ്പോൾ ആശ്ചര്യം തോന്നുകയാണെന്നും നേരത്തെ തന്നെ കേന്ദ്ര ക്യാബിനറ്റ് സെക്രട്ടറി രാജീവ് ഗൗബ പറഞ്ഞിരുന്നു. ചൈനയിലേതിന് സമാനമായി കൂടുതൽ ദിവസത്തേക്ക് ഇന്ത്യയും ലോക്ക് ഡൗൺ നീട്ടിയേക്കും എന്ന തരത്തിൽ സമൂഹമാധ്യമങ്ങളിലും മറ്റും വലിയ പ്രചാരണം നടക്കുന്നുണ്ടായിരുന്നു. പ്രധാനമന്ത്രിയുടെ വീഡിയോ കോൺഫറൻസിൽ സംസ്ഥാനത്ത് നിന്ന് മുഖ്യമന്ത്രി പിണറായി വിജയൻ,ആരോഗ്യ മന്ത്രി കെ.കെ ശൈലജ ചീഫ് സെക്രട്ടറി ടോം ജോസ് മറ്റ് ഉന്നത ഉദ്യോഗസ്ഥർ എന്നിവർ പങ്കെടുത്തു.\nPrevious Article നിസാമുദ്ദീന് സമ്മേളനം: മലപ്പുറത്ത് 23 പേർ കൊവിഡ് നിരീക്ഷണത്തില്\nNext Article മത്സ്യബന്ധനത്തിന് ഏപ്രിൽ നാല് മുതൽ അനുമതി


Navya Nair facebook post - Malayalam Filmibeat\nസന്തുഷ്ട കുടുംബം, ഹാപ്പിയായി നവ്യയും സന്തോഷും ഏഴാം വിവാഹ വാര്‍ഷികം ഓര്‍മ്മിച്ചു, ആഘോഷിച്ചു\n| Published: Sunday, January 22, 2017, 11:25 [IST]\nമലയാളികളുടെ പ്രിയ നടിയാണ് നവ്യ നായര്. വിവാഹത്തിന് ശേഷം സിനിമയില് നിന്ന് വിട്ട് നിന്നുവെങ്കിലും സീന് ഒന്ന് നമ്മുടെ വീട് എന്ന ചിത്രത്തിലൂടെ നടി സിനിമയിലേക്ക് തിരിച്ചെത്തി. ദൃശ്യത്തിന്റെ കന്നട റീമേക്കായ ദൃശ്യ എന്ന ചിത്രത്തിലും നവ്യ അഭിനയിച്ചു. നല്ല വേഷങ്ങള് വന്നാല് വീണ്ടും സിനിമയില് സജീവമാകാനാണ് നവ്യയുടെ പ്ലാന്.\n2010 ജനുവരിയിലാണ് നവ്യയും മുംബൈയില് ജോലി നോക്കിയിരുന്ന സന്തോഷ് എന് മേനോനുമായി വിവാഹിതരാകുന്നത്. ഇരുവരുടെയും 7ാമത്തെ വിവാഹ വാര്‍ഷികമായിരുന്നു ഇന്നലെ. കേക്ക് മുറിച്ച് തന്റെ വിവാഹ വാര്‍ഷികം ഓര്‍മ്മിച്ചതിന്റെ ഫോട്ടോകളും നവ്യ തന്റെ ഫേസ്ബുക്കില് പോസ്റ്റ് ചെയ്തിട്ടുണ്ട്. ചിത്രങ്ങള് കാണാം, മറ്റ് വിശേഷങ്ങളും തുടര്‍ന്ന് വായിക്കൂ...\n2010ല് ദിലീപ് നായകനായ ഇഷ്ടം എന്ന ചിത്രത്തിലൂടെയാണ് നവ്യ സിനിമയില് എത്തുന്നത്. ധന്യ നായര് എന്നാണ് യഥാര്‍ത്ഥ പേര്. രണ്ടാമത്തെ ചിത്രവും ദിലീപിനൊപ്പമായിരുന്നു. അതേ വര്‍ഷം തന്നെ പുറത്തിറങ്ങിയ മഴത്തുള്ളികിലുക്കം. അതിന് ശേഷം അഭിനയിച്ച പൃഥ്വിരാജ് ചിത്രത്തിലെ ബാലാമണി എന്ന കഥാപാത്രം പ്രേക്ഷക ശ്രദ്ധ നേടി. ഇന്നും പ്രേക്ഷകരില് അധികം പേര്‍ക്കും നവ്യയെ ബാലാമണിയായി കാണാനാണിഷ്ടം.\nഅഴകിയ തീയേ എന്ന ചിത്രത്തിലൂടെയാണ് നവ്യ തമിഴില് എത്തുന്നത്. രാധാ മോഹന് സംവിധാനം ചെയ്ത ചിത്രത്തില് നന്ദിനി എന്ന കഥാപാത്രത്തെ അവതരിപ്പിച്ചു. ചിതംഭരത്തില് ഒരു അപസ്വാമിയാണ് നവ്യയുടെ രണ്ടാമത്തെ തമിഴ് ചിത്രം. ഗജയാണ് ആദ്യ കന്നട ചിത്രം.\n2010ലായിരുന്നു നവ്യയും മുംബൈയില് ജോലി നോക്കിയിരുന്ന സന്തോഷ് മേനോനെ വിവാഹം കഴിക്കുന്നത്. വിവാഹത്തിന് ശേഷം സിനിമയില് നിന്ന് വിട്ട് നിന്നുവെങ്കിലും 2012ല് പുറത്തിറങ്ങിയ സീന് ഒന്ന് നമ്മുടെ വീട് എന്ന ചിത്രത്തിലൂടെ നടി സിനിമയില് എത്തി. പിന്നീട് ദൃശ്യത്തിന്റെ കന്നട റീമേക്കായ ദൃശ്യത്തിലും അഭിനയിച്ചു. ഇപ്പോള് നല്ല വേഷങ്ങള്‍ക്കായി നടി കാത്തിരിക്കുകയാണ്.\nവിവാഹ വാര്‍ഷിക ഫോട്ടോ\nഏഴാം വിവാഹ വാര്‍ഷികം ആഘോഷത്തിന്റെ ഫോട്ടോസ് നവ്യ ഫേസ്ബുക്കില് പോസ്റ്റ് ചെയ്തത്.\nRead more about: navya nair facebook photo malayalam film malayalam movie news malayalam cinema മലയാളം സിനിമ നവ്യ നായര് ഫേസ്ബുക്ക് ഫോട്ടോ\nNavya Nair facebook post.\nStory first published: Sunday, January 22, 2017, 11:25 [IST]


ഇന്ന് മുവ്വായിരത്തിലേറെ പേരെ ക്വാറന്റൈന് പൂര്‍ത്തിയാക്കിയതോടെ ഹോട്ടലുകളിലെ ഒറ്റമുറികളില് നിന്നും വീട്ടിലേക്ക് അസുഖമില്ലെന്ന് ഉറപ്പു വരുത്തി പറഞ്ഞയച്ചിരുന്നു\n31 Mar, 2020 at 01:29 PM\nസൗദി അറേബ്യയില് ഇന്ന് രണ്ട് പേര് കൂടി കോവിഡ് ബാധിച്ച് മരിച്ചു. ഇതോടെ രാജ്യത്ത് മരണസംഖ്യ പത്തായി ഉയര്‍ന്നു. മദീനയില് രണ്ട് വിദേശികളാണ് മരിച്ചത്. ഇന്ന് മാത്രം 110 പേര്‍ക്ക് അസുഖം സ്ഥിരീകരിച്ചതോടെ രോഗ ബാധിതരുടെ എണ്ണം 1563 ആയി.\nനീല നിറത്തില് രോഗികളുടെ ദൈനം ദിന എണ്ണം, പച്ചയില് രോഗമുക്തി നേടിയവരുടെ എണ്ണം, ചുവപ്പില് മരണപ്പെട്ടവരുടെ എണ്ണം എന്നിവ കാണാം\nഇതോടൊപ്പം രോഗമുക്തി നേടിയവരുടെ എണ്ണവും കുത്തനെ ഉയര്‍ന്നു. ഇന്ന് മാത്രം 50 പേര് രോഗമുക്തി നേടിയതോടെ ആകെ രോഗമുക്തി നേടിയവരുടെ എണ്ണം 165 ആയി ഉയര്‍ന്നു. ഇന്നലെയും ഇന്നുമായി വിദേശത്ത് നിന്നെത്തി ഹോട്ടലുകളില് നിര്‍ബന്ധിത ക്വാറന്റൈനില് നിര്‍ത്തിയിരുന്ന മുവ്വായിരത്തോളം പേരെ വിട്ടയച്ചിട്ടുണ്ട്.\nഇന്നത്തെ പ്രവിശ്യ തിരിച്ചുള്ള കണക്ക് ഇങ്ങിനെ. റിയാദ് 33, ജിദ്ദ 29, മക്ക 20, ഖതീഫ് 7, ഖോബാര് 4, ദമ്മാം 3, മദീന 3, ഹൊഫൂഫ് 2, ദഹ്റാന് 2, ജിസാന് 2, അല് ബദഇയ്യ 1, അബഹ 1, ഖമീസ്മുശൈത്ത് 1, റാസ് തനൂറ 1, അല് ഖഫ്ജി 1 എന്നിങ്ങിനിയൊണ് ഇന്നത്തെ കണക്കുകള്.\nപുതിയ കണക്കുകള് കൂടി വന്നതോടെ തലസ്ഥാനമായ റിയാദില് രോഗികളുടെ എണ്ണം 573 ആയി. മക്കയില് 246 ഉം കിഴക്കന് പ്രവിശ്യയില് 290 കവിഞ്ഞു. മദീനയില് പുതിയ കേസുകളൊന്നും റിപ്പോര്‍ട്ട് ചെയ്തിട്ടില്ല.


നഖത്തില് ഇടക്കൊന്ന് ശ്രദ്ധിക്കാം, ആയുസ്സിന്റെ രേഖ | Top ten Warning signs from your nails - Malayalam BoldSky\n| Updated: Friday, March 16, 2018, 15:19 [IST]\nആരോഗ്യസംരക്ഷണം മുടിയും നഖവും എല്ലാം ഉള്‍പ്പെടുന്ന ഒന്നാണ്. പലപ്പോഴും കൃത്യമായ സംരക്ഷണം ലഭിക്കാത്തത് പല വിധത്തിലുള്ള പ്രശ്‌നങ്ങള്‍ക്ക് കാരണമാകുന്നുണ്ട്. നഖത്തിന്റെ കാര്യത്തില് അല്‍പം ശ്രദ്ധിക്കുന്നത് എന്തുകൊണ്ടും നല്ലതാണ്. കാരണം നഖം പലപ്പോഴും ആരോഗ്യത്തിന്റെ കാര്യത്തില് ചില സൂചനകള് നല്‍കുന്നു. ഇത്തരത്തില് കാണിക്കുന്ന പല സൂചനകളും പല വിധത്തിലാണ് നിങ്ങളുടെ ആരോഗ്യത്തെ ബാധിക്കുന്നത്. നഖത്തില് പോലും ഉണ്ടാവുന്ന മാറ്റങ്ങള്‍ക്ക് വേണ്ടത്ര പ്രാധാന്യം നല്‍കിയില്ലെങ്കില് അത് പല വിധത്തില് ഗുരുതരമായ അവസ്ഥ ഉണ്ടാക്കുന്നു എന്ന് വേണം പറയാന്.\nനഖത്തില് സംഭവിക്കുന്ന ചെറിയ മാറ്റം പോലും പലപ്പോഴും പല വിധത്തിലാണ് നിങ്ങളുടെ ആരോഗ്യം കൃത്യമല്ല എന്ന സൂചന നല്‍കുന്നത്. ആരോഗ്യത്തിന്റെ കാര്യത്തില് നഖം കാണിക്കുന്ന മാറ്റങ്ങള് പോലും അല്‍പം ശ്രദ്ധിക്കപ്പെടേണ്ടതാണ്. കാരണം അത്രക്കധികം മാറ്റങ്ങള് ശരീരത്തില് നടക്കുന്നുണ്ട്. ഒരിക്കലും അവഗണിക്കാന് പാടില്ലാത്ത അവസ്ഥകള്‍ക്ക് ശ്രദ്ധിക്കേണ്ട ചിലതുണ്ട്. എന്തൊക്കെ മാറ്റങ്ങളാണ് നഖം ആരോഗ്യത്തിന്റെ കാര്യത്തില് വരുത്തുന്നത് എന്ന് നോക്കാം.\nനഖം പിളര്‍ന്ന് പോരുന്നത്\nനഖത്തിന്റെ മുകളില് പാളികള് പോലെ കാണപ്പെടുന്ന അവസ്ഥയെ വെറുതേ തള്ളിക്കളയരുത്. കാരണം ഇത് വിറ്റാമിന്റ് അഭാവം നിമിത്തമാണ് ഉണ്ടാവുന്നത്. അതുകൊണ്ട് തന്നെ ഇത്തരം അവസ്ഥ നിങ്ങളുടെ കണ്ണില് പെട്ടാല് ്അത് ശ്രദ്ധിക്കേണ്ടത് അത്യാവശ്യമാണ്.\nനഖത്തിന്റെ അറ്റം പൊട്ടിപ്പോവുന്നത് പല വിധത്തിലുള്ള കാരണങ്ങള് കൊണ്ടാവാം. എന്നാല് വിറ്റാമിന് എ കൃത്യമായ അളവില്‍ശരീരത്തില് ഇല്ലെങ്കില് ഇത്തരം പ്രശ്‌നങ്ങള് കാണപ്പെടുന്നു. ആരോഗ്യസ്ഥിത് തൃപ്തികരമല്ല എന്നതാണ് ഇതിന്റെ ലക്ഷണം.\nനഖത്തിനു മുകളില് പലപ്പോഴും വെളുത്ത പാടുകള് കാണപ്പെടുന്നു. എന്നാല് ഇത്തരത്തിലുള്ള പാടുകള് ഇല്ലാതാക്കുന്നതിനും ഭക്ഷണ കാര്യത്തില് വളരെയധികം ശ്രദ്ധിക്കേണ്ടത് അത്യാവശ്യമാണ്. പ്രോട്ടീന്, കാല്‍സ്യം എന്നിവയുടെ കുറവ് തന്നെയാണ് ഇത്തരം പാടുകള് ഉണ്ടാവുന്നതിന്റെ പ്രധാന കാരണം.\nനഖത്തിന്റെ മഞ്ഞ നിറം\nമഞ്ഞപ്പിത്തം പോലുള്ള രോഗങ്ങള് നിങ്ങളില് പിടിമുറുക്കിയിട്ടുണ്ടെങ്കില് മഞ്ഞ നിറം നഖങ്ങളില് വ്യാപിക്കുന്നു. എന്നാല് ഇത്തരത്തിലുള്ള പ്രശ്‌നങ്ങള് തിരിച്ചറിയാന് വൈകിയാല് അത് പല വിധത്തില് ആരോഗ്യത്തിന് ദോഷകരമാണ്. ഫംഗസ് ബാധയുള്ളവരിലും നഖം മഞ്ഞ നിറത്തില് കാണപ്പെടുന്നു.\nവിരലിന് വണ്ണം വെക്കുന്നത്\nനഖത്തിനറ്റത്ത് വിരലും നഖവും കൂടി വണ്ണം വെയ്ക്കുന്ന അവസ്ഥയാണ് നിങ്ങള്‍ക്കുള്ളതെങ്കില് അത് ശ്വാസകോശസംബന്ധമായ രോഗങ്ങളെ സൂചിപ്പിക്കുന്നു. ഉടന് തന്നെ കൃത്യമായ ചികിത്സ തേടേണ്ടത് അത്യാവശ്യമാണ്.\nനഖത്തിന് ചുറ്റുമുള്ള തൊലി\nപലരും നഖം കടിച്ചതിന്റെ ഭാഗമായി നഖത്തിന് ചുറ്റുമുള്ള തൊലി അടര്‍ന്ന് പോവുന്നു. എന്നാല് തൊലി അടര്‍ന്ന് പോവുന്നത് കൂടുതലായാല് അതിനര്‍ത്ഥം ചര്‍മ്മസംബന്ധമായ പ്രശ്‌നങ്ങള് നിങ്ങളില് കൂടുതലാണ് എന്നതാണ്.\nനഖത്തിന്റെ ആകൃതിയും ആരോഗ്യവും തമ്മില് വളരെ അടുത്ത ബന്ധമാണ് ഉള്ളത്. ശരീരത്തില് ഇരുമ്പിന്റെ അംശം കുറവാണെങ്കിലാണ് നഖത്തിനറ്റം സ്പൂണ് പോലെ കാണപ്പെടുന്നത്. മാത്രമല്ല ഹൃദയസംബന്ധമായ പ്രശ്‌നങ്ങളും തൈറോയ്ഡ് പ്രശ്‌നങ്ങളും ഉണ്ടാവും എന്നതാണ് ഇത് സൂചിപ്പിക്കുന്നത്. അതുകൊണ്ട് തന്നെ ഇത്തരത്തില് കാണപ്പെട്ടാല് അത് വളരെയധികം ശ്രദ്ധിക്കണം.\nചിലരില് നഖത്തിന്റെ നടുവിലായി വിള്ളല് കാണാറുണ്ട്. ശരീരത്തില് രക്തയോട്ടെ കൃത്യമായ രീതിയില് അല്ല നടക്കുന്നത് എന്ന് കാണിക്കുന്നതിന്റെ പ്രധാന ലക്ഷണങ്ങളില് ഒന്നാണ് ഇത്.\nചിലരില് നഖത്തിന് മുകളില് പ്രത്യേകിച്ച് തള്ളവിരലിന് മുകളില് കറുത്ത വര കാണപ്പെടുന്നു. ഇതിനര്‍ത്ഥം അവരില് ക്യാന്‍സര് സാധ്യത കൂടുതലാണ് എന്നതാണ്. എന്നാല് എല്ലാ തരത്തില് കാണപ്പെടുന്ന വരകളും ക്യാന്‍സര് ലക്ഷണങ്ങള് എന്ന് പറയാനാവില്ല.\nനഖത്തിലെ കറുത്ത കുത്തുകള്\nചിലരുടെ നഖങ്ങളില് കറുത്ത കുത്തുകളും പാടുകളും കാണപ്പെടുന്നു. അതിനര്‍ത്ഥം ചര്‍മസംബന്ധമായ പ്രശ്‌നങ്ങള് നിങ്ങളില് ഗുരുതരമാവുന്നതിനുള്ള സാധ്യതയെയാണ് സൂചിപ്പിക്കുന്നത്.\nRead more about: nail health heart ഹൃദയം നഖം ആരോഗ്യം\nTop ten Warning signs from your nails\nYour nail can tell you when something is going wrong inside your body. Sometimes they can be minor vitamin deficiencies, read on.


NCP leaders against Congress leaders for delaying Maharashtra portfolio allocation | മഹാരാഷ്ട്രയിൽ കോൺഗ്രസ് ഒറ്റപ്പെടുന്നു? ശിവസേനയ്ക്ക് പിന്നാലെ വാളെടുത്ത് എൻസിപിയും - Malayalam Oneindia\nPublished: January42020, 15:03 [IST]\nമുംബൈ: വകുപ്പ് വിഭജനത്തെച്ചൊല്ലി മഹാവികാസ് അഖാഡിയിൽ പൊട്ടിത്തെറി രൂക്ഷമാകുന്നു. എൻസിപി, ശിവസേന നേതാക്കൾ ഒറ്റക്കെട്ടായി കോൺഗ്രസിനെതിരെ തിരിഞ്ഞിരിക്കുകയാണെന്നാണ് മഹാരാഷ്ട്രയിൽ നിന്നും പുറത്ത് വരുന്ന റിപ്പോർട്ടുകൾ സൂചിപ്പിക്കുന്നത്. ഉദ്ധവ് താക്കറെ മുഖ്യമന്ത്രിയായി സത്യപ്രതിജ്ഞ ചെയ്ത് ഒരു മാസത്തോളം പിന്നിട്ട ശേഷമാണ് മന്ത്രിസഭാ വികസനം നടന്നത്. ഇതിന് പിന്നാലെയാണ് വകുപ്പ് വിഭജനത്തിൽ ഉടക്കി ഉദ്ധവ് സർക്കാർ വീണ്ടും പ്രതിസന്ധിയിലായത്.\nമുൻ ധാരണകൾക്ക് പുറമെ കോൺഗ്രസ് പുതിയ ആവശ്യങ്ങൾ ഉന്നയിച്ച് തുടങ്ങിയതാണ് എൻസിപിയേയും ശിവസേനയേയും ചൊടിപ്പിച്ചിരിക്കുന്നത്. നിലവിലെ അനിശ്ചിതത്വങ്ങൾക്ക് കാരണം കോൺഗ്രസാണെന്ന ആരോപണം ഉന്നയിച്ച് എൻസിപി നേതാക്കൾ പരസ്യമായി രംഗത്ത് എത്തി.\nത്രികക്ഷി സർക്കാർ രൂപീകരണത്തിൽ തങ്ങൾ അവഗണിക്കപ്പെട്ടുവെന്ന കോൺഗ്രസ് നിലപാടാണ് നിലവിലെ പ്രതിസന്ധികൾക്ക് കാരണം. ശിവസേനയ്ക്ക് മുഖ്യമന്ത്രി പദവും എൻസിപിക്ക് ഉപമുഖ്യമന്ത്രി പദവും ലഭിച്ചു. ഇതോടെയാണ് മന്ത്രിസഭാ വികസനത്തിന് ശേഷം കൂടുതൽ വകുപ്പുകൾ വേണമെന്ന ആവശ്യം കോൺഗ്രസ് ഉയർത്തുന്നത്. അപ്രധാനമായ വകുപ്പുകളാണ് തങ്ങൾക്ക് നൻകാൻ ധാരണയായിട്ടുള്ളതെന്ന വികാരവും കോൺഗ്രസിനുണ്ട്.\nഗ്രാമീണ മേഖലയിൽ സ്വാധീനം ചെലുത്താൻ കഴിയുന്ന വകുപ്പുകളൊന്നും നിലവിൽ ലഭിച്ചിട്ടില്ലെന്നാണ് കോൺഗ്രസ് നിലപാട്. ഗ്രാമ വികസനം , കൃഷി, സഹകരണം തുടങ്ങിയ വകുപ്പുകളിൽ കോൺഗ്രസ് നോട്ടമിട്ടിട്ടുണ്ട്. കൃഷി വകുപ്പ് വിട്ടുനൽകാനാകില്ലെന്ന് ശിവസേന വ്യക്തമാക്കിയിട്ടുണ്ട്. അതേ സമയം സംസ്ഥാന നേതൃത്വത്തിന്റെ പിടിപ്പുകേട് മൂലമാണ് സർക്കാരിൽ കാര്യമായ സ്വാധീനമുണ്ടാക്കാൻ പാർട്ടിക്ക് കഴിയാതിരുന്നതെന്ന വിമർശനവും ഉയരുന്നുണ്ട്. സംസ്ഥാന നേതാക്കൾക്കെതിരെ ഹൈക്കമാൻഡിന് പരാതി ലഭിച്ചിട്ടുണ്ടെന്നാണ് റിപ്പോർട്ടുകൾ.\nവകുപ്പ് വിഭജനത്തിൽ ചില മാറ്റങ്ങൾ വേണമെന്ന് മുഖ്യമന്ത്രി ഉദ്ധവ് താക്കറെയോട് ആവശ്യപ്പെട്ടിട്ടുണ്ട്. അദ്ദേഹത്തിന്റെ തീരുമാനത്തിനായി കാത്തിരിക്കുകയാണെന്ന് മന്ത്രിസഭാംഗം അശോക് ചവാൻ വ്യക്തമാക്കി. മുതിർന്ന നേതാക്കളായ അശോക് ചവാനും ബാലാസാഹേബ് തോറോട്ടും തമ്മിൽ റവന്യൂ വകുപ്പിനായി പിടിവലി നടത്തുന്നുണ്ടെന്ന ആരോപണം കഴിഞ്ഞ ദിവസം ശിവസേന ഉന്നയിച്ചിരുന്നു.\nവകുപ്പ് വിഭജനത്തിലെ ഭിന്നത പരിഹരിക്കാൻ മുഖ്യമന്ത്രി ഉദ്ധവ് താക്കറെ എഐസിസി ഇടപെടൽ ആവശ്യപ്പെട്ടിട്ടുണ്ട്. പ്രധാന ഒരു വകുപ്പ് കൂടി വേണം എന്ന ആവശ്യത്തിന് പുറമെ കോൺഗ്രസിലെ ആഭ്യന്തര പ്രശ്നങ്ങളും വകുപ്പ് വിഭജനത്തിന് തടസ്സമാകുന്നുണ്ട്. അതിൽ പ്രധാനപ്പെട്ടത് റവന്യൂ വകുപ്പിന് വേണ്ടിയുള്ള പിടിവലിയാണ്. നിലവിലെ ധാരണ പ്രകാരം റവന്യൂ വകുപ്പ് തോറോട്ടിനും പൊതുമരാമത്ത് വകുപ്പ് അശോക് ചവാനുമാണ് ലഭിക്കുക.\n'കാവൽ മന്ത്രി'മാരെച്ചൊല്ലിയാണ് മറ്റൊരു തർക്കം നിലനിൽക്കുന്നത്. മഹാരാഷ്ട്രയിലെ രീതിയനുസരിച്ച് എല്ലാ ജില്ലകൾക്കും ഓരോ കാവൽ മന്ത്രിമാരെ നൽകാറുണ്ട്. ഈ മന്ത്രിക്കായിരിക്കും ഈ ജില്ലയിലെ എല്ലാ പ്രവർത്തനങ്ങളുടെയും ചുമതല. ഈ പദവിക്ക് വേണ്ടി മൂന്ന് പാർട്ടിയിലേയും നേതാക്കൾ രംഗത്തുണ്ട്. നാഗ്പൂരിലെ കാവൽ മന്ത്രിയായി അനിൽ ദേശ്മുഖിനെയാണ് എൻസിപി അധ്യക്ഷൻ ശരദ് പവാർ നിർദ്ദേശിച്ചിരിക്കുന്നത്. എന്നാൽ കോൺഗ്രസ് മന്ത്രി നിതിൻ റൗട്ടും ഈ പദവി നോട്ടമിട്ടിട്ടുണ്ട്.\nനിലവിലെ ധാരണ പ്രകാരം പശ്ചിമ മഹാരാഷ്ട്രയിലെ മിക്ക ജില്ലകളിലും കാവൽ മന്ത്രി പദവി എൻസിപിക്കാണെന്നാണ് സൂചന. ശരദ് പവാറിന്റെ ശക്തി കേന്ദ്രമായ ഇവിടെ പൂർണമായി തഴയപ്പെട്ടിരിക്കുകയാണെന്ന വികാരം കോൺഗ്രസിനുണ്ട്. അതിനിടെ വകുപ്പ് വിഭജനത്തിലെ അതൃപ്തിയെ തുടർന്ന് ശിവസേന മന്ത്രി അബ്ദുൾ സത്താർ രാജിവെച്ചു.\nmaharashtra assembly elections 2019 congress shivsena ncp മഹാരാഷ്ട്ര കോൺഗ്രസ് ശിവസേന\nNCP leaders against Congress leaders for delaying Maharashtra portfolio allocation\nStory first published: Saturday, January 4, 2020, 15:03 [IST]


ഐ എസ് എൽ ഫൈനലിലെ ഹീറോ സാഹിൽ ടവോരയുടെ കരാർ ഹൈദരാബാദ് എഫ് സി പുതുക്കും | Fanport | Indian Super League News Malayalam\nHome Football Indian Super League ഐ എസ് എൽ ഫൈനലിലെ ഹീറോ സാഹിൽ ടവോരയുടെ കരാർ ഹൈദരാബാദ് എഫ് സി പുതുക്കും\nഐ എസ് എൽ ഫൈനലിലെ ഹീറോ സാഹിൽ ടവോരയുടെ കരാർ ഹൈദരാബാദ് എഫ് സി പുതുക്കും\nJune 12, 2022 - 1:38 PM\nഐ എസ് എൽ ഫൈനലിൽ കേരള ബ്ലാസ്റ്റേഴ്സിന് എതിരെ നിർണായക ഗോൾ നേടിയ സാഹിൽ ടവോരയുടെ കരാർ ഹൈദരാബാദ് എഫ് സി പുതുക്കും. ഇതിനായുള്ള ചർച്ചകൾ ഹൈദരാബാദ് ആരംഭിച്ചു. സാഹിലിന്റെ 88ആം മിനുട്ടിലെ ഗോളായിരുന്നു ഹൈദരബാദിന് ഫൈനലിൽ സമനില നൽകിയത്. പിന്നീട് പെനാൽറ്റി ഷൂട്ടൗട്ടിൽ ഹൈദരബാദ് ജയിക്കുകയുമായിരുന്നു. സാഹിൽ കഴിഞ്ഞ സീസണിൽ നേടിയ ഏക ഗോളും ഇതായിരുന്നു.\n26കാരന് രണ്ട് വർഷത്തെ കരാർ നൽകാനാണ് ഹൈദരബാദ് ശ്രമിക്കുന്നത്. സാഹിലിനായി മറ്റു ക്ലബുകളും രംഗത്ത് ഉണ്ട്. 2019ൽ ആയിരുന്നു സാഹിൽ ഹൈദരബാദിൽ എത്തിയത്. ഐ എസ് എല്ലിൽ ആകെ 45 മത്സരങ്ങൾ കളിച്ച മധ്യനിര താരം3ഗോളുകൾ നേടിയിട്ടുണ്ട്.\nമുൻ എഫ് സി ഗോവ താരമായിരുന്നു. പോർച്ചുഗലിൽ നാലാം ഡിവിഷൻ ക്ലബായ അല്വരെംഗ ക്ലബിൽ സാഹിൽ മുമ്പ് കളിച്ചിട്ടുണ്ട്. മുമ്പ് ഐ എസ് എല്ലിൽ മുംബൈ സിറ്റിക്കായും സാഹിൽ കളിച്ചിട്ടുണ്ട്. ഡെമ്പോ, സീസ ഫുട്ബോൾ അക്കാദമികൾക്കായി കളിച്ച് വളർന്ന താരമാണ് സാഹിൽ.\nPrevious articleട്രാൻസ്ഫറുകൾ അതിവേഗത്തിൽ, സ്കോട്ടിഷ് യുവ ഡിഫൻഡറും ലിവർപൂളിലേക്ക്\nNext articleഇരട്ട ശതകം നഷ്ടമായത് അലട്ടുന്ന കാര്യമില്ല – ഡാരിൽ മിച്ചൽ


മുസ്ലിം പള്ളിയില് പന്തലും സദ്യയുമൊരുങ്ങി; അഞ്ജുവിനെ വരണമാല്യം ചാർത്തി ശരത്ത് ജീവിതത്തോട് ചേര്‍ത്തു | jama ath committee arranged marriage function for hindu couple in alappuzha cheravally\nമുസ്ലിം പള്ളിയില് പന്തലും സദ്യയുമൊരുങ്ങി; അഞ്ജുവിനെ വരണമാല്യം ചാർത്തി ശരത്ത് ജീവിതത്തോട് ചേര്‍ത്തു\nക്ഷണക്കത്ത് മുതൽ ഭക്ഷണവും ആഭരണങ്ങളും ഉൾപ്പെടെ ഒരുക്കി ജമാ അത്ത് കമ്മറ്റിയുടെ നേതൃത്വത്തില് വിവാഹ ഒരുക്കങ്ങള് നടത്തിയപ്പോള് നാടൊരുമിച്ച് നിന്നു. മുഖ്യമന്ത്രി പിണറായി വിജയനും ഫേസ്ബുക്ക് പോസ്റ്റിലൂടെ വധൂവരന്മാർക്ക് ആശംസകൾ നേർന്നു.\nAlappuzha, First Published Jan 19, 2020, 3:11 PM IST\nകായംകുളം: അച്ഛന് നഷ്ടപ്പെട്ട കായംകുളം സ്വദേശിനിയായ അഞ്ജുവിനായി ചേരാവള്ളി മുസ്ലീം ജമാ അത്ത് കമ്മിറ്റിയുടെ നേതൃത്വത്തില് പള്ളിയില് പന്തലും സദ്യയുമൊരുങ്ങി. മതവിത്യാസങ്ങള് മാറിനിന്ന് മനുഷ്യമനസുകള് ഒന്നിച്ചപ്പോള് നൂറുകണക്കിനാളുകളുടെ അനുഗ്രഹവും ആശംസയും ഏറ്റ് വാങ്ങി ശരത്ത് അഞ്ജുവിനെ വരണമാല്യം ചാര്‍ത്തി ജീവിതത്തോട് ചേര്‍ത്തു. ഞായറാഴ്ച ഉച്ചയ്ക്ക് 12.10 നു ശേഷമുള്ള മുഹൂർത്തത്തിലാണ് നാടാകെ കാത്തിരുന്ന വിവാഹം നടന്നത്. ചേരാവള്ളി അമൃതാഞ്ജലിയിൽ ബിന്ദുവിന്റെയും പരേതനായ അശോകന്റെയും മകൾ അഞ്ജുവിന് കൃഷ്ണപുരം കാപ്പിൽ കിഴക്ക് തോട്ടേതെക്കേടത്ത് തറയിൽ ശശിധരന്റെയും മിനിയുടെയും മകൻ ശരത് ഹൈന്ദാവാചാരപ്രാകരം വരണമാല്യം ചാർത്തി. ചേരാവള്ളി മുസ്‍ലിം ജമാഅത്ത് കമ്മിറ്റിയുടെ സഹകരണത്തോടെയാണു വിവാഹച്ചടങ്ങുകൾ നടന്നത്.\nകഴിഞ്ഞ വർഷം ഹൃദയാഘാതം വന്നാണ് അഞ്ജുവിന്റെ അച്ഛൻ അശോകൻ മൂന്നുമക്കളെയും ഭാര്യ ബിന്ദുവിനെയും വിട്ടുപിരിഞ്ഞത്. മൂത്തമകളായ അഞ്ജുവിന്റെ വിവാഹം നടത്താൻ മറ്റ് വഴികളൊന്നുമില്ലാതെ വന്നപ്പോഴാണ് വീടിന് സമീപത്തുള്ള മുസ്ലീം ജമാ അത്ത് പള്ളിക്കമ്മറ്റിയെ ബിന്ദു സമീപിക്കുന്നത്. വിവാഹത്തിന് സഹായം നൽകാമെന്ന വെറുംവാക്കല്ല, പള്ളിക്കമ്മറ്റി അംഗങ്ങൾ പറഞ്ഞത്. വിവാഹത്തിന്റെ എല്ലാ ചെലവുമുൾപ്പെടെ ആഘോഷപൂർവ്വം നടത്തിത്തരാമെന്നാണ്. ക്ഷണക്കത്ത് മുതൽ ഭക്ഷണവും ആഭരണങ്ങളും ഉൾപ്പെടെ ഒരുക്കി ജമാ അത്ത് കമ്മറ്റിയുടെ നേതൃത്വത്തില് വിവാഹ ഒരുക്കങ്ങള് നടത്തിയപ്പോള് നാടൊരുമിച്ച് നിന്നു. മുഖ്യമന്ത്രി പിണറായി വിജയനും ഫേസ്ബുക്ക് പോസ്റ്റിലൂടെ വധൂവരന്മാർക്ക് ആശംസകൾ നേർന്നു.\nRead More: 'അച്ഛനില്ലാത്ത കുട്ടിയാണ്, ഒന്നിനും കുറവുണ്ടാകരുത്'; അഞ്ജുവിന്‍റെ വിവാഹം നടത്താൻ ജമാ അത്ത് പള്ളിക്കമ്മറ്റി\n2500 പേർക്കു ജമാഅത്ത് കമ്മിറ്റി ഭക്ഷണമൊരുക്കിയിരുന്നു. വിവാഹവേദിയിൽ 200 പേർക്ക് ഇരിക്കാൻ സൗകര്യമൊരുക്കി. പുറത്തു വിശാലമായ പന്തലും കെട്ടി. നേരിട്ടു ക്ഷണിച്ചതിനെക്കാൾ ആളുകൾ നന്മയും സ്നേഹവും വിളംബരം ചെയ്യുന്ന ചടങ്ങു കേട്ടറിഞ്ഞു വിവാഹത്തിനെത്തിയിരുന്നു. അഞ്ജുവിന്‍റെ അമ്മ, ബിന്ദുവിന്റെ ബന്ധുവാണ് വരനായ ശരത്ത്. പത്ത് പവന് സ്വര്‍ണാഭരണങ്ങളും വസ്ത്രങ്ങളും ഭക്ഷണവും തുടങ്ങി വിവാഹത്തിന് വേണ്ട മുഴുവന് ചെലവുകളും പള്ളി കമ്മിറ്റിയാണ് വഹിച്ചത്. വിവാഹ സമയത്ത് വേണ്ട പൂജാവിധികള്‍ക്ക് വേണ്ട ചെലവുകള് ഉള്‍പ്പടെ എല്ലാം പള്ളി കമ്മിറ്റിയുടെ നേതൃത്വത്തില് നിര്‍വഹിച്ചു.\njama ath committee arranged marriage\nhindu couple marriage in Muslim mosque\nചേരാവള്ളി മുസ്ലീം ജമാ അത്ത് കമ്മിറ്റി\nഅഞ്ജുവിനായി ജമാ അത്ത് കമ്മിറ്റി


ഉമ്മൻചാണ്ടി മത്സരിക്കുമോ? തിരഞ്ഞെടുപ്പ് ചർച്ചകളിൽ സജീവമായി കോൺഗ്രസ്|election discussions begin in congress with the candidature of oomman chandy – News18 Malayalam\nഉമ്മൻചാണ്ടി മത്സരിക്കുമോ? തിരഞ്ഞെടുപ്പ് ചർച്ചകളിൽ സജീവമായി കോൺഗ്രസ്\nകെ.പി.സി.സി നിർദ്ദേശിച്ചാൽ ഉമ്മൻ ചാണ്ടി മത്സരിക്കുന്നതിന് കോൺഗ്രസ് ഹൈക്കമാൻഡ് തടസം നിൽക്കുകയില്ല\nLast Updated : January 23, 2019, 14:33 IST\nകേരളത്തിൽ തിരഞ്ഞെടുപ്പ് രാഷ്ട്രീയത്തിലേക്കിറങ്ങാൻ കോൺഗ്രസ് വീണ്ടും ഉമ്മൻചാണ്ടിയിലേക്ക് തന്നെ തിരിഞ്ഞിരിക്കുന്നു. കെ.പി.സി.സി പ്രസി‍ഡന്‍റിന്റെ പ്രഖ്യാപനം വ്യക്തമക്കുന്നത് ഇത് കൂടിയാണ്. ഉമ്മൻ ചാണ്ടി മത്സരിച്ചാലും ഇല്ലെങ്കിലും ശബരിമല വിഷയത്തിലടക്കം പിന്നോട്ട് പോയ കോൺഗ്രസിന് തിരഞ്ഞെടുപ്പ് ചർച്ചകളിൽ സജീവമാകാൻ ഈ പ്രഖ്യാപനം സഹായിക്കും. കെ.പി.സി.സി നിർദ്ദേശിച്ചാൽ ഉമ്മൻ ചാണ്ടി മത്സരിക്കുന്നതിന് കോൺഗ്രസ് ഹൈക്കമാൻഡ് തടസം നിൽക്കുകയുമില്ല.\nഉമ്മൻ ചാണ്ടി മത്സരിക്കണമെന്ന് മുല്ലപ്പള്ളി; അഭിപ്രായം പറയാനില്ലെന്ന് കുഞ്ഞാലിക്കുട്ടി\nഉമ്മൻ ചാണ്ടി മത്സരിക്കുമോ? മത്സരിച്ചാൽ ഏതു മണ്ഡലം? കോൺഗ്രസിൽ മാത്രമല്ല ഈ ചോദ്യങ്ങൾ ഇപ്പോൾ ചർച്ചയായിരിക്കുന്നത്. പ്രതിയോഗികളും ഇതേ ചോദ്യം ചർച്ച ചെയ്യുകയാണ്. ഉമ്മൻ ചാണ്ടി മത്സരിച്ചാലും ഇല്ലങ്കിലും ഈ ചർച്ച തന്നെയാണ് കോൺഗ്രസ് ആദ്യം ലക്ഷ്യമിട്ടത്. ഉമ്മൻ ചാണ്ടി മത്സരിക്കണമോയെന്നത് ആദ്യം ചർച്ച ചെയ്യേണ്ടിയിരുന്നത് കെ.പി.സി.സിയിലാണ്. പിന്നാലെ എ.ഐ.സി.സി. തലത്തിലും. എന്നാൽ ഈ രണ്ടു തലത്തിലും ഇത്തരമൊരു ചർച്ച ഔദ്യോഗികമായി ഉണ്ടായിട്ടില്ല. അതിന് മുമ്പ് കെ.പി.സി.സി പ്രസിഡന്‍റ് ഈ ആഗ്രഹം പരസ്യമായി പ്രഖ്യാപിച്ചത്. ഉമ്മൻചാണ്ടി മത്സരിക്കണമെന്ന ചർച്ച കെ.പി.സി.സിയിൽ നിന്ന് തുടങ്ങിയാൽ അതിന് ഇപ്പോൾ ലഭിക്കുന്ന ഊർജ്ജവും സ്വീകാര്യതയും ഉണ്ടാകില്ലായിരുന്നു. സീറ്റ്മോഹികളായ യുവപ്രതിഭകളെങ്കിലും ഇതിനെതിരെ പരസ്യമായി എത്താനും ഇടയുണ്ടായിരുന്നു. കെ.പി.സി.സി പ്രസിഡന്‍റിന്റെ ആഗ്രഹപ്രഖ്യാപനത്തിലൂടെ അത് മറികടക്കാനായി.\nകോട്ടയം: നിഷ ജോസ് മത്സരിക്കില്ലെന്ന് ജോസ് കെ മാണി; സ്ഥാനാർഥിയെ തീരുമാനിച്ചിട്ടില്ല\nഇനിയറിയേണ്ടത് ഉമ്മൻ ചാണ്ടിയുടെ നിലപാടാണ്. അത് തുടക്കത്തിൽ അനുകൂലമാകാൻ സാധ്യതയില്ല. ഹൈക്കമാൻഡിന്റെ ഇടപെടലിലാകും ഒടുവിൽ തീരുമാനമുണ്ടാകുക. പക്ഷെ അത് ഏതു മണ്ഡലത്തിൽ മത്സരിക്കണമെന്ന കാര്യത്തിൽകൂടി തീരുമാനമായ ശേഷമേയുണ്ടാകൂ. കോട്ടയമായിരുന്നു ആദ്യം പറഞ്ഞു കേട്ടത്. വിട്ടുനൽകില്ലെന്ന് കേരള കോൺഗ്രസ് എം നിലപാടെടുത്തിട്ടുണ്ടെങ്കിലും സ്ഥാനാർത്ഥി ഉമ്മൻ ചാണ്ടിയാണെങ്കിൽ ഇടുക്കിയുമായി വച്ചുമാറുക തന്നെ ചെയ്യും. ജനറൽ സെക്രട്ടറിയായ ശേഷവും സംസ്ഥാന രാഷ്ട്രീയത്തിൽ തന്നെ തുടരുന്ന ഉമ്മൻ ചാണ്ടി ഹൈക്കമാൻഡ് സമ്മർദ്ദത്തിന് വഴങ്ങി ഡൽഹി രാഷ്ട്രീയത്തിലേക്ക് ചുവടുമാറാൻ തയ്യാറാകുമോ എന്നത് മാത്രമാണ് ഇനി അറിയേണ്ടത്.\nFirst published: January 23, 2019, 14:33 IST\ncongresscongress high commandelection discussionskpccoomman chandy keralathe candidature of oomman chandyഉമ്മൻ ചാണ്ടികോൺഗ്രസ് ഹൈക്കമാൻഡ്തിരഞ്ഞെടുപ്പ് 2019തെരഞ്ഞെടുപ്പ് 2019


ദിലീപ് അങ്കമാലി കോടതിയില് ജാമ്യാപേക്ഷ സമര്‍പ്പിച്ചു; ദിലീപിന് കോടതിയെ സമീപിക്കാനുള്ള അവസാന അവസരം കൂടിയാവും ഇത്തവണത്തേത് | Malayalam UK\nSeptember 14 08:30 2017 by News Desk 1\tPrint This Article\nദിലീപ് ജാമ്യാപേക്ഷ സമര്‍പ്പിച്ചു. അങ്കമാലി മജിസ്‌ട്രേറ്റ് കോടതിയിലാണ് ജാമ്യാപേക്ഷ നല്‍കിയത്. 60 ദിവസം ജയിലില് കഴിഞ്ഞ സാഹചര്യത്തില് ജാമ്യം അനുവദിക്കണമെന്ന് ദിലീപ് ജാമ്യാപേക്ഷയില് ആവശ്യപ്പെട്ടു. ഗൂഢാലോചനയെന്ന ആരോപണം മാത്രമാണ് തനിക്കെതിരെയുള്ളത്. നടിയുടെ നഗ്നചിത്രമെടുക്കാന് പറഞ്ഞെന്ന് മാത്രമാണ് തനിക്കെതിരെയുള്ള കേസെന്നും ജാമ്യാപേക്ഷയില് ദിലീപ് ചൂണ്ടിക്കാട്ടുന്നു.\nജാമ്യ ഹര്‍ജി ബുധനാഴ്ച ദിലീപ് ഹൈക്കോടതിയില് സമര്‍പ്പിക്കുമെന്നായിരുന്നു നേരത്തേയുള്ള റിപ്പോര്‍ട്ടുകള്. എന്നാല് ബുധനാഴ്ച നാദിര്‍ഷായുടെ ഹര്‍ജി കോടതി പരിഗണിക്കുന്നതിനാല് ഇത് ഇന്നത്തേക്ക് മാറ്റുകയായിരുന്നു.എന്നാല് ഇന്നും ജാമ്യഹര്‍ജി നല്‍കില്ലെന്നാണ് റിപ്പോര്‍ട്ടുകള് ഉണ്ടായെങ്കിലും അങ്കമാലി കോടതിയില് ജാമ്യാപേക്ഷ സമര്‍പ്പിക്കുകയായിരുന്നു. നാദിര്‍ഷായുടെ മുന്‍കൂര് ജാമ്യാപേക്ഷയില് വിധി പറയുന്നത് ഹൈക്കോടതി 18ലേക്ക് മാറ്റിയതാണ് ദിലീപിന്റെ ജാമ്യ ഹര്‍ജിയുടെ കാര്യത്തില് ആശയക്കുഴപ്പത്തിനിടയാക്കിയത്. നാദിര്‍ഷായുടെ മുന്‍കൂര് ജാമ്യാപേക്ഷയില് ഹൈക്കോടതിയുടെ വിധി വരുന്നതു വരെ തല്‍ക്കാലത്തേക്ക് കാത്തിരിക്കാമെന്നും വിധി വന്ന ശേഷം പുതിയ ഹര്‍ജി നല്‍കാമെന്നുമാണ് അഭിഭാഷകര് നിര്‍ദേശിച്ചിരുന്നത്.\nനാലാം തവണയാണ് ദിലീപ് ജാമ്യ ഹര്‍ജിയുമായി കോടതിയെ സമീപിക്കുന്നത്. ആദ്യം അങ്കമാലി മജിസ്‌ട്രേറ്റ് കോടതിയാണ് താരത്തിന്റെ ജാമ്യാപേക്ഷ തള്ളിയത്. പിന്നീട് രണ്ടു തവണ ഹൈക്കോടതിയും ജാമ്യാപേക്ഷ തള്ളുകയായിരുന്നു. ഇതിന് ശേഷമാണ് വീണ്ടും അങ്കമാലി കോടതിയെ തന്നെ സമീപിക്കുന്നത്. ജാമ്യത്തിനായി ദിലീപിന് കോടതിയെ സമീപിക്കാനുള്ള അവസാന അവസരം കൂടിയാവും ഇത്തവണത്തേത്. അതുകൊണ്ടു തന്നെ ജാമ്യം ലഭിക്കാന് വളരെ കരുതലോടെയാണ് ദിലീപ് നീങ്ങുന്നത്.\nജയിലില് കിടന്ന 85 ദിവസങ്ങള്‍ക്ക് എണ്ണിയെണ്ണി മറുപടി പറയിച്ചിരിക്കും; ഭീഷണിയുമായി ദിലീപ് ഓണ്‍ലൈന്\nദിലീപിന്റെ ജാമ്യാപേക്ഷ അങ്കമാലി കോടതി ഇന്ന് പരിഗണിക്കും\nസിനിമയിലെ പ്രമുഖർ തനിക്കെതിരെ ഗൂഢാലോചന നടത്തി, പൾസർ സുനിയെ അറിയില്ല ; ദിലീപ് ഹൈക്കോടതിയിൽ ജാമ്യാപേക്ഷ സമർപ്പിച്ചു


നടിയെ ആക്രമിച്ച കേസ്:രഹസ്യ വിചാരണ ആരംഭിച്ചു, നടിയും ദിലീപടക്കമുള്ള എല്ലാ പ്രതികളും കോടതിയില് | Kerala actress abduction case: Trial start today\nനടിയെ ആക്രമിച്ച കേസ്:രഹസ്യ വിചാരണ ആരംഭിച്ചു, നടിയും ദിലീപടക്കമുള്ള എല്ലാ പ്രതികളും കോടതിയില്\nJan 30, 2020, 11:01 AM IST\nഅടച്ചിട്ട കോടതിമുറിയിലാണ് വിസ്താരം\nകൊച്ചി: ചലച്ചിത്ര നടി ആക്രമിക്കപ്പെട്ട കേസില് വിചാരണ നടപടികള് ആരംഭിച്ചു. ഇതിനായി നടിയും ദിലീപടക്കമുള്ള എല്ലാ പ്രതികളും കോടതിയിലെത്തി. കേസിനാസ്പദമായ സംഭവം നടന്ന് രണ്ട് വര്‍ഷവും 11 മാസവും പിന്നിടുന്ന ഇന്നാണ് വിചാരണ നടപടികള് തുടങ്ങുന്നത്.\nആദ്യ ദിവസമായ ഇന്ന് ആക്രമിക്കപ്പെട്ട നടിയുടെ വിസ്താരമായിരിക്കും നടക്കുക. ഇത് ഏകദേശം നാലു ദിവസം നീണ്ടു നില്‍ക്കുമെന്നാണ് കണക്കുകൂട്ടല്. രഹസ്യ വിചാരണയായതിനാല് വിചാരണ നടപടികള് റിപ്പോര്‍ട്ട് ചെയ്യുന്നതിന് മാധ്യമങ്ങള്‍ക്ക് വിലക്കുണ്ട്. ഇരയുടെ സ്വകാര്യത സംരക്ഷിക്കേണ്ടതുകൊണ്ട് തന്നെ അടച്ചിട്ട കോടതി മുറിയിലായിരിക്കും വിചാരണ നടക്കുക. വിചാരണയുമായി ബന്ധപ്പെട്ട അഭിഭാഷകര്‍ക്ക് മാത്രമെ കൊച്ചിയിലെ വിചാരണ കോടതിയിലേക്ക് പ്രവേശനമുള്ളു. ആദ്യ ഘട്ടത്തില് 135 സാക്ഷികളുടെ വിസ്താരം നടക്കും. അതില് മലയാള സിനിമയിലെ പ്രമുഖ നടി നടന്‍മാര് ഉള്‍പ്പെടെയുള്ളവര് ഉണ്ടാകും.\n2012 ലാണ് കേസുമായി ബന്ധപ്പെട്ട ഗൂഡാലോചനയുടെ തുടക്കമെന്നും ദിലീപ് ഈ ഗൂഢാലോചനയില് ദിലീപ് പങ്കാളിയാണെന്നുമാണ് അന്വേഷണ സംഘത്തിന്റെ നിര്‍ണായക കണ്ടെത്തല്. ദിലീപിന് മേല് ഗൂഢാലോചന കുറ്റമാണ് ചുമത്തിയിട്ടുള്ളതെങ്കിലും മറ്റ് പ്രതികള് ചെയ്ത കുറ്റങ്ങളും ദിലീപില് ആരോപിക്കപ്പെടും. ചലച്ചിത്ര പ്രവര്‍ത്തകരുടേത് അടക്കം 32 ഓളം രഹസ്യമൊഴികളും കേസില് ഉണ്ട്. ഒരു പോലീസ് ഉദ്യോഗസ്ഥനടക്കും രണ്ടുപേര് ഈ കേസില് മാപ്പുസാക്ഷികളാണ്.\nപ്രതികള് ദൃശ്യങ്ങള് ചിത്രീകരിച്ചുവെന്ന് കരുതപ്പെടുന്ന രണ്ട് മൊബൈല് ഫോണ് നശിപ്പിച്ചതിനെ തുടര്‍ന്ന് പോലീസ് പ്രതിചേര്‍ത്ത രണ്ട് അഭിഭാഷകരെ നേരത്തെ കോടതി കുറ്റവിമുക്തരാക്കിയിരുന്നു.\nദിലീപ് നല്‍കിയ രണ്ട് ഹര്‍ജികള് ഈ കേസുമായി ബന്ധപ്പെട്ട് വിവിധ കോടതികളില് ഉണ്ട്.\nContent Highlight: Kerala actress abduction case: Trial start today\nആരില്‍നിന്നും രോഗം പകരാം; ആള്‍ക്കൂട്ടം ഒരു കാരണവശാലും അനുവദിക്കരുതെന്ന് മുഖ്യമന്ത്രി\nതിരുവനന്തപുരം: ബ്രേക്ക് ദ ചെയിന് ക്യാമ്പയിന് മൂന്നാം ഘട്ടത്തിലേക്ക് കടന്നതായി ..\nനടി ആക്രമിക്കപ്പെട്ട കേസ്: വനിതാ ജഡ്ജിയെ സ്ഥലംമാറ്റിയ ഉത്തരവ് മരവിപ്പിച്ചു\nഗ്ലാമറിന് ഒരു കുറവുമില്ല, നിത്യയുടെയും മകളുടെയും നൃത്തം വൈറലാക്കി ആരാധകര്\nഇന്ന് 623 പേര്‍ക്ക് കൂടി കോവിഡ്; സമ്പര്‍ക്കത്തിലൂടെ 432 പേര്‍ക്ക്, 37 പേരുടെ രോഗ ഉറവിടം അജ്ഞാതം\nഎം ശിവശങ്കറിന്റെ ഫോണ് കസ്റ്റംസ് പിടിച്ചെടുത്തു\nപീഡിപ്പിച്ച പെൺകുട്ടിയെ വിവാഹം ചെയ്യാം; ജാമ്യം ആവശ്യപ്പെട്ട് ഫാ. റോബിൻ വടക്കുഞ്ചേരി ഹൈക്കോടതിയിൽ\nശിവശങ്കറിനെതിരെ നടപടി ഇല്ലാത്തത് ദുരൂഹം; മുഖ്യമന്ത്രി രാജിവെക്കണം-പികെ കുഞ്ഞാലിക്കുട്ടി


rt office employee sindhu diary found 'ഒറ്റപ്പെട്ടു'; സഹപ്രവര്‍ത്തകരില് നിന്ന് മാനസിക പീഡനം നേരിട്ടെന്ന് സൂചിപ്പിച്ച് സിന്ധു എഴുതിയ ഡയറിക്കുറിപ്പ് കണ്ടെത്തി\n‘ഒറ്റപ്പെട്ടു’; സഹപ്രവര്‍ത്തകരില് നിന്ന് മാനസിക പീഡനം നേരിട്ടെന്ന് സൂചിപ്പിച്ച് സിന്ധു എഴുതിയ ഡയറിക്കുറിപ്പ് കണ്ടെത്തി\nജീവനൊടുക്കിയ മാനന്തവാടി സബ് ആര്‍ടി ഓഫിസ് ജീവനക്കാരി സിന്ധുവിന്റെ ഡയറി കണ്ടെത്തി. മുറിയില് നിന്ന് 20 പേജുള്ള ഡയറിയും ചില കുറിപ്പുകളും കണ്ടെത്തിയതായി പൊലീസ് അറിയിച്ചു. ഓഫിസിലെ ഉദ്യോഗസ്ഥരില് നിന്ന് സിന്ധുവിന് മാനസിക പീഡനമുണ്ടായതായി ഡയറിയില് സൂചനയുണ്ട്. ഓഫിസില് താന് ഒറ്റപ്പെട്ടെന്നും ജോലി നഷ്ടപ്പെടുമെന്ന് ആശങ്കയുണ്ടെന്നും ഡയറിയില് സിന്ധു കുറിച്ചിട്ടുണ്ട്. ( rt office employee sindhu diary found)\nഓഫിസിലെ സഹപ്രവര്‍ത്തകര് സിന്ധുവിനെ അപമാനിച്ചിരുന്നുവെന്ന് പഞ്ചായത്ത് പ്രസിഡന്റ് എച്ച് ബി പ്രദീപ് ട്വന്റിഫോറിനോട് പറഞ്ഞു. സിന്ധുവിനെ സഹപ്രവര്‍ത്തകര് അപമാനിക്കുന്നതും സിന്ധു കരയുന്നതും നേരിട്ട് കണ്ട നാട്ടുകാര് തന്നെ വിവിരമറിയിച്ചിരുന്നുവെന്ന് പ്രദീപ് പറഞ്ഞു.\n‘നന്ദിഗ്രാമില് നിന്ന് പാഠം പഠിക്കണം’; സില്‍വര്‍ലൈനില് ജാഗ്രത പുലര്‍ത്തണമെന്ന് ബംഗാളില് നിന്നുള്ള സിപിഐഎം നേതാക്കള്Read Also :\nഅതിനിടെ ജീവനൊടുക്കുന്നതിന് മൂന്ന് ദിവസങ്ങള്‍ക്ക് മുന്‍പ് പരാതിയുമായി സിന്ധു വയനാട് ആര്‍ടിഒയെ നേരില് കണ്ടിരുന്നു എന്ന് തെളിയിക്കുന്ന വിവരങ്ങള് പുറത്തെത്തിയിട്ടുണ്ട്. ഓഫിസില് സുഖമായി ജോലി ചെയാനുള്ള അന്തരീക്ഷമുണ്ടാക്കണമെന്ന് സിന്ധു വയനാട് ആര്‍ടിഒയോട് ആവശ്യപ്പെട്ടിരുന്നു. ഓഫിസില് ചേരിതിരിവ് ഉണ്ടെന്ന് സിന്ധു ഉള്‍പ്പെടെ അഞ്ച് പേരാണ് പരാതിപ്പെട്ടിരുന്നത്. എന്നാല് സിന്ധു തനിക്ക് രേഖാമൂലം പരാതി നല്‍കിയിട്ടില്ലെന്നാണ് വയനാട് ആര്‍ടിഒ മോഹന്‍ദാസ് വിശദീകരിക്കുന്നത്.\nസിന്ധു സഹപ്രവര്‍ത്തകര്‍ക്കെതിരായി പരാതി നല്‍കിയിട്ടില്ലെന്നായിരുന്നു ജോയിന്റ് ആര്‍ടിഒ ബിനോദ് കൃഷ്ണയുടെ വാദം. സിന്ധുവിനെതിരെ ആരും പരാതി നല്‍കിയിട്ടില്ലെന്നും വസ്തുതക്ക് നിരക്കാത്ത കാര്യങ്ങളാണ് സിന്ധുവിന്റെ സഹോദരന് പറഞ്ഞതെന്നും ബിനോദ് കൃഷ്ണ പറഞ്ഞിരുന്നു.\nഇന്നലെ രാവിലെയാണ് മാനന്തവാടി സബ് ആര്‍ടിഒ ഓഫിസ് സീനിയര് ക്ലാര്‍ക്ക് എടവക എള്ളുമന്ദം പുളിയാര്‍മറ്റത്തില് സിന്ധു (42) ആണ് മരിച്ചത്. എന്നാല് മാനന്തവാടി ആര്‍ടിഒ ഓഫിസ് ജീവനക്കാരിയുടെ ആത്മഹത്യയ്ക്ക് പിന്നില് ദുരൂഹതയുണ്ടെന്നായിരുന്നു കുടുംബത്തിന്റെ ആരോപണം. മാനസിക പീഡനം കാരണമാണ് സിന്ധു ആത്മഹത്യ ചെയ്തതെന്ന് സഹോദരന് നോബില് ആരോപിച്ചിരുന്നു.\nStory Highlights: rt office employee sindhu diary found\nRead more on: RTO office | suicide\nരാഷ്ട്രപതി രാംനാഥ് കോവിന്ദ് ഇന്ന് തിരുവനന്തപുരത്തെത്തും\nഭാര്യയുടെ തല്ല് സഹിക്കവയ്യാതെ പൊറുതിമുട്ടിയ ഭർത്താവ് കോടതിയെ സമീപിച്ചു\nകാമുകൻ വാട്‌സ്ആപ്പിൽ ബ്ലോക്ക് ചെയ്തു; മുംബൈയിൽ യുവതി ജീവനൊടുക്കി Crime\nതൃശൂര് നഗരത്തിലെ ഹോട്ടലില് യുവതിയും യുവാവും മരിച്ച നിലയില് Kerala News


അനാവിശ്യം: ആടുകളം (ADUKALAM) വ്യത്യസ്ഥ അനുഭവം\nആടുകളം (ADUKALAM) വ്യത്യസ്ഥ അനുഭവം\nഇടക്കാലത്തെ തമിഴ്‌സിനിമകളില് മിക്കതും നഗരജീവിതം അടിസ്ഥാനമാക്കിയുള്ളതായിരുന്നു. പ്രേമവും ക്വട്ടേഷനും അധോലോകവും കണ്ടുമടുത്ത പ്രേക്ഷകരുടെ മുന്നില് ഗ്രാമീണ ജീവിതത്തിലേക്ക് പെട്ടൊന്നൊരു ചുവടുമാറ്റം തമിഴ്‌സിനിമ നടത്തിയപ്പോള് അങ്ങ് ഹിന്ദി സിനിമാലോകം വരെ ഞെട്ടി.\nകഥയ്ക്ക് മുകളില് സഞ്ചരിച്ചിരുന്ന നായകകഥാപാത്രങ്ങളെ കഥയ്ക്കുള്ളിലേക്ക് ആവാഹിച്ച തമിഴകം , ദക്ഷിണേന്ത്യമുഴുവന് ഒരു പുത്തനുണര്‍വ്വ് സമ്മാനിച്ചു. തമിഴകത്തിന്റെ, ഗ്രാമീണ മണമുള്ള പല ആചാരങ്ങളും, ഉള്‍നാടുകളില് മാത്രം പ്രചാരത്തിലുള്ള ഭാഷാശൈലികളും, നാഗരികത കലരാത്ത ജീവിതങ്ങളും ഇത്തരത്തിലുള്ള സിനിമകളിലൂടെ നമുക്ക് സുപരിചിതമായി.\nആ ഗണത്തില് ഒടുവിലായി പുറത്തിറങ്ങിയ 'ആടുകള'വും പ്രതീക്ഷ തെറ്റിച്ചില്ല. കാഴ്ചാസുഖം മാത്രമല്ല, മനസ്സില് തട്ടുന്ന അനവധി മഹൂര്‍ത്തങ്ങളും ഈ ചിത്രം നമുക്ക് തരുന്നു. മത്സര കായികമേഖലയെ ജീവിതത്തിന്റെ ഭാഗമായി കാണുന്ന, മധുര അടിസ്ഥാനമാക്കിയുള്ള ജനജീവിതങ്ങള്‍ക്കിടയിലുള്ള പകയുടേയും പ്രതികാരത്തിന്റെയും വഞ്ചനയുടേയും കഥയാണ് ആടുകളം അഥവാ കളിസ്ഥലം.\nമധുരയിലെ ഉള്‍നാടന് പ്രദേശത്ത് വ്യാപകമായുണ്ടായിരുന്നതും എന്നാല് ഇപ്പോള് അപൂര്‍വ്വമായി മാത്രം കണ്ടുവരുന്നതുമായ കോഴിപ്പോരും അതിന്റെ ചുവട്പിടിച്ച് ജീവിക്കുന്ന കുറേ മനുഷ്യരുടെ മനസ്സും ഈ സിനിമയിലൂടെ സംവിധായകന് വെട്രിമാരന് വെളിപ്പെടുത്തുകയാണ്. വെണ്ണിലാ കബഡിക്കുഴുവിലൂടെ വസന്തബാലന് പരിചയപ്പെടുത്തിയ മത്സര തീവ്രത അതിന്റെ കുറേയേറെ ഉയര്‍ന്ന തോതില് ഈ സിനിമയില് നമുക്ക് കാണാനാകും.\nവെട്രിമാരന് ധനുഷ് കൂട്ടുകെട്ടിന്റെ തന്നെ മുന്‍ചിത്രമായ പൊല്ലാതവനില് അവലംബിച്ച കഥാഖ്യാന രീതിതന്നെയാണ് ഇതിലും പിന്‍തുടരുന്നത്. ക്ലൈമാക്‌സില് നിന്നും പിന്നിലേക്ക് പോയി അവിടെനിന്നുമുള്ള യാത്ര. നായകനായ കറുപ്പായി വേഷമിടുന്ന ധനുഷിന്് തന്റെ ആദ്യകാല ചിത്രമായ കാതല് കൊണ്ടേനോട് കിടപിടിക്കുന്ന ഒരു വേഷം കിട്ടിയതില് സന്തോഷിക്കാം. മറ്റു അഭിനേതാക്കള് എല്ലാം അവരുടെ കഥാപാത്രങ്ങള്‍ക്ക് ആവശ്യമുള്ളതെല്ലാം നല്‍കിയിരിക്കുന്നു.\nമധുരയിലെ തിരുപ്പുറംകുണ്ടത്തിനടുത്തുള്ള ഗ്രാമക്കാര്‍ക്ക് കോഴിപ്പോര് സ്വന്തം ജീവന്‍തന്നെയാണ്. ആ ഗ്രാമത്തിലെ കോഴിപ്പോരിലെ രണ്ടു പ്രബല ശക്തികളാണ് പേട്ടൈക്കാരനും (ജയബാലന്) നരേന് അവതരിപ്പിക്കുന്ന (നമ്മുടെ പഴയ സുനിലല്ല) പോലീസ് ഇന്‍സ്‌പെക്ടര് രത്‌നസ്വാമിയും. എന്നാല് പേട്ടൈക്കാരനെ കഴിഞ്ഞ മുപ്പത് വര്‍ഷമായി കോഴിപ്പോരില് തോല്‍പ്പിക്കുവാന് രത്‌നസ്വാമിക്ക് കഴിഞ്ഞിട്ടില്ല. അതിനു ഒരു കാരണം പേട്ടൈക്കാരന് വളര്‍ത്തുന്ന കോഴികളാണ്. പേട്ടൈക്കാരന് വളര്‍ത്തുന്ന കോഴികളെ അയാള് പുറത്ത് വില്‍ക്കാറില്ല. മറ്റൊരു കാരണം പേട്ടൈക്കാരന്റെ കൂടെയുള്ള മൂന്ന് പേരും. അതില് ഒരു ബാറിന്റെ ഉടമയായ ദുരൈ(കിഷോര്)യാണ് പേട്ടൈക്കാരന് വേണ്ടി കാശ് മുടക്കുന്നത്. രണ്ടാമത്തെയാള് കറുപ്പാ(ധനുഷ്)ണ്. എല്ലാ കോഴിപ്പോരിലും കോഴിയെ ആദ്യം കളത്തില് വിടുന്നത് കറുപ്പാണ്. കറുപ്പ് കോഴിയെ വിട്ട പോരിലൊന്നും പേട്ടൈക്കാരന് തോറ്റിട്ടുമില്ല. മൂന്നമത്തെയാള് ആയൂബ് എന്ന ഇസ്ലാംമത വിശ്വാസിയാണ്. പ്രായം ചെന്ന ഇദ്ദേഹമാണ് കോഴിപ്പോരിനിടയില് കോഴികള്‍ക്ക് പരിക്ക് പറ്റിയാല് ചികിത്സ ചെയ്യുന്നത്. പേട്ടൈക്കാരന് കോഴികളെ ഈ ശിഷ്യര്‍ക്ക് മാത്രമേ വളര്‍ത്താന് കൊടുക്കുകയുള്ളൂ. ആ കോഴികളും ഇവര് മൂന്നുപേരുമാണ് പേട്ടൈക്കാരന്റെ ശക്തിയുടെ രഹസ്യവും.\nഅനവധി കോഴികളെ വളര്‍ത്തുകയും അവയെല്ലാം പോരിന് പാകമാകുമ്പോള് നല്ലതിനെ മാത്രം തെരഞ്ഞെടുത്ത് ബാക്കിയുള്ളതിനെ കൊന്നുകളയുകയാണ് പേട്ടൈക്കാരന്റെ രീതി. അമ്മ മാത്രമുള്ള കറുപ്പ് സ്വന്തം അച്ഛന്റെ സ്ഥാനമാണ് പേട്ടൈക്കാരന് നല്‍കിവരുന്നത്. കറുപ്പ് വളര്‍ത്തുന്ന ഒരു പോരുകോഴിയെ ചില കാരണങ്ങളാല് പേട്ടൈക്കാരന് കൊന്നുകളയാന് കല്‍പ്പിക്കുന്നു. എന്നാല് കറുപ്പിന് അതിന് മനസ്സുണ്ടാകുന്നില്ല. അവന് രഹസ്യമായി ആ കോഴിയെ വളര്‍ത്തുന്നു.\nഈ സിനിമയുടെ തുടക്കത്തില് കോഴിപ്പോര് നടക്കുന്ന കളത്തിലേക്ക് പോലീസ് റെയിഡുണ്ടാകുന്നു. അത് രത്‌നസ്വാമിയുടെ നിര്‍ദ്ദേശപ്രകാരമാണ്. പോലീസിനെകണ്ട് കറുപ്പും കൂട്ടരും രക്ഷപ്പെടുന്ന കൂട്ടത്തില് കോഴിയെ രത്‌നസ്വാമിയുടെ ആള്‍ക്കാര് തട്ടിയെടുക്കുന്നു. ഈ കോഴിയെ പേട്ടൈക്കാരന്റെ നിര്‍ദ്ദേശപ്രകാരം തേടിപ്പിടിച്ച് അന്നു രാത്രി കറുപ്പും കൂട്ടരും കൊല്ലുന്നു. അവിടെ വച്ച് അവന് ആംഗ്ലോ ഇന്ത്യന് പെണ്‍കുട്ടിയായ ഐറിനെ (തപസി) കാണുന്നത്. അത് പിന്നീട് പ്രണയമായി രൂപാന്തരമാകുന്നതും സിനിമയില് വരും കാഴ്ചകളിലൂടെ നമുക്ക് കാണാം.\nരത്‌നസ്വാമിയുടെ വയസ്സായ അമ്മയുടെ ഒരാഗ്രഹമാണ് മകന് കോഴിപ്പോരില് ജയക്കുക എന്നുള്ളത്. അതിനു വേണ്ടി രത്‌നസ്വാമി പേട്ടൈക്കാരനുമായി പോരുവയ്ക്കുവാന് ആഗ്രഹിക്കുകയും ആ വിവരം പേട്ടൈക്കാരനെ അറിയിക്കുകയും ചെയ്യുന്നു. എന്നാല് റെയ്ഡിന്റെ പ്രശ്‌നത്തില് പേട്ടൈക്കാരന് അത് നിരാകരിക്കുന്നു എന്നു മാത്രമല്ല ഇനിയൊരിക്കലും രത്‌നസ്വാമിയുമായി ഒരു തരത്തിലുള്ള പോരും നടത്തുന്നതല്ലന്ന് പ്രഖ്യാപിക്കുകയും ചെയ്യുന്നു.\nഅതിനു ശേഷം ബാറില് വച്ച് ദുരൈയെ പോലീസ് അറസ്റ്റ് ചെയ്യുന്നു. എന്നാല് രത്‌നസ്വാമി ഇടപെട്ട് ദുരൈയെ വെളിയില് കൊണ്ടു വരികയും പേട്ടൈക്കാരനില് നിന്നും വേര്‍പെടുത്താന് കരുക്കള് നീക്കുകയും ചെയ്യുന്നു. ദുരൈവഴി ആയൂബിനെ കയ്യിലെടുക്കാന് ശ്രമിക്കുന്ന രത്‌നസ്വാമി, പക്ഷേ പേട്ടൈക്കാരനെ ഒറ്റിക്കൊടുക്കുവാന് തന്നെക്കിട്ടില്ലെന്ന അയൂബിന്റെ നിലപാടില് നിരാശനാകുന്നു. അന്നുരാത്രി അയൂബ് കൊല്ലപ്പെടുന്നു. അതോടുകൂടി ദുരൈയും തന്റെ അപ്പോഴുള്ള നിലപാട് മാറ്റി രത്‌നസ്വാമിയുമായി ശത്രുതയിലാകുന്നു.\nകാലങ്ങളായി തന്റെ കൂടെയുണ്ടായിരുന്ന അയൂബിന്റെ കുടുംബത്തിന് വേണ്ടി ഒരു കോഴിപ്പോര് സംഘടിപ്പിക്കുവാന് പേട്ടൈക്കാരന് ആലോചിക്കുകയും അതിന് രത്‌നസ്വാമിയെ സ്‌റ്റേഷനിലെത്തി ക്ഷണിക്കുകയും ചെയ്യുന്നു. എന്നാല് രത്‌നസ്വാമി അതിന് തയ്യാറാകുന്നില്ല. അവിടെവച്ച് മര്‍ദ്ദനമേല്‍ക്കേണ്ടി വരുന്ന പേട്ടൈക്കാരന് രത്‌നസ്വാമിയെ താന് തോല്‍പ്പിക്കുമെന്നും അങ്ങിനെ സംഭവിച്ചില്ലെങ്കില് തലമൊട്ടയടിച്ച്, മീശയെടുത്ത് ഈ കോഴിപ്പോര് എന്നന്നേയ്ക്കുമായി മതിയാക്കുന്നതുമാണെന്ന് വെല്ലുവിളിക്കുകയും ചെയ്യുന്നു. ഇത് ഏറ്റെടുക്കുന്ന രത്‌നസ്വാമി ബാംഗ്ലൂരില് നിന്നും നല്ല പോരുകോഴികളെ ഇറക്കി പേട്ടൈക്കാരനോട് എതിരിടുവാന് തീരുമാനിക്കുന്നു.\nപോരുദിവസം നല്ല പോരുകോഴികളുടെ അഭാവം നേരിടുന്ന പേട്ടൈക്കാരനോട് പണ്ട് കൊല്ലാനേല്‍പ്പിച്ച കോഴി തന്റെ കയ്യിലുള്ള കാര്യം കറുപ്പ് പറയുന്നു. എന്നാല് താന് കൊല്ലാന് പറഞ്ഞിട്ട് അത് അനുസരിക്കാത്ത കറുപ്പിനോട് പേട്ടൈക്കാരന് കോപമാണ് തോന്നുന്നത്. എന്നാല് ആ സമയത്ത് കുറച്ച് കാശിന്റെ ആവശ്യം നേരിടുന്ന കറുപ്പ് തന്റെ കോഴിയുമായി രത്‌നസ്വാമിക്കെതിരെ പോരാടുകയും അതില് വിജയിക്കുകയും ചെയ്യുന്നു. അതുകഴിഞ്ഞ് കൂടുതല് കാശിന് രത്‌നസ്വാമി വീണ്ടും കറുപ്പിനെ വെല്ലുവിളിക്കുന്നു. അതിലും വിജയിച്ച് ഒടുവില് മൂന്ന് ലക്ഷം രൂപയ്ക്കുള്ള അവസാന പന്തയത്തിലും വിജയിച്ച് കറുപ്പ് പൂര്‍ണ്ണമായും രത്‌നസ്വാമിയെ തോല്‍പ്പിക്കുന്നു. അവിടം മുതല് അഭിനയമുഹൂര്‍ത്തങ്ങളുടെ മാറ്റുരയുന്ന ആടുകളത്തിന്റെ മറ്റൊരു മുഖം ജനിക്കുന്നു.\nഒരു കൊമേഴ്‌സ്യല് സിനിമയ്ക്ക് വേണ്ട ഘടകങ്ങള് ഒന്നുമില്ലാതിരുന്നിട്ടും , സാധാരണക്കാരന്റെ സാമാന്യ ബുദ്ധിക്ക് നിരക്കുന്ന, അവരവരുടെ മനസ്സുകളില് തന്നെ കൂടിക്കുഴഞ്ഞ് കിടക്കുന്ന സ്വാഭാവിക വികാരങ്ങളാണ് ഈ സിനിമയിലൂടെ ദൃശ്യമാകുന്നത്. നാം ഇതുവരെ കണ്ട സിനിമകളില് നിന്നൊക്കെ വളരെ വ്യത്യസ്ഥമായ ഒരു ക്ലൈമാക്‌സാണ് വെട്രിമാരന് ഈ സിനിമയ്ക്ക് വേണ്ടി ഒരുക്കിയിരിക്കുന്നത്.\nതമിഴ് സാഹിത്യ ലോകത്തെ മികച്ച കവി എന്ന് പേരെടുത്ത ജയബാലന് ഇന്ന് ഏതൊരു അഭിനേതാവ് ചെയ്യുന്നതിനേക്കാള് പൂര്‍ണ്ണതയോടുകൂടിയാണ് ഈ സിനിമയിലെ കേന്ദ്ര കഥാപാത്രമായ പേട്ടൈക്കാരനെ അവതരിപ്പിച്ചിരിക്കുന്നത്. വളരെക്കാലത്തിന് ശേഷമാണ് കിഷോറില് നിന്നും നല്ലൊരു പ്രകടനം കാണാന് സാധിച്ചിരിക്കുന്നത്. ആംഗ്ലോ ഇന്ത്യന് പെണ്‍കുട്ടിയുടെ രൂപവും രീതിയുമെല്ലാം തപസിക്ക് കൂടുതല് യോജിക്കുന്നു.\nസുന്ദരിയായ പെണ്‍കുട്ടി സാധാരണക്കാരനായ ഒരു യുവാവിനെ പ്രണയിക്കുന്നത് പല സിനിമകളിലും നാം കണ്ടിട്ടുണ്ട് എങ്കിലും ഈ സിനിമയില് അതിത്തിരി കടന്നുപോയോ എന്ന സംശയം ബാക്കിനില്‍ക്കുന്നു. ഇന്റര്‍നെറ്റും മൊബൈയിലുമൊക്കെ ഉള്ള ഇക്കാലത്ത് ആ ചോദ്യത്തിന് പ്രസക്തിയില്ലെങ്കിലും പ്രേക്ഷകര്‍ക്ക് അതൊരു കല്ലുകടിയായി അനുഭവപ്പെടും. പക്ഷേ സിനിമ പകുതിയിലേറെ ചെല്ലുമ്പോഴേക്കും ഈ പ്രണയം പ്രേക്ഷകന് ഒരാസ്വാദ്യ അനുഭവമായി മാറുന്നു. ജി.വി. പ്രകാശ്കുമാറിന്റ സംഗീതം വളരെ മനോഹരം. പൊതുവില് നിലനില്‍ക്കുന്ന വില്ലന്- നായക സങ്കല്‍പ്പങ്ങളെ മാറ്റിയെഴുതുന്ന ആടുകളം നഷ്ടമുണ്ടാക്കില്ല- പടമെടുത്തവര്‍ക്കും പ്രേക്ഷകര്‍ക്കും.\nകുറിപ്പ്: ഈ പൊങ്കലിന് തമിഴ്‌നാട്ടില് ഇറങ്ങിയ നാലുപടങ്ങളും വന് വിജയത്തിലേക്ക് മുന്നേറിക്കൊണ്ടിരിക്കുകയാണ്. പ്രതിസന്ധിയെ കെട്ടിപ്പിടിച്ച് ഉമ്മവച്ച് കൂടെക്കിടത്തിയുറക്കുന്ന നമ്മള്‍ക്കോ, പറഞ്ഞു നില്‍ക്കാന് ഒരു ട്രാഫിക് മാത്രം.\nജനപ്രിയന്‍മാരുടെ ഭീകര ബാലെകള് ചിലയിടങ്ങളില് പ്രേക്ഷകന്റെ നെഞ്ചത്തുള്ള നൃത്തം മതിയാക്കിക്കഴിഞ്ഞു. കൂടെയിറങ്ങിയ ചിരുത്തൈ ഇപ്പോഴും നിറഞ്ഞ പ്രദര്‍ശനശാലകളില് തുടരുന്നു. ഇനി വരാന് പോകുന്ന സിനിമകളുടെ ഗതിയും ഇങ്ങനെയെങ്കില്, കോടികള് മറിയുന്ന മലയാള സിനിമാ ഫീല്‍ഡിന്റെ അഞ്ചു വര്‍ഷം കഴിഞ്ഞുള്ള അവസ്ഥ എന്തായിരിക്കും?\nഇല്ലാത്തൊരു സാധനത്തിന് എന്തവസ്ഥ അല്ലേ?\nPosted by Ratheesh PS at 8:31 AM\nRajesh February 5, 2011 at 3:16 PM\nAadukalam valare mikacha oru cinemayaandu. ellaa tharathilum. Malayaalikal ee chithrathine kandillennu nadikkukayaanu, Preshakarum, critics - um ellaam. Myna - kkum ithe pani thanneyalle malayaali koduthathu. Assoyayaayirikkum.


under fire telangana minister says wrong interpretation | തെലങ്കാനയില് ഏറ്റുമുട്ടല് കൊലയെ ന്യായീകരിച്ചു.. പുലിവാല് പിടിച്ച് മന്ത്രി, മാധ്യമങ്ങള്‍ക്ക് പഴി! - Malayalam Oneindia\nമസാല ബോണ്ടിനെ കുറിച്ച് സിഎജി പറഞ്ഞത് ശുദ്ധ അസംബന്ധം, തുറന്നടിച്ച് തോമസ് ഐസക്\n5 min ago നേവിയില് പ്ലസ് ടുകാര്‍ക്ക് അവസരം; 26 ഒഴിവുകള്, ജനുവരി 29 മുതല് അപേക്ഷിച്ച് തുടങ്ങാം\n7 min ago കേന്ദ്രഏജന്‍സികളിലൂടെ സംസ്ഥാനങ്ങളെ അസ്ഥിരപ്പെടുത്താന് ശ്രമമെന്ന് ഗെലോട്ട്; പരിഭാഷ ചെന്നിത്തലയുടേത്\n25 min ago കേരളത്തില് കൊവിഡ് വാക്‌സിനേഷന് വര്‍ദ്ധിപ്പിക്കാന് ആക്ഷന് പ്ലാന്; കേന്ദ്രങ്ങള് 249 ആക്കി ഉയര്‍ത്തും\nUpdated: Wed, Dec 18, 2019, 17:15 [IST]\nഹൈദരാബാദ്: തെലങ്കാനയില് വെറ്ററിനറി ഡോക്ടറെ ബലാത്സംഗം ചെയ്ത് കൊലപ്പെടുത്തിയ സംഭവത്തെ പിന്തുണച്ച മന്ത്രി വിവാദത്തില്. എന്നാല് തന്റെ പ്രസ്താവന തെറ്റിദ്ധരിക്കപ്പെട്ടതാണെന്ന് മന്ത്രി തലാസാനി ശ്രീനിവാസ് യാദവ് പറയുന്നു. നേരത്തെ സ്ത്രീകള്‍ക്ക് നേരെയുള്ള ക്രൂര കൃത്യങ്ങള് ചെയ്യുന്നവര്‍ക്കുള്ള പാഠമാണ് ഏറ്റുമുട്ടല് കൊലയെന്നും, ഇനിയും ഇതേ രീതി ഉണ്ടാവുമെന്നും മന്ത്രി പറഞ്ഞതാണ് വിവാദത്തിന് കാരണമായത്.\nഎന്നാല് താന് പറഞ്ഞ കാര്യങ്ങള് മാധ്യമങ്ങള് മാറ്റി മറിച്ചു. ഞാന് പറഞ്ഞ ചില കാര്യങ്ങള് ആദ്യം കൊണ്ടുവരികയും, കുറച്ച് അവസാനം വരികയും ചെയ്തു. അവര് വാക്കുകള് കട്ട് ചെയ്ത് പല സ്ഥലങ്ങളിലായി വെച്ചതാണ് വിവാദത്തിലേക്ക് നയിച്ചതെന്ന് മന്ത്രി ആരോപിച്ചു. ഞാന് യഥാര്‍ത്ഥത്തില് പറഞ്ഞ കാര്യങ്ങള് ഇങ്ങനെയല്ലെന്നും ശ്രീനിവാസ് യാദവ് പറഞ്ഞു. നേരത്തെ മുകളില് നിന്നുള്ള നിര്‍ദേശപ്രകാരമാണ് ഏറ്റുമുട്ടല് നടന്നതെന്നും മന്ത്രി പറഞ്ഞിരുന്നു.\nഅതേസമയം തെലങ്കാന പോലീസിന്റെ നടപടിയില് ഒരുപാട് പേര് സന്തോഷത്തിലാണ്. പാര്‍ലമെന്റ് നേതാക്കള് പോലും അവരെ പ്രകീര്‍ത്തിച്ചു. അഭിഭാഷകരും അതിനെ പ്രകീര്‍ത്തിച്ചിട്ടുണ്ട്. പക്ഷേ എന്നെ മാത്രം എന്തിനാണ് വിമര്‍ശിക്കുന്നതെന്നും ശ്രീനിവാസ് യാദവ് ചോദിച്ചു. കുറ്റകൃത്യത്തിന്റെ ഏകദേശ രൂപം കിട്ടുന്നതിന് വേണ്ടിയാണ് അവര് സംഭവ സ്ഥലത്തേക്ക് പ്രതികളെയും കൊണ്ടുപോയതെന്ന് യാദവ് വ്യക്തമാക്കി.\nപ്രതികള് പോലീസിനെ വഴി തെറ്റിക്കാന് ശ്രമിച്ചിരുന്നു. അവര് പോലീസിന് നേരെ കല്ലെറിഞ്ഞു. എഎസ്‌ഐയില് നിന്ന് തോക്ക് തട്ടിപ്പറിച്ച് വെടിവെക്കാനും ശ്രമിച്ചു. എന്നാല് നിയമം അവിടെ ആത്മസംരക്ഷണത്തിന് അനുമതി നല്‍കുന്നുണ്ട്. അതുപ്രകാരമാണ് പോലീസ് വെടിവെച്ചതെന്നും ശ്രീനിവാസ യാദവ് പറഞ്ഞു. എന്നാല് ഷൂട്ടൗട്ടിന് കൃത്യമായ വിശദീകരണം നല്‍കാന് ഇതുവരെ പോലീസിന് സാധിക്കാത്തതാണ് മന്ത്രിക്കെതിരെ വിമര്‍സനം കടുക്കാന് കാരണം.\nപെൺകുട്ടിയെ കൂട്ടബലാത്സംഗം ചെയ്ത് തീകൊളുത്തി കൊന്നു, ക്രൂരത കാമുകനും അമ്മയും ചേർന്ന്!\nminister hyderabad telangana police rape ഹൈദരാബാദ് തെലങ്കാന വെടിവെയ്പ്പ് പോലീസ് ബലാത്സംഗം\nunder fire telangana minister says wrong interpretation


തിരുവൻവണ്ടൂരിൽ കുടിവെള്ളം മുടങ്ങിയിട്ട് രണ്ടാഴ്ച | Alappuzha News\nതിരുവൻവണ്ടൂർ: മുന്നറിയിപ്പൊന്നും ഇല്ലാതെ തിരുവൻവണ്ടൂർ പഞ്ചായത്തിൽ കുടിവെള്ളം മുടങ്ങിയിട്ട് രണ്ടാഴ്ചയായി. കിണർ ഇല്ലാത്ത വീട്ടുകാർ മിക്കവരും വെള്ളം വിലകൊടുത്ത് വാങ്ങേണ്ട ഗതികേടിലാണ്. ഹോട്ടൽ, ചായക്കട, ബേക്കറി എന്നിവ നടത്തുന്നവരുടെ കാര്യമാണ് ഏറെ കഷ്ടം.\nവെള്ളം ഇവർക്ക് കൂടിയേ തീരു. അതുകൊണ്ട് ടാങ്കറിൽനിന്ന് കൂടിയ വിലയ്ക്കാണ് പലരും വെള്ളം വാങ്ങുന്നത്. കുടിവെള്ളം വിലകൊടുത്ത് വാങ്ങാമെങ്കിലും പ്രാഥമികകൃത്യങ്ങൾക്ക് നാട്ടുകാർ ഏറെ കഷ്ടപ്പെടുന്നുണ്ട്.\nആയിരം ലിറ്റർ വെള്ളം ദിവസേന ആവശ്യമുണ്ടെന്ന് നൂറുപേർക്കടുത്ത് ഉച്ചയൂണിനെത്തുന്ന കല്ലിശ്ശേരി ഗീത ഹോട്ടലുടമ വിജയകുമാർ (അപ്പു) പറഞ്ഞു. 600 രൂപ കൊടുത്താണ് വെള്ളം വാങ്ങുന്നത്. ടാങ്കറിൽ കൊണ്ടുവരുന്ന വെള്ളം ടാങ്കിൽ ശേഖരിച്ചാണ് ഉപയോഗിക്കുന്നത്. വെള്ളം മുടങ്ങുമെന്ന് ഒരു മുന്നറിയിപ്പും ലഭിച്ചില്ലെന്ന് വിജയകുമാർ പറഞ്ഞു.\nതിരുവല്ലയിൽനിന്നാണ് കല്ലിശ്ശേരിയിൽ കുടിവെള്ളം വിതരണം ചെയ്യുന്നത്. ഇവിടത്തെ പൈപ്പ് പണി കാരണമാണ് വെള്ളം മുടങ്ങുന്നതെന്നാണ് ജല അതോറിറ്റി അധികൃതർ പറഞ്ഞത്. വർഷങ്ങൾ പഴക്കമുള്ള ആസ്ബസ്‌റ്റോസ് പൈപ്പുകൾ മാറ്റി പുതിയ പൈപ്പുകൾ സ്ഥാപിക്കുന്ന പണി നടക്കുകയാണ്.\nഒക്‌റ്റോബർ 10-ന് പണി തീരുമെന്നാണ് ആദ്യം ഇവർ നാട്ടുകാരോട് പറഞ്ഞത്. എന്നാൽ പണി ഇനിയും തീർന്നിട്ടില്ല. ഇനിയും മൂന്നുദിവസമെങ്കിലും എടുക്കും പൈപ്പിലൂടെ വെള്ളം വരാനെന്നാണ് കരുതുന്നത്. എത്രയുംവേഗം കുടിവെള്ളം ലഭിക്കണമെന്ന പ്രാർഥനയിലാണ് നാട്ടുകാർ.\nജലവിതരണം മുടങ്ങിയതോടെ വ്യാപാരികളാണ് ഏറെയും ബുദ്ധിമുട്ടുന്നത്. വലിയ വിലകൊടുത്താണ് വെള്ളം വാങ്ങുന്നത്. പരാതിപറഞ്ഞ് മടുത്തു\n-സജി പാറപ്പുറം (കല്ലിശ്ശേരി യൂണിറ്റ് പ്രസിഡന്റ്, വ്യാപാരി വ്യവസായി സമിതി)\nമുന്നറിയിപ്പൊന്നും കൂടാതെയാണ് കുടിവെള്ള വിതരണം മുടങ്ങിയത്. മഴക്കാലമായതിനാൽ വെള്ളം സംഭരിക്കാൻ ടാങ്ക് കരുതിയില്ല. ഹോട്ടൽ അടച്ചിടാതിരിക്കാൻ ടാങ്ക് വാങ്ങേണ്ടി വന്നു.\n-വിജയകുമാർ (ഗീത ഹോട്ടൽ, കല്ലിശ്ശേരി)\nതിരുവല്ലയിലെ പഴക്കം ചെന്ന പൈപ്പുകൾ മാറ്റുന്ന ജോലി നടക്കുകയാണ്. 10-ന് മുൻപ് തീരുമെന്നായിരുന്നു പ്രതീക്ഷ. അവിചാരിതമായി പണി നീണ്ടും. രണ്ടുദിവസത്തിനകം വെള്ളം വിതരണം തുടങ്ങും.\n- അരുൺ കുര്യൻ (അസിസ്റ്റന്റ് എൻജിനീയർ, ജല അതോറിറ്റി)


ജീവിതത്തിൽ ഇതുവരെ കാണിച്ചതിൽ ഏറ്റവും വലിയ സാഹസം • Tech Travel Eat\nജീവിതത്തിൽ ഇതുവരെ കാണിച്ചതിൽ ഏറ്റവും വലിയ സാഹസം\nഎഴുത്ത് – വൈശാഖൻ തമ്പി.\nകാട്ടിലെ ചെടികളെ വകഞ്ഞ് മാറ്റി ചുമ്മാ നടക്കുന്നത് തന്നെ ഒരു രസമാണ്. പോകുന്ന വഴിയിൽ ചില അപൂർവയിനം തവളകളേയോ ഷഡ്പദങ്ങളെയോ ഒക്കെ കണ്ടെന്നും വരും. ഒരുതരം കാല്പനിക അനുഭവമാണത്. വല്ലപ്പോഴും കൊളുത്തിവലിക്കുന്ന മുൾച്ചെടികളാണ് ഇടക്കിടെ റിയൽ വേൾഡിലേയ്ക്ക് വലിച്ചിടുന്നത്. അങ്ങനെയൊക്കെയാണെങ്കിലും, രാത്രി മുഴുവൻ മാനുകളുടേയും കുരങ്ങൻമാരുടേയും അലാം കോൾ മുഴങ്ങിക്കേട്ടിരുന്ന സ്ഥലത്തുകൂടിയാണ് നടക്കുന്നത് എന്ന ഗൗരവം തീർച്ചയായും ഉണ്ടായിരുന്നു.\nകടുവ, പുലി പോലുള്ള ഹിംസ്രജീവികളുടെ സാന്നിദ്ധ്യം തിരിച്ചറിഞ്ഞാൽ ഇരയാകാൻ സാധ്യതയുള്ള ജീവികൾ പരസ്പരം അതറിയിക്കുന്നതിന് ഉപയോഗിക്കുന്ന സവിശേഷതരം ശബ്ദമാണ് അലാം കോൾ, alarm call. അതുകൊണ്ട് തന്നെ പരമാവധി നിശ്ശബ്ദത പാലിച്ച്, കാത് കൂർപ്പിച്ചാണ് നടന്നിരുന്നത്. പൊതുവേ നിശബ്ദമായി നിൽക്കുന്ന ആനയുടെയൊക്കെ സാന്നിദ്ധ്യം, ചുള്ളിക്കമ്പുകൾ ഒടിയുന്ന നേരിയ ശബ്ദം വച്ച് മാത്രമേ മുൻകൂട്ടി അറിയാൻ കഴിയൂ. തറയിലും കാല്പാടുകൾ, കാഷ്ഠം തുടങ്ങിയ സൂചനകൾ ശ്രദ്ധിക്കേണ്ടതുണ്ട്.\nകുറേ നടന്നപ്പോൾ ഒരു ചെറിയ നീർച്ചാലിൽ എത്തി. വെള്ളം പേരിനേ ഉള്ളുവെങ്കിലും, ചെറിയൊരു ഒഴുക്കുണ്ട്. അവിടെ ചെളിയിൽ അതാ കാല്പാടുകൾ… ‘ലെപ്പേഡാണ്’ എന്ന് മനീഷ് വളരെ പതിഞ്ഞ സ്വരത്തിൽ പറഞ്ഞു. പെട്ടെന്ന് ഒരു അധികജാഗ്രത വരാൻ പോന്ന ഒന്ന് കൂടി ശ്രദ്ധിച്ചു, കൂട്ടത്തിൽ ചെറിയ ഒരു കൂട്ടം കാല്പാടുകൾ കൂടിയുണ്ട്. ഒരു പൂച്ചയുടെ കാല്പാടിനെക്കാൾ അല്പം കൂടി മാത്രം വലിപ്പമുള്ള അവ പുലിയുടെ കുഞ്ഞിന്റേതാണ്. കാട്ടിൽ സ്ഥാപിച്ചിരിക്കുന്ന ട്രെയിൽ ക്യാമറകളിൽ നിന്നും, അടുത്തിടെ അമ്മയായ ഒരു പുലിയുടെ\nസാന്നിദ്ധ്യം അവർക്കറിയാമായിരുന്നു. അമ്മയും കുഞ്ഞും വന്ന് വെള്ളം കുടിച്ചുപോയിട്ട് അധികമായിട്ടില്ല.\nകാടിനെപ്പറ്റി അറിയാവുന്നവരോട് ചോദിച്ചാൽ അവർ പറയും, “നിങ്ങൾക്കൊരിയ്ക്കലും ഒരു ക്യാറ്റിന് സർപ്രൈസ് കൊടുക്കാനാവില്ല” (കടുവ, പുലി, ചീറ്റ തുടങ്ങിയ ജീവികളെ എല്ലാം ബിഗ് ക്യാറ്റ് എന്ന് പറയാറുണ്ട്, അതിനെ ചുരുക്കി ചിലപ്പോഴൊക്കെ ക്യാറ്റ് എന്ന് മാത്രവും). അതിന്റെ മേഖലയിലേയ്ക്ക് നിങ്ങൾ കടക്കുമ്പോൾ തന്നെ അത് നിങ്ങളുടെ സാന്നിദ്ധ്യം അറിഞ്ഞുകഴിഞ്ഞു. പക്ഷേ അക്കാര്യം നിങ്ങളറിയാൻ സാധ്യത കുറവാണ്. നിങ്ങൾ നൂറ് തവണ കാട്ടിലൂടെ പോയിട്ട് ഒരു തവണയേ ക്യാറ്റിനെ കണ്ടുള്ളുവെന്ന് വരാം, പക്ഷേ ക്യാറ്റ് 99 തവണയും നിങ്ങളെ കണ്ടുകാണും എന്നും പറയാറുണ്ട്.\nസാധാരണ ഗതിയിൽ അവ മനുഷ്യരെ ആക്രമിക്കില്ല. പക്ഷേ, ഇരപിടിച്ച ശേഷം അതിനോടൊപ്പമോ, കുഞ്ഞുങ്ങളോടൊപ്പമോ ആണെങ്കിൽ സൂക്ഷിക്കണം. കാരണം, ആ സമയത്ത് സ്വന്തം ടെറിട്ടറിയിലേയ്ക്കുള്ള കടന്നുകയറ്റത്തെ അവ കൂടുതൽ ഗൗരവത്തോടെയാകും കാണുക. കഷ്ടപ്പെട്ട് പിടിച്ച ഇര നഷ്ടപ്പെടാതിരിക്കൽ വളരെ പ്രധാനമാണ്. പത്തോ ഇരുപതോ തവണ പിന്നാലെ പാഞ്ഞിട്ടാകും ഒരു മാനിനേയോ മറ്റോ ഒത്തുകിട്ടുന്നത്. അതുപോലെ തന്നെയാണ് അവയ്ക്ക് കുഞ്ഞിന് അപകടം വരില്ല എന്നുറപ്പിക്കലും.\nഅങ്ങനെ മറ്റൊരു നീർച്ചാലിന്റെ അരികിലെത്തി. അവിടെ വെയില് വീഴുന്ന തരത്തിൽ മരങ്ങളുടെ കനോപ്പിയിൽ ഒരു വിടവുണ്ട്. വരിയൊക്കെ വിട്ട് ഒന്ന് വട്ടത്തിൽ കൂടിനിൽക്കാനുള്ള ഗ്യാപ്പുമുണ്ട്. കുറച്ചുനേരം അവിടെ നിന്ന് എല്ലാവരും ഒന്ന് ദീർഘശ്വാസമെടുത്തു. അപ്പോഴാണ് മണ്ണിൽ അത് ശ്രദ്ധിച്ചത്, ഒരു വലിയ കാല്പാട്! പെട്ടെന്ന് എല്ലാവരും വീണ്ടും അലർട്ടായി. ‘ശ്ശ്.. കടുവയുടേതാണ്’ മനീഷ് പതിയെ പറഞ്ഞു. ഞാനതൊന്ന് സൂക്ഷിച്ച് പരിശോധിച്ചു. ഏതാണ്ട് എന്റെ കൈപ്പത്തിയുടെ വലിപ്പം ഉണ്ട്. സ്പൈക്കുള്ള ഹൈക്കിങ് ഷൂസൊക്കെയിട്ട്, ബാഗുമൊക്കെ തൂക്കി ഞാൻ കുറേ നേരം നിന്നിട്ട് പോലും യാതൊരു പാടും വീഴാത്ത ആ മണ്ണിലാണ് ആ ഗമണ്ടൻ കാല്പാട് ആഴത്തിൽ പതിഞ്ഞ് കിടക്കുന്നത്. എന്തുമാത്രം ഭാരമുള്ള ജീവിയായിരിക്കും അതെന്ന് ഞാൻ മനസ്സിലോർത്തു.\nഇതിനിടെ കൂട്ടത്തിലൊരാൾ, ബ്രൗൺ നിറമുള്ള ചെളിയിൽ കിടക്കുന്ന കടുംമഞ്ഞ നിറത്തിലുള്ള ഒരു ഇലയുടെ ഭംഗി ഫോട്ടോയിൽ പകർത്താനായി ക്യാമറയും കൊണ്ട് ചെന്നു. പൊടുന്നനെ എല്ലാവരും ഒന്ന് ഞെട്ടി, ഇലയിൽ ചോര! അവിടെ വെയിലടിക്കുന്നുണ്ട്. എന്നിട്ടും നനവുള്ള ചോര ആ ഇലയിൽ തങ്ങിനിൽക്കുന്നു. അതിനർത്ഥം ചോര കട്ടപിടിക്കുന്നതിനുള്ള സമയം പോലും ആയിട്ടില്ലാത്ത വിധം, തൊട്ടുമുൻപ് അവിടെ ഒരു ചോരക്കളി നടന്നിരിക്കുന്നു.\nഎല്ലാവരും കണ്ണും കാതും കൂർപ്പിച്ച് ചുറ്റും പരതി. അവിടന്ന് മുന്നിലോട്ട് ഒരു ചെറിയ കയറ്റമാണ്. അവിടെ ട്രെയിലിലൂടെ എന്തോ മണ്ണിൽ ഉരഞ്ഞിട്ടുണ്ട്. ഏതോ ജീവിയുടെ, കുളമ്പോ കൊമ്പോ ആണ്. വെള്ളം കുടിക്കാൻ വന്ന ഏതോ ഹതഭാഗ്യയായ ജീവിയെ അവിടെ വച്ച് നമ്മുടെ ബിഗ് ക്യാറ്റ് വായിലാക്കിയിരിക്കുന്നു എന്നും, അതിനെ ഞങ്ങൾക്ക് നടക്കേണ്ട അതേ ട്രെയിലിലൂടെ കൊണ്ടുപോയിരിക്കുന്നു എന്നും ഏതാണ്ട് ഊഹിക്കാമായിരുന്നു. അതും, ഞങ്ങളവിടെ എത്തുന്നതിന് തൊട്ടുമുൻപ്.\nവയറ്റിൽ നിന്ന് മുകളിലേയ്ക്ക് അഡ്രിനാലിൻ ഇരച്ചുകയറുന്നത് കൃത്യമായി മനസ്സിലാവുന്നുണ്ടായിരുന്നു. അപ്പോഴാണ് മനീഷ് ആ ചോദ്യം ചോദിക്കുന്നത്; “നമുക്കിവിടെ ഒരു തീരുമാനം എടുക്കണം. മുന്നോട്ട് തന്നെ പോണോ, അതോ തിരിച്ച് നടക്കണോ? നമുക്ക് പോകേണ്ട വഴിയേയാണ് ടൈഗർ തൊട്ടുമുൻപ് ഇരയുമായി പോയിരിക്കുന്നത്. എന്ത് ചെയ്യണം, മുന്നോട്ട് തന്നെ പോണോ, അതോ…?”\nഎല്ലാവരും പരസ്പരം നോക്കി. ഇന്നിപ്പോൾ ആലോചിക്കുമ്പോൾ വിചിത്രമെന്ന് തോന്നുന്നുവെങ്കിലും, അന്ന് എന്റെ മനസ്സ് പറഞ്ഞത് മുന്നോട്ട് തന്നെ പോകാം എന്നാണ്. മറ്റുള്ളവർ തിരിച്ചുപോകണമെന്ന് പറയുമോ എന്നതായിരുന്നു എന്റെ പേടി. മനീഷ് പിന്നേയും ചോദിച്ചു, “നമ്മളിവിടെ എത്തിയ കാര്യം ടൈഗർ എന്തായാലും അറിഞ്ഞിട്ടുണ്ട് എന്നുറപ്പാണ്. അതുകൊണ്ട് അത് ഇരയുമായി ട്രെയിലിൽ നിന്ന് മാറിനടന്നേക്കും. സോ, മിക്കവാറും നമ്മൾ ടൈഗറിനെ കാണാനേ പോകുന്നില്ല. തിരിച്ച് നടന്നാൽ, നേരത്തേ കണ്ട പുലിയുടേയും കുഞ്ഞിന്റേയും സാന്നിദ്ധ്യവും ഉണ്ടാകാം. അപ്പോ നമുക്ക് തീരുമാനമെടുക്കണം, മുന്നോട്ടോ തിരിച്ചോ?”\nഞാൻ ‘മുന്നോട്ട് തന്നെ’ എന്ന് പറയാൻ തുടങ്ങിയപ്പോഴേയ്ക്കും വേറെ ആരോ ആവേശത്തോടെ വിളിച്ചുപറഞ്ഞു, ‘മുന്നോട്ടുതന്നെ..!’. എല്ലാവരും ഞാൻ ചിന്തിച്ചതുപോലെ തന്നെയാണ് ചിന്തിച്ചത് എന്ന് മനസ്സിലായി. ഐകകണ്ഠേന മുന്നോട്ട് പോകാനുള്ള തീരുമാനം പാസ്സായി. കൂടുതൽ ജാഗ്രതയോടെ, നേരിയ കയറ്റത്തിലൂടെ പതിയെ നടത്തം തുടർന്നു. ഒരു പത്ത് മിനിറ്റ് നടന്നിട്ടും മറ്റ് അടയാളങ്ങളൊന്നും കാണാതെ വന്നപ്പോൾ കടുവ ട്രെയിൽ വിട്ട് പൊന്തക്കാടിനുള്ളിലേയ്ക്ക് കയറിയിട്ടുണ്ടാകും എന്ന് ഞങ്ങൾ പരസ്പരം പറഞ്ഞു. ആ ചിന്തയിൽ ഒന്ന് റിലാക്സ് ചെയ്യാൻ തുടങ്ങിയതും, അതാ പിന്നേയും കരിയിലയിൽ ചോര!\nഇത്തവണ അളവിൽ കൂടുതലുണ്ട്. ഉണങ്ങാത്ത ചുടുരക്തം തന്നെ. കടിച്ചുപിടിച്ച് കൊണ്ടുപോയ ഇരയെ അല്പനേരം നിലത്ത് വച്ചപ്പോൾ സംഭവിച്ചതുപോലെ തോന്നി. പെട്ടെന്ന് തന്നെ, ഒന്നയഞ്ഞ് വന്ന പേശികൾ പിന്നേയും വലിഞ്ഞുമുറുകുന്നതായി അനുഭവപ്പെട്ടു. ശ്വാസമെടുക്കലിന്റെ വേഗം കൂടി. ഭീതിയാണോ, കൗതുകമാണോ, ആവേശമാണോ എന്ന് തിരിച്ചറിയാൻ കഴിയാത്ത അവസ്ഥ. പരസ്പരം നോക്കി, ചുണ്ടത്ത് വിരൽ വച്ച് ഞങ്ങൾ പിന്നേയും പതുങ്ങി നടന്നു. രക്തം ആദ്യമായി കണ്ടിടത്തുനിന്ന് ഉടനീളം ഒരു നേരിയ കയറ്റമായിരുന്നു. കുറച്ചുനേരം അങ്ങനെ കടന്നുപോയി, മറ്റ് സൂചനകളൊന്നും തന്നെയില്ല. ഒരിയ്ക്കൽ കൂടി ആ പഴയ ചിന്ത പരന്നു; “ഇത്തവണ തീർച്ചയായും കക്ഷി പൊന്തയ്ക്കുള്ളിലേയ്ക്ക് പോയിട്ടുണ്ടാകും”. അങ്ങനെ ഹൃദയമിടിപ്പ് ഒന്ന് താഴ്ന്നുവന്നപ്പോഴേയ്ക്കും, അതാ പിന്നേയും ചോര!\n“ഇനി കുറച്ചുകൂടി പോയാൽ നമുക്ക് കോട്ടേജിലേയ്ക്ക് മടങ്ങാം…” മനീഷ് മുന്നിലേയ്ക്ക് ചൂണ്ടി പറഞ്ഞു. “അവിടെ നിന്ന് ഈ വഴി മൂന്നായി പിരിയുന്നുണ്ട്. നേരേ പോയാൽ കഷ്ടിച്ച് ഇരുന്നൂറ് മീറ്റർ അപ്പുറം ടാറിട്ട റോഡാണ്. ഇടത്തോട്ട് പോയാൽ, നമ്മുടെ കോട്ടേജിലേയ്ക്ക് അധികദൂരമില്ല. അവിടെ സ്ഥിരം ആളനക്കമുള്ളതായി ടൈഗറിനറിയാം. അതുകൊണ്ട് ഈ രണ്ട് ദിക്കിലേയ്ക്കും ഇരയേയും കൊണ്ട് അത് പോകില്ല. ബാക്കിയുള്ളത് വലത്തോട്ടുള്ള ട്രെയിലാണ്, അത് കൂടുതൽ കനത്ത കാട്ടിനുള്ളിലേയ്ക്കായതുകൊണ്ട് കക്ഷി അങ്ങോട്ട് തന്നെ പോകാനാണ് സാധ്യത. നമുക്കിത് ഇവിടെ നിർത്തി ഈ ഡയറക്ഷനിലൂടെ തിരിച്ച് പോകാം, ഓക്കേ?”\nഅന്നത്തെ സാഹസികതയുടെ സ്റ്റോക്ക് കഴിഞ്ഞ അവസ്ഥയായിരുന്നു എല്ലാവർക്കും. അതുകൊണ്ട് മനീഷിന്റെ പിന്നാലെ അനുസരണയോടെന്നപോലെ ഞങ്ങൾ നടന്നു. ട്രെയിൽ നാലായി പിരിയുന്ന ആ ജംഗ്ഷനിൽ വച്ച്, മനീഷ് നേരേ തിരിഞ്ഞ് നിന്നിട്ട്, ഞങ്ങളെ എല്ലാവരേയും നോക്കി ഒരിയ്ക്കൽ കൂടി അക്കാര്യം ആവർത്തിച്ചു, “അപ്പോ നമ്മൾ പറഞ്ഞതുപോലെ നമ്മൾ കോട്ടേജിലേയ്ക്ക് മടങ്ങുകയാണ്, ദാ ഈ ഡയറക്ഷനിലേയ്ക്ക് നടന്നോളൂ” എന്ന് പറഞ്ഞ് മനീഷ് വലത്തോട്ട് കൈചൂണ്ടി ഒരല്പം പിന്നിലേയ്ക്ക് നീങ്ങിനിന്നു, ഞങ്ങൾ പോയശേഷം പിന്നാലെ വരാൻ പദ്ധതിയിട്ടപോലെ.\nഞങ്ങളെല്ലാവരും മനീഷ് ചൂണ്ടിക്കാണിച്ച ദിശയിലേയ്ക്ക് നടക്കാനായി ഒന്ന് മുന്നിലേയ്ക്കാഞ്ഞതും, പൊടുന്നനെ ആളുടെ ശരീരഭാഷ മാറി. അപ്പോഴാണ് അയാൾ തന്റെ ഇടതുവശത്തേയ്ക്ക് നോക്കിയത്, “നോ വെയ്റ്റ്…. ടൈഗർ!” എന്റെ തൊട്ടുമുന്നിൽ നിന്ന യുവതി അങ്ങോട്ട് നോക്കിയതും, പേടിച്ച് മുഖമാകെ വിളറി വെളുത്ത് അവർ സ്തബ്ധയായി നിന്നതും തൊട്ടുപിന്നിൽ നിന്ന ഞാൻ വ്യക്തമായി കണ്ടു. പക്ഷേ അവർ കണ്ടതെന്താണെന്ന് എനിയ്ക്ക് കാണണമെങ്കിൽ, അല്പം കൂടി മുന്നിലേയ്ക്ക് നീങ്ങണമായിരുന്നു.\nഎല്ലാവരോടും മിണ്ടാതെ, ഓടാതെ, ധൃതിപിടിക്കാതെ സാവധാനം തിരിഞ്ഞ് നടക്കാൻ മനീഷ് ആംഗ്യം കാണിക്കുന്നുണ്ടായിരുന്നു. തൊട്ടടുത്താണ് ഞാൻ, ഒന്ന് മുന്നോട്ടാഞ്ഞാൽ മുന്നിലെ രണ്ടുപേരും കണ്ട ആ കാഴ്ച എനിയ്ക്കും കാണാനാകും. ആ കൗതുകം എന്റെ മുഖത്തുനിന്ന് വായിച്ചതുകൊണ്ടാകണം, മനീഷ് എന്റെ കൈ പിടിച്ച് മുന്നോട്ട് വലിച്ച് അങ്ങോട്ട് ചൂണ്ടി.\nഒരിയ്ക്കലും മറക്കില്ല ആ കാഴ്ച… “Tiger, tiger, burning bright…” എന്ന വില്യം ബ്ലെയ്ക്കിന്റെ കവിതയെ ഓർമ്മിപ്പിക്കുന്ന ഗാംഭീര്യം. പൊന്തക്കാട്ടിൽ നിന്നും മുഖം പുറത്തേയ്ക്കിട്ട്, അവിടെ നില്പുണ്ടായിരുന്നു ആ ജീവി. അതിന്റെ മുഖത്തേയ്ക്കാണ് ആ സമയം വെയിൽ വീണുകൊണ്ടിരുന്നത്. തിളങ്ങുന്ന ഓറഞ്ചും മഞ്ഞയും വെള്ളയും ഒക്കെ ചാലിച്ച, ആ പ്രൗഢസത്വം!\nഎന്നെ വലിച്ച അതേ ബലത്തിൽ ഉടനെ മനീഷ് എന്നെ തിരിച്ച് തള്ളിനീക്കാൻ തുടങ്ങി. “ഇനി നിൽക്കുന്നത് സെയ്ഫല്ല, എല്ലാവരോടും പതിയെ തിരിഞ്ഞ് നടക്കാൻ പറയൂ. പ്ലീസ് ഓടരുത്.” എനിയ്ക്കത് കൃത്യമായി മനസ്സിലായി. ആ മുഖത്ത് ഞാൻ കണ്ട ഭാവം, തീരെ പന്തിയുള്ളതായിരുന്നില്ല. It was obviously pissed off. ഞാൻ പിന്തിരിഞ്ഞ് കൂടെയുള്ള എല്ലാവരോടും പതിയെ തിരിഞ്ഞ് നടക്കാൻ ആംഗ്യം കാട്ടി. വരിയുടെ ഏറ്റവും പിന്നിലുണ്ടായിരുന്ന സുനിലിന്റെ മുഖം വല്ലാതെ വിളറിയിരുന്നു.\nആളുകൾ പേടിച്ച് ചിതറിയോടുകയോ മറ്റോ ചെയ്താൽ സംഭവിക്കാൻ സാധ്യതയുള്ള അപകടത്തെക്കുറിച്ചാണ് അപ്പോൾ ചിന്തിച്ചത് എന്നദ്ദേഹം പിന്നീട് പറഞ്ഞു. എന്തായാലും കൂട്ടത്തിൽ ആർക്കും മനസ്സാന്നിദ്ധ്യം നഷ്ടപ്പെട്ടില്ല. ചിലർ നന്നായി പേടിച്ചുവെങ്കിൽ, ചിലർ അതോടൊപ്പം തന്നെ വരിയുടെ മുന്നിലാകാൻ കഴിയാത്തതിന്റെ നിരാശയിലുമായിരുന്നു. പക്ഷേ സാഹചര്യം മനസ്സിലാക്കി, എല്ലാവരും ശ്വാസമടക്കിപ്പിടിച്ച് തിരിഞ്ഞ് നടന്നു. പിന്നിൽ ഏതാണ്ട് പത്ത് സെക്കൻഡോളം നീണ്ട ഒരു കനത്ത മുരൾച്ച ഞങ്ങളെല്ലാവരും വ്യക്തമായി കേട്ടു. കഷ്ടിച്ച് മുപ്പതടി പിന്നിലേയ്ക്ക് നടന്ന്, വലത്തോട്ട് തിരിയുന്ന മറ്റൊരു അവ്യക്തമായ ട്രെയിലിലൂടെ നടക്കാൻ സുനിൽ ആവശ്യപ്പെട്ടു. ഇപ്പോൾ ഏറ്റവും പിന്നിൽ മനീഷും അവിടന്ന് രണ്ടാമതായി ഞാനുമാണ്.\nആ സമയത്ത് ചിതറിയ പല ചിന്തകളും മനസ്സിലൂടെ പോയി. എന്തൊരു മണ്ടത്തരമാണ് കാണിച്ചത് എന്ന് തോന്നിയത് അപ്പോൾ മാത്രമാണ്. ഇരപിടിച്ചുകൊണ്ട് നടന്നുപോയ, വല്ലാതെ ടെറിട്ടോറിയലായ ഒരു വന്യജീവിയെ ഏതാണ്ട് കാൽ കിലോമീറ്ററോളം പിൻതുടരുക. അതും, കാൽനടയായി, തൊട്ടുപിന്നിൽ. ഒരുപക്ഷേ ഞങ്ങളുടെ വരവ് ശ്രദ്ധിക്കാനായി ഇരയെ താഴെവച്ച് പിന്നിലേയ്ക്ക് ശ്രദ്ധിച്ചപ്പോഴായിരിക്കും വഴിയിൽ ആ ചോരപ്പാടുകൾ വീണത്. എന്തൊരു മര്യാദകേടാണ് ഞങ്ങളാ ജീവിയോട് കാണിച്ചത്! ഒരുപക്ഷേ ഇരയെ അവിടെയിട്ടിട്ട് മാറാനുള്ള അതിന്റെ മടികൊണ്ട് മാത്രമായിരിക്കും ഞങ്ങൾ ജീവനോടെയിരിക്കുന്നത്.\nഇങ്ങനെ പലതും ചിന്തിച്ച് ഞാൻ നടക്കുമ്പോഴാണ്, മനീഷ് അടക്കിപ്പിടച്ച ആ ചോദ്യം ചോദിക്കുന്നത് “ആ ശബ്ദം കേൾക്കുന്നുണ്ടോ?” ഞാൻ കാതുകൂർപ്പിച്ചു. പതിഞ്ഞ കാലടിശബ്ദം… പൊന്തയുടെ മറുവശത്തുനിന്നാണ്. എന്റെ ഹൃദയമിടിപ്പ് പിന്നേയും ഉയർന്നു. “പേടിക്കണ്ടാ, അറ്റാക്ക് ചെയ്യാനായിരുന്നുവെങ്കിൽ അതിനുള്ള സമയം കഴിഞ്ഞു. നമ്മൾ പോയി എന്നുറപ്പിക്കാൻ ശ്രമിക്കുന്നതാകും. മറ്റാരോടും പറയണ്ടാ, പാനിക്കായാൽ വലിയ അപകടമാകും.” ഞാൻ ചുണ്ടുകൾ കടിച്ചുപിടിച്ച് നടന്നു. നെഞ്ച് പടപടാന്ന് മിടിക്കുന്നുണ്ടായിരുന്നു. ആരും ഒന്നും മിണ്ടാതെ നടക്കുകയാണ്. തലനാരിഴയ്ക്ക് നഷ്ടപ്പെടാതെ തിരിച്ചുകിട്ടിയത് ജീവൻ തന്നെയാണെന്നും, കാണിച്ചത് അതിസാഹസമെന്നല്ല, പടുവിഡ്ഢിത്തം തന്നെയായിരുന്നുവെന്നും എല്ലാവർക്കും തോന്നുന്നുണ്ടായിരുന്നു.\nപതിനഞ്ചുമിനിറ്റോളം നടന്നപ്പോൾ ഹോം സ്റ്റേയുടെ ഇലക്ട്രിക് ഫെൻസ് കണ്ടു. നടന്ന് ഓരോരുത്തരായി അതിനകത്ത് കയറിയപ്പോഴേയ്ക്കും ഉച്ചത്തിലുള്ള ദീർഘനിശ്വാസമാണ് ആദ്യം ഉയർന്നത്. ‘എന്താണ് നമ്മളിപ്പോ കാണിച്ചത്?’ എന്ന് എല്ലാവരും പരസ്പരം ചോദിച്ചു. കടുവയുടെ ശക്തിയേയും സ്വഭാവത്തേയും ഹണ്ടിങ് ബിഹേവിയറിനേയും സംബന്ധിച്ച, കൂട്ടത്തിൽ ഏതാണ്ടെല്ലാവർക്കും ധാരണയുള്ള കാര്യങ്ങൾ പിന്നേയും ചർച്ച ചെയ്തു. ഓരോ പോയിന്റ് ഉയരുമ്പോഴും, കാണിച്ച അബദ്ധം കൂടുതൽ കൂടുതൽ വലുതായിരുന്നു എന്ന തിരിച്ചറിവിലേയ്ക്കാണ് വന്നത്. ഹൃദയമിടിപ്പ് സാധാരണഗതിയിലാവാൻ പിന്നേയും സമയമെടുത്തു.\nഇനി ഈ കഥയിലെ ഏറ്റവും വിചിത്രമായ ഭാഗം പറയട്ടെ. ഇത്രയൊക്കെ തിരിച്ചറിയുമ്പോഴും, ആ വരിയുടെ മുന്നിൽ തന്നെ ഉണ്ടാകാൻ കഴിഞ്ഞത് ഒരു ഭാഗ്യമായിട്ടാണ് ഞാൻ കരുതുന്നത്. ഒരു സെക്കൻഡ് കൂടി അവിടെ നിൽക്കാനുള്ള സാവകാശം കിട്ടിയിരുന്നെങ്കിൽ എന്ന് ആഗ്രഹിക്കുകയും ചെയ്യുന്നു. ആ കാഴ്ച അങ്ങനെയൊന്നായിരുന്നു. എന്തൊക്കെ പറഞ്ഞാലും, ആത്യന്തികമായി കോൺക്രീറ്റ് കാടുകളിൽ കഴിയുന്ന രോമമില്ലാത്ത കുരങ്ങുകൾ മാത്രമാണല്ലോ നമ്മൾ!


anil kumble,sreenath and dravid in troubleടിക്കറ്റ് വില്‍പ്\nബാംഗ്ലൂര്: ലോകകപ്പ് ടിക്കറ്റ് വില്‍പ്പനയുമായി ബന്ധപ്പെട്ട് ആരോപണങ്ങളുടെ ബൗണ്‍സറുകള് വീണ്ടും. ഇത്തവണ മുന് ഇന്ത്യന് താരങ്ങള്‍ക്കുനേരെയാണ് ആരോപണമുയര്‍ന്നിരിക്കുന്നത്. ആരോപണമുന്നയിച്ചിരിക്കുന്നതോ കോണ്‍ഗ്രസും.\nഇന്ത്യ-ഇംഗ്ലണ്ട് മല്‍സരത്തിന്റെ ടിക്കറ്റ് കരിഞ്ചന്തയില് വിറ്റു എന്നാണ് താരങ്ങള്‍ക്കെതിരേയുള്ള ആരോപണം. കോണ്‍ഗ്രസ് എം.എല്.എ പി.എം അശോക് ഭട്ടാണ് താരങ്ങള്‍ക്കെതിരേ ആരോപണമുയര്‍ത്തിയിരിക്കുന്നത്. ഇക്കാര്യം നിയമസഭാകമ്മറ്റി അന്വേഷിക്കണമെന്നും അദ്ദേഹം ആരോപിച്ചു.\nമുന് ഇന്ത്യന് താരവും കര്‍ണാടക ക്രിക്കറ്റ് അസോസിയേഷന് പ്രസിഡന്റ് അനില് കുംബ്ലെ, സെക്രട്ടറി ശ്രീനാഥ്, രാഹുല് ദ്രാവിഡ്, വെങ്കിടേഷ് പ്രസാദ് എന്നിവര്‍ക്കെതിരേയാണ് ആരോപണം ഉന്നയിച്ചിരിക്കുന്നത്.


കോടതി ഉത്തരവ് അവഗണിച്ച് നിർമാണം തുടർന്നതായി സബ്കലക്ടറുടെ റിപ്പോർട്ട്\nഡോ. രേണു രാജ് (ഫയൽ ചിത്രം)\nകൊച്ചി ∙ മൂന്നാറിൽ പഞ്ചായത്തിന്റെ അനധികൃത നിർമാണം നിർത്തിവയ്ക്കാൻ കലക്ടറുടെ നിർദേശപ്രകാരമാണു പഞ്ചായത്ത് സെക്രട്ടറിയോട് ആവശ്യപ്പെട്ടതെന്ന് സബ്കലക്ടർ ഡോ. രേണു രാജ് അഡീഷനൽ അഡ്വക്കറ്റ് ജനറലിനു സമർപ്പിച്ച റിപ്പോർട്ടിൽ പറയുന്നു. എങ്കിലും കോടതി ഉത്തരവും സബ്കലക്ടറുടെ നിർദേശവും അവഗണിച്ചു നിർമാണം തുടരുകയായിരുന്നു.\nമൂന്നാർ സ്പെഷൽ ട്രൈബ്യൂണലിന്റെ കീഴിൽ വരുന്ന 8 വില്ലേജുകളിൽ നിർമാണങ്ങൾക്ക് റവന്യൂ വകുപ്പിന്റെ അനുമതി വേണമെന്നു 2010 ജനുവരി 21നു ഹൈക്കോടതി ഉത്തരവുണ്ടായിരുന്നു. തുടർന്ന്, മൂന്നാർ, പള്ളിവാസൽ, ചിന്നക്കനാൽ, ദേവികുളം പഞ്ചായത്തുകൾക്ക് ഇടുക്കി പഞ്ചായത്ത് ഡപ്യൂട്ടി ഡയറക്ടർ 2010 ഫെബ്രുവരി 15നു കത്ത് മുഖേന നിർദേശം നൽകിയിട്ടുള്ളതാണ്.\nടാറ്റ ടീ മൂന്നാർ പഞ്ചായത്തിനു സൗജന്യമായി നൽകിയ ഭൂമിയിൽ റവന്യൂ വകുപ്പിന്റെ അനുമതിയില്ലാതെ നിർമാണം നടക്കുന്നതായി പരാതി കിട്ടി. ജില്ലാ കലക്ടറുടെ എൻഒസി ഇല്ലെന്നു ബോധ്യപ്പെട്ടതോടെ 2019 ഫെബ്രുവരി അഞ്ചിനു സ്റ്റോപ് മെമോ നൽകി. പിറ്റേന്ന് മൂന്നാർ പഞ്ചായത്ത് സെക്രട്ടറി അതു കൈപ്പറ്റിയതായി മൂന്നാർ വില്ലേജ് ഓഫിസർ റിപ്പോർട്ട് ചെയ്തു.\nസ്റ്റോപ് മെമോ ലംഘിച്ചും നിർമാണം നടക്കുന്നത് അറിഞ്ഞ് സത്യാവസ്ഥ പരിശോധിക്കാൻ മൂന്നാർ സ്പെഷൽ വില്ലേജ് ഓഫിസറെയും ഭൂസംരക്ഷണ സേനാംഗങ്ങളെയും അയച്ചെങ്കിലും നിർമാണ കരാറുകാരനും പഞ്ചായത്ത് അംഗങ്ങളും അവരെ അധിക്ഷേപിച്ച്, പണി തുടർന്നു.\nതുടർന്ന് ദേവികുളം (ഭൂരേഖാ) തഹസിൽദാർ ഉമാശങ്കറിനെ അയച്ചു. മൂന്നാർ പഞ്ചായത്ത് പ്രസിഡന്റ്, മെംബർമാർ എന്നിവരുടെ നേതൃത്വത്തിൽ സ്ത്രീകൾ ഉൾപ്പെടെ സംഘടിച്ചിട്ടുണ്ടെന്ന് അറിഞ്ഞ്, മൂന്നാർ എസ്ഐയോട് അവിടെ പോകാൻ ഫോണിലൂടെ ആവശ്യപ്പെട്ടു. നിർമാണം നിർത്തിവയ്പിക്കാനും ഉദ്യോഗസ്ഥർക്കു സംരക്ഷണം നൽകാനും മൂന്നാർ ഡിവൈഎസ്പിക്ക് ഇ–മെയിൽ മുഖേന നിർദേശം നൽകുകയും ചെയ്തിരുന്നതായി റിപ്പോർട്ടിൽ പറയുന്നു.\nമൂന്നാറിലെ ഭൂമി കയ്യേറ്റം ഇങ്ങനെ....\nഅന്യാധീനപ്പെട്ടു കിടക്കുന്ന സർക്കാർ ഭൂമി കണ്ടെത്തുന്നു. വ്യാജ രേഖ ഉണ്ടാക്കുന്നു. കൈയേറുന്നു. ഷെഡുകൾ കെട്ടുന്നു. ഉദ്യോഗസ്ഥർ നടപടിക്കെത്തിയാൽ രാഷ്ട്രീയക്കാരുടെ സഹായത്തോടെ ഭീഷണിപ്പെടുത്തുന്നു. വ്യാജ രേഖകളുടെ പിൻബലത്തോടെ നിയമ നടപടികളിൽ നിന്ന് രക്ഷ നേടുന്നു. കൈയേറ്റ ഭൂമി മറിച്ചു വിൽക്കുന്നു. അല്ലെങ്കിൽ വീടുകളോ ബഹുനില കെട്ടിടങ്ങളോ പണിയുന്നു.\nദൗത്യം നിയമം നടപ്പാക്കുക\n'സിവിൽ സർവീസ് പരിശീലനത്തിനിടെ മസൂറിയിൽ ക്രോസ് കൺട്രിയിൽ പങ്കെടുത്തിട്ടുണ്ട്. ദിവസവും ഓടാൻ പോകാറുണ്ട്. ഔദ്യോഗിക ജീവിതത്തിലെ ടെൻഷനൊന്നും ബാധിക്കാറില്ല. നിയമം നടപ്പാക്കുക മാത്രമാണു ദൗത്യം. പഠനകാലയളവിൽ രാഷ്ട്രീയ പാർട്ടികളുമായോ വിദ്യാർഥി സംഘടനകളുമായോ ബന്ധമുണ്ടായിരുന്നില്ല.' - സബ് കലക്ടർ ഡോ. രേണു രാജ്


ബ്രേക്കിംഗ് ബാഡ് ബിഗ് സ്‌ക്രീനിലേക്ക് ; വാള്‍ട്ടര് വൈറ്റ് വീണ്ടുമെത്തുമെന്ന് സൂചന - The Newsrupt\nബ്രേക്കിംഗ് ബാഡ് ബിഗ് സ്‌ക്രീനിലേക്ക് ; വാള്‍ട്ടര് വൈറ്റ് വീണ്ടുമെത്തുമെന്ന് സൂചന\nPosted7Nov 2018 at 9:38 AM\nആദ്യ സീസണ് പുറത്തിറങ്ങിയപ്പോള് സീരീസിന് പ്രേക്ഷക പിന്തുണ വളരെ കുറവായിരുന്നു. ആദ്യ സീസണിനു ശേഷം അടുത്ത ഭാഗം വേണ്ട എന്ന് ഒരു ഘട്ടത്തില് നിര്‍മാതാക്കള് തീരുമാനിക്കുകയും ചെയ്തതാണ്. എന്നാല് പിന്നീട് ഒരു പരീക്ഷണത്തിനു മുതിരുകയായിരുന്നു.\nലോകത്ത് ഇതുവരെ പുറത്തിറങ്ങിയ ടെലിവിഷന് സീരീസുകളില് എപ്പോഴത്തെയും മികച്ച ഒന്നായാണ് അമേരിക്കന് ടെലിവിഷന് നെറ്റ് വര്‍ക്കില് സംപ്രേക്ഷണം ചെയ്യപ്പെട്ട ബ്രേക്കിംഗ് ബാഡിനെ കണക്കാക്കുന്നത്. ക്രൈം-ഡ്രാമാ ത്രില്ലറായി ഒരുക്കിയ സീരീസ് ഒരുക്കിയത് വിന്‍സ് ഗില്ലിഗന് ആയിരുന്നു. എഎംസി നിര്‍മിച്ച സീരീസ് 2008 ജനുവരി മുതല് 2013 സെപ്തംബര് വരെ അഞ്ചു സീസണുകളിലായാണ് സീരീസ് പ്രേക്ഷകര്‍ക്കുമുന്നിലെത്തിയിരുന്നത്.\nലോകമെമ്പാടും ആരാധകരുള്ള സീരീസിനെ ആസ്പദമാക്കി സിനിമ ഒരുങ്ങുന്നു എന്ന വിവരമാണ് ഇപ്പോള് ഹോളിവുഡില് നിന്ന് ലഭിക്കുന്നത്. ചിത്രം വിന്‍സ് വില്ലിഗന് തന്നെ തിരക്കഥയെഴുതി സംവിധാനം ചെയ്യുമെന്ന് ‘ഹോളിവുഡ് റിപ്പോര്‍ട്ടര്’ റിപ്പോര്‍ട്ട് ചെയ്യുന്നു.\nഇപ്പോള് സംപ്രേക്ഷണം ചെയ്തുകൊണ്ടിരിക്കുന്ന ബ്രേക്കിംഗ് ബാഡിന്റെ പ്രീക്വല് ആയ ബെറ്റര് കോള് സോള് പോലെ സീരീസിന്റെ മുന്‍ഭാഗമായോ പിന്നീടുള്ളതായോ ആണോ ചിത്രം ഒരുക്കുക എന്നത് ഇതുവരെ വെളിപ്പെടുത്തിയിട്ടില്ല. സീരീസിലെ പ്രധാന അഭിനേതാക്കളായ ബ്രയാന് ക്രാസ്റ്റണും ആരോണ് പോളും ചിത്രത്തിലുണ്ടാവുമോ എന്നും ഇതുവരെ വ്യക്തമല്ല.\nചിത്രത്തിന്റെ അണിയറപ്രവര്‍ത്തനങ്ങള് തുടങ്ങിയെന്നാണ് ഹോളിവുഡില് നിന്ന് ലഭിക്കുന്ന വിവരങ്ങള്. സോണി ടിവിയായിരിക്കും ചിത്രം നിര്‍മിക്കുന്നത്. എന്നാല് ടെലിവിഷനു വേണ്ടിയാണോ അതോ തിയേറ്റര് റിലീസ് ചെയ്യുന്ന രീതിയിലാണോ ചിത്രം ഒരുക്കുന്നത് എന്നത് വ്യക്തമല്ല. എഎംസി നിര്‍മിച്ച മറ്റൊരു ജനപ്രിയ സീരീസ് ആയ വോക്കിങ്ങ് ഡെഡ് മൂന്നു ഭാഗങ്ങളായി സിനിമയാക്കുമെന്ന് നേരത്തെ പ്രഖ്യാപിച്ചിരുന്നു.\nവാള്‍ട്ടര് വൈറ്റ് എന്ന ഹൈസ്‌കൂള് കെമിസ്ട്രി അധ്യാപകന് ശ്വാസകോശ കാന്‍സര് ബാധിതനാകുമ്പോള് തന്റെ ഒരു പൂര്‍വ്വകാല വിദ്യാര്‍ത്ഥിയായിരുന്ന ജെസീ പിങ്ക്മാനുമായി ചേര്‍ന്ന് മയക്കുമരുന്ന് ധാരാളമുണ്ടാക്കി വില്‍പ്പന നടത്തുവാന് തീരുമാനിക്കുകയും തുടര്‍ന്നുണ്ടാവുന്ന മാറ്റങ്ങളുമാണ് ചിത്രത്തിന്റെ ഇതിവൃത്തം.\nസീരീസിലെ വാള്‍ട്ടര് വൈറ്റ് എന്ന കഥാപാത്രം അവതരിപ്പിച്ച ബ്രയാന് ക്രാസ്റ്റണിനെ അഭിനന്ദിച്ച മുതിര്‍ന്ന ഹോളിവുഡ് താരം ആന്റണി ഹോപ്കിങ്ങസ് രംഗത്തു വന്നിരുന്നു. താന് ഇതുവരെ കണ്ടിട്ടുള്ളതില് ഏറ്റവും മികച്ച പ്രകടനമാണ് വാള്‍ട്ടര് വൈറ്റായി ബ്രയാന് കാഴ്ചവച്ചതെന്നായിരുന്നു താരം പറഞ്ഞത്. സീരീസ് സിനിമയാകുമ്പോള് ആര് കഥാപാത്രം ചെയ്യുമെന്ന ആരാധകര് ആകാംക്ഷയോടെ കാത്തിരിക്കുകയാണ്.\nബ്രേക്കിംഗ് ബാഡിന്റെ അവസാന എപ്പിസോഡ് എയര് ചെയ്യപ്പെട്ടപ്പോള് അമേരിക്കന് ടെലിവിഷന് ചരിത്രത്തില് ഏറ്റവും കൂടുതല് ആള്‍ക്കാര് കണ്ട ഒരു എപ്പിസോഡായി അതു മാറി. അമേരിക്കന് കേബില് ശൃംഖലയുടെ ചരിത്രത്തില് തന്നെ ഏറ്റവും കൂടുതല് ആള്‍ക്കാര് കണ്ട ടെലിവിഷന് സീരീസും ബ്രേക്കിംഗ് ബാഡ് തന്നെയാണ്. 16 പ്രൈം ടൈം എമ്മി അവാര്‍ഡ്‌സും രണ്ട് ഗോള്‍ഡണ് ഗ്ലോബ് പുരസ്‌ക്കാരങ്ങളും ബ്രേക്കിംഗ് ബാഡ് സ്വന്തമാക്കിയിട്ടുണ്ട്.\nBreaking BadTV SeriesWhalter White


Mumbai, First Published 10, Oct 2019, 5:42 PM IST\nഇപ്പോഴത്തെ പേസ് നിര എക്കാലത്തെയും മികച്ച ഇന്ത്യന് സംഘമാണോ എന്ന ചോദ്യത്തിന്, അക്കാര്യം എടുത്തുപറയേണ്ടതുണ്ടോ എന്നായിരുന്നു കപിലിന്‍റെ മറുപടി\nമുംബൈ: നിലവിലെ പേസ് നിര ഇന്ത്യന് ക്രിക്കറ്റിന്‍റെ മുഖച്ഛായ മാറ്റിയെന്ന് ഇതിഹാസ താരം കപില് ദേവിന്‍റെ പ്രശംസ. ഇപ്പോഴത്തെ പേസ് നിര എക്കാലത്തെയും മികച്ച ഇന്ത്യന് സംഘമാണോ എന്ന ചോദ്യത്തിന്, അക്കാര്യം എടുത്തുപറയേണ്ടതുണ്ടോ എന്നായിരുന്നു കപിലിന്‍റെ മറുപടി. ദക്ഷിണാഫ്രിക്കയ്‌ക്കെതിരെ ടെസ്റ്റ് പരമ്പരയില് ജസ്‌പ്രീത് ബുമ്രയുടെ അഭാവത്തിലും ഇന്ത്യന് ബൗളര്‍മാര് മിന്നും പ്രകടനമാണ് പുറത്തെടുക്കുന്നത്.\n'ഇതുപോലൊരു പേസ് ആക്രമണം നമ്മള് നേരത്തെ കണ്ടിട്ടില്ല, അതിനെക്കുറിച്ച് ഒരിക്കലും ചിന്തിച്ചിട്ടുമില്ല. സംശയമൊന്നുമില്ലാതെ നമുക്ക് പറയാനാകും. കഴിഞ്ഞ നാല് അഞ്ച് വര്‍ഷമായി പേസര്‍മാര് ഇന്ത്യന് ക്രിക്കറ്റിന്‍റെ മുഖച്ഛായ മാറ്റിയിട്ടുണ്ട്'- ഇന്ത്യക്ക് ആദ്യമായി ലോകകപ്പ് നേടിത്തന്ന നായകന് പറഞ്ഞു.\nസ്റ്റാര് പേസര് ജസ്‌പ്രീത് ബുമ്രയുടെ അഭാവത്തില് മികവ് കാട്ടുന്ന മുഹമ്മദ് ഷമിയുടെ പ്രകടനത്തെയും കപില്‍ദേവ് പ്രശംസിച്ചു. 'ബൗളര്‍മാരുടെ റാങ്കിംഗില് ആദ്യ 10ല് ഇല്ല എന്നതിന് വലിയ പ്രധാന്യമില്ല. ടീമിനായി എത്രത്തോളം മികച്ച പ്രകടനം പുറത്തെടുക്കുന്നു എന്നതാണ് പ്രധാനം. ഷമി ടീമിനായി മികച്ച പ്രകടനം കാഴ്‌ചവെക്കുന്നതില് അതിയായ സന്തോഷമുണ്ട്'. വിശാഖപട്ടണം ടെസ്റ്റില് രണ്ടാം ഇന്നിംഗ്‌സില് വെറും 35 റണ്‍സ് വഴങ്ങി ഷമി അഞ്ച് വിക്കറ്റ് വീഴ്‌ത്തിയിരുന്നു.\n'ഇന്ത്യ ലോകോത്തര പേസര്‍മാരെ സൃഷ്‌ടിക്കുന്നതില് അഭിമാനമുണ്ട്. അവര് റാങ്കിംഗില് മുന്നിലെത്തുന്നു. ഒട്ടേറെ യുവ താരങ്ങള്‍ക്ക് വളരാന് അവസരം നല്‍കിയത് ഐപിഎല്ലാണ്. ഇപ്പോഴത്തെ ഇന്ത്യന് ടീമിന്‍റെ പ്രകടനത്തില് സന്തോഷമുണ്ട്. കഴിവ് തെളിയിക്കാന് യുവ താരങ്ങള്‍ക്ക് അവസരം നല്‍കുന്നത് പ്രധാനപ്പെട്ടതാണ്. ടെസ്റ്റ് ക്രിക്കറ്റില് ഓപ്പണറായി അവസരം ലഭിച്ച രോഹിത് ശര്‍മ്മ തന്നെ അടയാളപ്പെടുത്തി' എന്നും കപില് ദേവ് പറഞ്ഞു.\nLast Updated 10, Oct 2019, 5:44 PM IST\nKapil Dev Latest\nKapil Dev Rohit\nKapil Dev Bumrah\nKapil Dev Shami


മദ്യ ലഹരിയിൽ ഭാര്യയെ മർദ്ദിച്ചു കൊലപ്പെടുത്തി കെട്ടിട നിർമ്മാണതൊഴിലാളി | husband beat his wife to death\nമദ്യ ലഹരിയിൽ ഭാര്യയെ മർദ്ദിച്ച് കൊലപ്പെടുത്തി കെട്ടിട നിർമ്മാണ തൊഴിലാളി\nBengaluru, First Published 16, Jan 2020, 2:53 PM\nതലയ്ക്കടിയേറ്റ പുട്ടമ്മ പരിക്ക് സാരമാക്കാതെ കിടന്നുറങ്ങുകയായിരുന്നു. വഴക്കും അടിപിടിയും സാധാരണ സംഭവമായതിനാൽ ഏലിയാസ് ഭാര്യ മരണപ്പെടുമെന്ന് കരുതിയിരുന്നില്ലെന്ന് പൊലീസ് പറയുന്നു.\nബെംഗളൂരു: മദ്യലഹരിയിൽ ഭർത്താവ് ഭാര്യയെ മർദ്ദിച്ചുകൊലപ്പെടുത്തിയതായി പരാതി. കർണ്ണാടകയിലെ ഹാസൻ ജില്ലയിലെ ഹൊളെനരസിപുരയിലാണ് സംഭവം. ശശിധർ ഏലിയാസ് കുമാറിന്റെ ഭാര്യ പുട്ടമ്മയാണ് കൊല്ലപ്പെട്ടത്. കെട്ടിട നിർമ്മാണതൊഴിലാളിയായ ഏലിയാസ് രാത്രി മദ്യപിച്ച് വന്നശേഷം ഭാര്യയെ മർദ്ദിക്കുകയും മരത്തടികൊണ്ട് അടിക്കുകയുമായിരുന്നു. പിറ്റേ ദിവസം ഭാര്യ ഉറങ്ങുകയാണെന്ന് കരുതിയ ഇയാൾ ജോലിക്ക് പോവുകയും ചെയ്തു.\nപിന്നീട് പുട്ടമ്മയുടെ ബന്ധുക്കൾ എത്തിയ ശേഷമാണ് യുവതി മരണപ്പെട്ട വിവരമറിയുന്നത്. തലയ്ക്കടിയേറ്റ പുട്ടമ്മ പരിക്ക് സാരമാക്കാതെ കിടന്നുറങ്ങുകയായിരുന്നു. വഴക്കും അടിപിടിയും സാധാരണ സംഭവമായതിനാൽ ഏലിയാസ് ഭാര്യ മരണപ്പെടുമെന്ന് കരുതിയിരുന്നില്ലെന്ന് പൊലീസ് പറയുന്നു.\nകസ്റ്റഡിയിലെടുത്തെങ്കിലും തലേദിവസം ഭാര്യയെ മർദ്ദിച്ചതുപോലും ഓർത്തെടുക്കാൻ ഇയാൾക്ക് കഴിയുന്നില്ലെന്ന് പൊലീസ് പറയുന്നു. അന്വേഷണത്തിനൊടുവിൽ ഏലിയാസിനെ അറസ്റ്റുചെയ്യുമെന്നും പൊലീസ് പറഞ്ഞു.\nLast Updated 16, Jan 2020, 2:53 PM


Short Essay on Christmas In Malayalam PDF : Happy Christmas 2020 Images, Quotes, Messages, Wishes, Cards, Greetings, Pictures and GIFs\nChristmas Essay in Malayalam : ക്രിസ്തുമസ് അഥവാ നത്താൾ ക്രിസ്തീയ കലണ്ടർ പ്രകാരമുള്ള പുണ്യദിനമാണ് . യേശു ക്രിസ്തുവിന്റെ ജനനമാണ് ഈ ദിവസത്തിൽ അനുസ്മരിക്കപ്പെടുന്നത്. ലോകമെമ്പാടും ഡിസംബർ 25 ആണ് ക്രിസ്തുമസ് ആയി കണക്കാക്കുന്നത്. എന്നാൽ ചില ക്രിസ്തീയ സഭകളിൽ മറ്റു ചില ദിവസങ്ങളിലാണ് ഈ ആഘോഷം. ക്രിസ്തീയ ഭൂരിപക്ഷമുള്ള രാജ്യങ്ങളിൽ ക്രിസ്തുമസ് ഏറ്റവും പ്രധാനപ്പെട്ട ആഘോഷമാണ്.\nഎന്നാലിന്ന് മിക്ക ദേശങ്ങളിലും ഒരു മതവിഭാഗത്തിന്റെ പ്രത്യേക ആഘോഷം എന്നതിനുമപ്പുറം ക്രിസ്തുമസ് ഏവർക്കും സന്തോഷം പകരുന്ന ആഘോഷമായി മാറിയിട്ടുണ്ട്. മിക്ക സ്ഥലങ്ങളിലും പരസ്പരം സമ്മാനങ്ങൾ കൈമാറാനും ബന്ധങ്ങൾ പുതുക്കാനുമുള്ള അവസരമായാണ് ഈ ദിവസം കണക്കാക്കപ്പെടുന്നത്.\nറോമാ സാമ്രാജ്യത്തിന്റെ പിന്തുടർച്ചയായി ക്രിസ്തുമതത്തിലേക്ക് കുടിയേറിയതാണ് ക്രിസ്തുമസ് എന്ന കാര്യത്തിൽ ചരിത്രകാരന്മാർക്കിടയിൽ ഐക്യമുണ്ട്. എന്നു മുതൽ എന്നതിലാണ് തർക്കം. റോമൻ സംസ്കാരത്തിൽ ഡിസംബർ 25 സൂര്യദേവന്റെ ജന്മദിനമായാണ് ആചരിച്ചിരുന്നത്. നാലാം നൂറ്റാണ്ടുവരെ റോമാക്കാരുടെ ഔദ്യോഗിക മതമായിരുന്ന സോൾ ഇൻവിക്റ്റസ്. സോൾ ഇൻവിക്റ്റസ് എന്നാൽ മറഞ്ഞിരിക്കുന്ന സൂര്യൻ.\nശൈത്യകാലത്ത് ഇവർ സൂര്യദേവന്റെ പുനർജനനം ആഘോഷിച്ചു. ക്രിസ്തുമത വിശ്വാസം സ്വീകരിക്കുന്നതുവരെ കോൺസ്റ്റ്ന്റൈൻ ചക്രവർത്തിയും സോൾ ഇൻവിക്റ്റസ് ആചാരങ്ങളാണ് പിന്തുടർന്നത്. എന്നാൽ അദ്ദേഹത്തിന്റെ മതം മാറ്റത്തോടെ റോമൻ സാമ്രാജ്യത്തിലും അതിന്റെ സ്വാധീന മേഖലകളിലും ക്രിസ്തുമതം വ്യാപകമായി. ക്രിസ്തുമതം സ്വീകരിച്ചെങ്കിലും റോമാക്കാർ തങ്ങളുടെ പഴയ ആചാരങ്ങൾ മിക്കവയും നിലനിർത്തി. റോമൻ ആധിപത്യത്തിൻകീഴിലായ ക്രിസ്തുമതവും ഈ ആഘോഷങ്ങൾ പിന്തുടർന്നു.\nഇക്കാരണങ്ങൾകൊണ്ട്, റോമാക്കാരുടെ സൂര്യദേവന്റെ ജന്മദിനമായ ഡിസംബർ 25 ക്രിസ്തുവിന്റെയും ജനനദിവസമായി ആചരിക്കപ്പെടാൻ തുടങ്ങി എന്നു കരുതാം. പേഗൻ പാരമ്പര്യങ്ങളുടെ പിന്തുടർച്ചയായതിനാൽ 1800 വരെ പ്രൊട്ടസ്റ്റന്റ് വിഭാഗങ്ങൾ ഡിസംബർ 25 ക്രിസ്തുവിന്റെ പിറവിത്തിരുന്നാളായി ആചരിച്ചിരുന്നില്ല. ഇന്നും ഇക്കാരണത്താൽ ക്രിസ്തുമസ് ആഘോഷിക്കാത്ത പ്രൊട്ടസ്റ്റന്റ് വിഭാഗങ്ങളുണ്ട്.


അവിയൽ..!: ആരാണീ സുന്ദരി?\nപോയകാല മലയാള സിനിമാ സുന്ദരിമാർ നൊസ്റ്റാൽജിക്കായൊരോർമ്മയാണ്. അക്കൂട്ടത്തിൽ പെട്ട രണ്ടു പേരാണ് ഉണ്ണിമേരിയും സുപർണയും.\nശാലീന സുന്ദരിമാർ എന്നതിനപ്പുറം സെക്സ് അപ്പീൽ ഉള്ളവർ ആണു രണ്ടു പേരും. കാലാകാലങ്ങളിൽ ഇത്തരം താരങ്ങൾ ഉയർന്നുവരികയും യുവഹൃദയങ്ങളെ പുളകം കൊള്ളിക്കുകയും ചെയ്യാറുണ്ട്.\nകോളേജ് ക്യാമ്പസുകളിൽ അവർക്കുള്ള ജനപ്രീതി പല രീതിയിലാണ് പുറത്തുവരിക.\nഞാൻ പഠിച്ച ഡിഗ്രിക്കു തൃപ്പൂണിത്തുറ ആയുർവേദ കോളേജിലെ ബസ്സിന് ഉണ്ണിമേരി എന്നു പേർ ലഭിച്ചത് അതിൽ ഒരു രീതിയിലാണ്.\nവാഹനങ്ങളുമായി ബന്ധപ്പെട്ടും, വ്യക്തികളുമായി ബന്ധപ്പെട്ടും ഒക്കെ ഇത്തരം ധാരാളം പേരുകൾ ക്യാമ്പസുകളിൽ ഹരമാകാറുണ്ട്.\nഅവയെക്കുറിച്ചൊക്കെ ഈ കുറിപ്പു വായിക്കുന്ന ബൂലോകർ എഴുതും എന്നു പ്രതീക്ഷിക്കട്ടെ.\nഇത്രയൊക്കെയായിട്ടും ഉണ്ണിമേരിയുടെയും വൈശാലിയുടെയും ചിത്രങ്ങൾ കണ്ടില്ലല്ലോ എന്നു ചിന്തിച്ചിരിക്കുന്നവർക്കായി ആ ചിത്രങ്ങൾ ദാ ഇവിടെ.\nആദ്യം ഉണ്ണിമേരിയും കാമുകന്മാരും, അവരുടെ കൂട്ടുകാരികളും!\nഇതാണു വൈശാലി.... വൈശാലി റീ പൈന്റെഡ് ! (കട: വാഴക്കോടൻ)\nനിറയെ കുട്ടികളുമായി പുത്തൻ കുരിശു പാലത്തിൽ നിന്നു ടേക്ക് ഓഫ് ചെയ്തവൾ!\nഇവൾ ആരാണ് എന്നതാണു ചോദ്യം!\nതൃപ്പൂണിത്തുറ നിന്ന് തിരുവനന്തപുരത്തെത്തിയപ്പോൾ ദാ കിടക്കുന്നു പുതിയ ബസ്!\nഅവൾക്കൊരു പുതിയ പേരു വേണം. നിങ്ങൾ നിർദേശിക്കൂ!\n(ഇനി സ്ത്രീ പക്ഷവാദികൾ ഉണ്ടെങ്കിൽ വണ്ടികൾക്കൊക്കെ പുരുഷനാമങ്ങൾ ഇടാൻ അവർക്ക് സ്വാതന്ത്ര്യം ഉണ്ടായിരിക്കുന്നതാണ്!)\nഇത്രയും തിടുക്കപ്പെട്ട് അപ് ലോഡ് ചെയ്യാൻ പ്രചോദനം ചിതലിന്റെ ഈ പോസ്റ്റാണ്! മൂട്ട\nPosted by jayanEvoor at 12:36 AM\njayanEvoor April 8, 2010 at 12:44 AM\nനമിതയോ, നയൻ താരയോ, ആരാണിവൾ?\nചാര്‍ളി (ഓ..ചുമ്മാ ) April 8, 2010 at 1:31 AM\nമോന്തയും തള്ളി നിക്കുന്ന മിററുകളും തെളിവ്\nTypist | എഴുത്തുകാരി April 8, 2010 at 1:40 AM\nനമിത എന്തായാലും വേണ്ടാ, നയന്‍സ് ... ആയിക്കോട്ടെ.\nഹംസ April 8, 2010 at 2:49 AM\nഇവള്‍ക്ക് “ഷക്കീല” എന്നിട്ടോളൂ യാത്രക്കാര് കൂടും..!!\nSulthan | സുൽത്താൻ April 8, 2010 at 3:17 AM\nഹംസാക്കാ ഇപ്പോഴും ലവളെ വിട്ടിട്ടില്ല ല്ലെ.\nഎടുപ്പും നടപ്പും (കട്ടപ്പുറത്തല്ലല്ലോ ജയേട്ടാ) കണ്ടിട്ട്, കാവ്യ എന്നാക്കിയാലോ?.\nRare Rose April 8, 2010 at 3:25 AM\nഏറ്റവും പുതിയ ആള് കൂട്ടത്തിലെ മിന്നും താരമാണല്ലോ.ഏതു പേരിലും ഈ മഞ്ഞ സുന്ദരി ശോഭിക്കുമെന്നുറപ്പ്.:)\nഹരീഷ് തൊടുപുഴ April 8, 2010 at 3:42 AM\nബസ്സിന്റെയൊക്കെ ഒരു പരിണാമമേ..!!\nഈ ബസ്സൊക്കെ എന്ന ഉണ്ടായേ..??\nKalavallabhan April 8, 2010 at 4:06 AM\nമുൻ വശം ഏറെക്കുറെ മൗഴുവനായും കാണിച്ചുനിൽക്കുന്ന ഇവൾക്ക് പ്രിയാമണീ എന്നക്കിയാലോ ?\nഒഴാക്കന്. April 8, 2010 at 4:19 AM\nbus randum charakkanallo :)\njayanEvoor April 8, 2010 at 4:26 AM\n“മോന്തയും തള്ളി നിക്കുന്ന മിററുകളും തെളിവ്”\nഹോ! എന്തൊരു ഭാവന!!\nനയൻസിനു പിന്തുണ കിട്ടുമോ എന്നു നോക്കാം!\nഷക്കീലയെ പെൺകുട്ടികൾക്കു പിടിക്കുമോ? അവരാ ഇപ്പോ കോളേജിൽ കൂടുതൽ!\nപിന്നെ ഇതു പഴയ വണ്ടി അല്ലല്ലോ, പുത്തൻ സംഭവം അല്ലേ!?\nഇപ്പഴത്തെ പിള്ളേരുടെയൊക്കെ ഒരു ഭാഗ്യം!!\nഅതെന്തു മണി?എന്തായാലും ലോജിക്ക് അപാരം!\nആവേശത്തോടെ കമന്റയച്ചതിനു നന്ദി സുഹൃത്തുക്കളേ!\nശ്രീ April 8, 2010 at 4:29 AM\nആ പഴയ ചിത്രങ്ങള് ഇട്ടത് നന്നായി ജയന് ചേട്ടാ...\nഷൈജൻ കാക്കര April 8, 2010 at 5:15 AM\nഎറക്കാടൻ / Erakkadan April 8, 2010 at 6:21 AM\nനാണികുട്ടി എന്നതാ നല്ലതെന്നു എനിക്കു തോന്നുന്നത്....ഞാൻ ഓടി...\nകണ്ണനുണ്ണി April 8, 2010 at 12:37 PM\nപേരില്ന്തിരിക്കുന്നു ജയന് ചേട്ടാ :)\nAnil cheleri kumaran April 8, 2010 at 6:37 PM\nനിങ്ങളെന്ത് പേരിട്ടാലും, ഞാനിവളെ നമിത എന്നേ വിളിക്കൂ..\nഅഭി April 8, 2010 at 10:04 PM\nഒരു പേരിലെന്തിരിക്കുന്നു .... വണ്ടി നന്നായാല് പോരെ\nramanika April 8, 2010 at 11:17 PM\njayanEvoor April 9, 2010 at 12:12 AM\nഒരു പേരിലെന്തിരിക്കുന്നു!? ശരി തന്നെ!\nഎങ്കിലും താഴെക്കാണുന്ന പേരുകളിൽ ഓരോന്നിനും ഒരു പ്രത്യേകത ഇല്ലേ?\nസുന്ദരിമാരെക്കാണാനെത്തിയ എല്ലാവർക്കും നന്ദി!\nOAB/ഒഎബി April 9, 2010 at 12:16 AM\n‘പൂളക്കലെ കാളി!‘ എന്ന് ഞാന് വിളിച്ചു.\nമഞ്ചേരി, വണ്ടൂര്, നിലമ്പൂര് ഭാഗത്തുള്ളവരോട് ചോയ്ച്ചാല് മതി.\nനല്ല സെറ്റപ്പ് സാധനമായിരുന്നു.\nബസ്റ്റോറി കലക്കി ട്ടൊ.\nPradeepkumar T P April 9, 2010 at 1:32 AM\nഈ സുന്ദരിക്കുട്ടിക്ക് ഞാന് സൂസി എന്നു പേരിടും\nഞങ്ങളുടെ കവലയിലെ വിഖ്യാത പെണ്‍പട്ടിയാണ്. ഒരു പരിഭവവുമില്ലാതെ എല്ലാ കാമുകരെയും സൂസി സ്വീകരിക്കും. കംപ്ലീറ്റ് സോഷ്യലിസമാണ് സൂസിയുടെ പ്രത്യേകത. കവലയില് അപരിചിതര് ആരെങ്കിലും വന്നാല് കുരച്ചോടിച്ച് പുഴ കടത്തിവിടും. ഒറ്റ മോഷ്ടാവിനെയും അതു വഴി സഞ്ചരിക്കാന് സൂസി സമ്മതിക്കില്ല. സൂസിയുടേത് ഒരു നീണ്ട കഥയാണ്. അത് ഞാന് പിന്നീട് ' തീപ്പൊരി' യില് പോസ്റ്റു ചെയ്യുന്നുണ്ട്.\nപിന്നെ ഒരു കാര്യം പറയാതെ വയ്യ. ബസ് സ്റ്റോറി അതി ഗംഭീരമായി കേട്ടോ...\nജീവി കരിവെള്ളൂർ April 9, 2010 at 11:10 AM\nസുന്ദരിമാരെ ഞാനും കണ്ടേ ....\nവീകെ April 9, 2010 at 11:59 AM\nഎല്ലാവരും തരുണീമണിമാരുടെ പേരിട്ടപ്പോൾ ഞാനൊരു പുരുഷ കേസരിയുടെ പേരിടാം...\nഎന്താ അവന്റെ ഒരു ഗറ്റപ്...!!\nറെയ്ബാൻ ഗ്ലാസ്സൊക്കെ ഫിറ്റ് ചെയ്ത്...!!\nനിങ്ങളെല്ലാവരും അറിയണതാ അവനെ....?!\nചിതല്/chithal April 9, 2010 at 11:24 PM\nAgree with kalavallabhan. PRiyamani isagood name.\npinne, I liked the first groupphoto. Jayettan seems to be looking at girls while all others are looking at the camera!!!\nkambarRm April 9, 2010 at 11:29 PM\nഇതു ലവൾ തന്നെ..നമിത\nതള്ളിപ്പിടിച്ചിരിക്കുന്ന മുൻഭാഗം കണ്ടാൽ ഏത് കിളവനുമൊന്ന് നോക്കും..\njayanEvoor April 10, 2010 at 2:25 AM\n‘പൂളക്കലെ കാളി’യോ? ആരാ അവൾ?\nനമ്മുടെ പരിഷ്കാരിക്ക് ആ പേരു ചേരുമോ?\nകണ്ടിട്ട് ഒന്നും മിണ്ടാതെ പൂവ്വാ? സന്ന്യാസിയാവാനാ പ്ലാൻ?\nപക്ഷേ ഇവൻ ഒന്നാന്തരം സ്വദേശിയാ!\nപ്രിയാമണിക്കു രണ്ട് വോട്ടായി! പരിഗണിക്കാം.\nനമിത ലീഡ് ചെയ്യുന്നു!\nഅഭിപ്രായം പറഞ്ഞ എല്ലാവർക്കും നന്ദി!\nshaji.k April 10, 2010 at 3:00 AM\nകഴിഞ്ഞ പോസ്റ്റിലെ പഴയ ഉണ്ണിമേരിയും വൈശാലിയും അല്ലേ നന്നായി.പുതിയ തിരുവന്തപുരത്തെ സുന്ദരി കൊള്ളാലോ ,സര്‍ക്കാരിന്റെ കയ്യില് ഇങ്ങിനെ സുന്ദരിമാര് ഉണ്ട് ആല്ലേ.നമ്മുടെ സര്‍ക്കാരിന്റെ അല്ലേ, മലയാള തനിമ ഉള്ള പേര് മതി ,അതന്നെ "കാവ്യ". പഴയ മലയാളി സൗന്ദര്യ സങ്കല്‍പ്പത്തിലുള്ള സുന്ദരി അല്ലേ.\nതെക്കു April 10, 2010 at 11:26 PM\nഒരു നുറുങ്ങ് April 11, 2010 at 4:48 PM\nഇതിനിനിയെന്തിനപ്പാ ഒരു പേര്,പേരില്ലാവണ്ടിയായി നീണാള്‍വാഴട്ടെ..!\nനിയ ജിഷാദ് April 12, 2010 at 11:19 PM\nMuralee Mukundan , ബിലാത്തിപട്ടണം April 13, 2010 at 9:02 AM\nഅപ്പോൾ കലാലയജീവിതത്തിൽ ഉണ്ണിമേരിയും,വൈശാലിയുമൊക്കെയായിരുന്നു അല്ലെ കാമുകിമാർ...\nവെറുതെയല്ല അവർ സിനിമാഫീൽഡിൽ നിന്നും ഔട്ടായത്....\nഏകതാര April 13, 2010 at 11:23 PM\nഇന്‍ഡ്യാഹെറിറ്റേജ്:Indiaheritage April 15, 2010 at 7:06 PM\nആകെ ഒരു മഞ്ഞ, അപ്പോൾ മഞ്ഞക്കിളി ആകാം അല്ലേ\nNamizz April 20, 2010 at 12:54 AM\nNamitha ennu ettolu jayettaa\nവിക്രമാദിത്യൻ May 5, 2010 at 9:09 PM\nമുന്നിൽ ഉള്ളിലെ എല്ലാം കാണിക്കുന്ന ട്രാൻസ്പാരന്റ് ഗ്ലാസ്സ്.........\nഫ്രന്റിലേക്കു തള്ളിനിൽക്കുന്ന മിററുകൾ...............\nവിടർന്ന ഹെഡ് ലൈറ്റുകൾ....\nവിറയാർന്ന വൈപ്പർ പുരികങ്ങൾ....\nനാണം കൊണ്ട് കളം വരക്കുന്ന ടയറുകൾ...\nഇതവൾ തന്നെ .. "ക്ലാര" :)\nReaders Dais May 5, 2010 at 10:39 PM\nഈ പോസ്റ്റും കമന്റുകളും വായിച്ചപ്പോള് ഒരു കൂട്ടായ്മയുടെ ഊഷ്മളത തോന്നി ...നന്ദി\nപിന്നെ പേര് ? അതിപ്പോ ..ഉണ്ണിമേരി , വൈശാലി മുതലായ ശൈലി ഇല്ലാതെ ചുമ്മാ ഒരു നടിയുടെ പേര് പറയാന് ആയിരിന്നെങ്കില് കല്പന എന്ന് പറയാം ആയിരിന്നു ...\nഅതല്ല കൌമാര മനസ്സുകളെ ഇളക്കുന്ന പേര് ത്തനെ വേണമെങ്കില് ...കേരളം വിടേണ്ടി വരുമല്ലോ .... അന്യരാണല്ലോ (മലയാളി സാന്നിധ്യം അവിടെയും ഉണ്ടെങ്കിലും ) മലയാള സിനിമ ഇപ്പോള് ഇളക്കി മറിയ്കുന്നത് :))\nyousufpa May 6, 2010 at 1:13 AM\nഈ സുന്ദരിയ്ക്ക് വിശാലാക്ഷി എന്നിട്ടാലൊ?\nസുമേഷ് | Sumesh Menon May 6, 2010 at 12:59 PM\nഅതിപ്പം അംബാസിടര് കാറുമായി നടി ശ്രീവിദ്യയെ ഉപമിച്ചിരുന്നപോലെ എന്തേലും പേര് ആവാം..::))\nവിനുവേട്ടന് May 7, 2010 at 5:05 AM\nജയന്... ഇതിപ്പോ രണ്ടാമതൊന്ന് ആലോചിക്കാനില്ല.... നമിത തന്നെ..\njayanEvoor May 7, 2010 at 7:32 AM\nഈ സുന്ദരിക്കു പേരിടാൻ വന്ന എല്ലാവർക്കും നന്ദി!\nനമിത നേരിട്ടു വന്ന് നമിതയെന്നിടണം എന്നു പറഞ്ഞതിനാലും, വിനുവേട്ടൻ അസന്നിഗ്ധമായി അവളെ പിന്താങ്ങിയതിനാലും, ഞാൻ നമിത എന്നങ്ങി ഫിക്സ് ചെയ്തോട്ടോ....!?\nnishad melepparambil June 11, 2010 at 5:18 AM\nജയേട്ടാ.... പേരേതായാലും കൊല്ലം ആളുകള് കയറും വണ്ട്ടി കിടിലന് അല്ലേ ..\nവികസനം വികസനം യെന്നതൂയിതാണോ ?\nManoraj June 11, 2010 at 7:54 AM\nഇവൾക്ക് പേരിടാറായോ? ഇവളെ ഇരുപത്തെട്ട് കെട്ടിയോ? മാമ്മോദ്ദിസ മുക്കിയോ.. എന്നാൽ ഇവൾക്ക് ഞാൻ പേരിട്ടു. ബ്ലോഗിണി.. എപ്പടി ജയൻ.. ഞാൻ താൻ പുലി.. കഴുതപുലിയെന്ന് തിരുത്തിയാൽ ഇനി ഈ ബ്ലോഗിൽ ഞാൻ കയറില്ല. കട്ടായം\nറിയാസ് (മിഴിനീര്‍ത്തുള്ളി) September 7, 2010 at 6:40 AM\nഇതു ബസ്സാണോ....ബീമാനമല്ലേ...?അല്ല തീവണ്ടിയാ...


ഹൃദയമില്ലാത്ത ഇരുനൂറു പുരുഷന്മാർ !? - BethlehemMatrimonial.com\nഹൃദയമില്ലാത്ത ഇരുനൂറു പുരുഷന്മാർ !?\n'' I might have slept with more than two hundred men, but I never sawaheart in any of them''.\nഒരു കൾച്ചറൽ എക്സ്ചേഞ്ച് പരിപാടിയുടെ ഭാഗമായി കേരളത്തിലെത്തിയ ഒരു യൂറോപ്യൻ വനിതയാണിതു പറയുന്നത്. നമ്മുടെ അറേഞ്ചഡ് മാര്യേജ് സംവിധാനത്തെക്കുറിച്ച് വിശദമായി അറിയാൻ വേണ്ടിയാണ് അവർ എന്നെ കാണാൻ വന്നത്. വെറുതെ നടക്കും വഴിക്ക് കൌതുകം കാണാൻ കയറി വന്നതല്ല, ശരിക്കും ഗൃഹപാഠം ചെയ്തിട്ടാണ് മദാമ്മ വന്നിരിക്കുന്നത്. ഇന്ത്യയിലെ വിവിധ വിഭാഗങ്ങളുടെ വിവാഹ ആചാരങ്ങളെക്കുറിച്ചും മറ്റും അവർ ധാരാളം വായിച്ചു മനസ്സിലാക്കിയിട്ടുണ്ട്. പല മാട്രിമോണിയൽ സൈറ്റുകളും സന്ദർശിച്ചിട്ടുണ്ട്. അങ്ങനെയാണ് ബെത് ലെഹം ശ്രദ്ധിക്കാൻ ഇടയായതത്രെ.\nപരിചയപ്പെടൽ കഴിഞ്ഞ ഉടൻ മാഡം നേരേ വിഷയത്തിലേക്ക് കടന്നു. എങ്ങനെയാണ് നിങ്ങൾ ഒരു വിവാഹം അറേഞ്ച് ചെയ്യുന്നത്?\nക്ഷമിക്കണം മാഡം ഞാൻ ഇവിടെ ഒരു വിവാഹം പോലും അറേഞ്ച് ചെയ്യുന്നത്. അതിന് അവരെ സഹായിക്കുന്ന സംവിധാനങ്ങളും പശ്ചാത്തലങ്ങളുമാണ് ഇവിടെ ഒരുക്കിയിരിക്കുന്നത്. എന്റെ ''തിയറി ഓഫ് മാര്യേജ് അലയൻസ് '' വിശദീകരിക്കാം.\nഒന്നുകിൽ അവർക്ക് പറ്റിയ ഒരാൾ അവരുടെ ശ്രദ്ധയിൽ പെടണം. അല്ലെങ്കിൽ അവർക്ക് പറ്റിയ ഒരാളുടെ ശ്രദ്ധയിൽ അവർ പെടണം. അങ്ങനെ പറ്റിയ ആളുകളുടെ ശ്രദ്ധയിൽ പെടണമെങ്കിൽ അവരെപ്പോലെയുള്ളവർ വിവാഹത്തിന് അന്വേഷിക്കുന്ന ഇടങ്ങളിൽ അവരും ഉൾപ്പെടണം. ഒരേ കമ്യൂണിറ്റിയിൽ പെട്ട, ഒരേ മാതൃഭാഷ ഉപയോഗിക്കുന്നവർ തമ്മിലാണ് സാധാരണ അറേഞ്ച്ഡ് മാര്യേജിന് അന്വേഷണം നടക്കുന്നത്. ബെത് ലെഹമിനെ സംബന്ധിച്ച് കേരളത്തിലെ ക്രിസ്ത്യൻ കമ്യൂണിറ്റിയിൽ പെട്ട യുവതീ യുവാക്കൾക്ക് വിവാഹം അന്വേഷിക്കുമ്പോൾ അവരുടെ മാതാപിതാക്കൾ ആദ്യം തന്നെ തിരച്ചിൽ നടത്തുന്ന ഒരിടമാണ് ബെത് ലെഹം.\nപരസ്പരം കണ്ടെത്താനുള്ള ഒരു സംവിധാനം മാത്രമല്ല കണ്ടെത്തി കഴിയുമ്പോൾ പരസ്പരം ബന്ധപ്പെടാനും, ആശയവിനിമയത്തിനും, ആശയക്കുഴപ്പങ്ങൾ ഉണ്ടാകുമ്പോൾ മദ്ധ്യസ്ഥം പറയാനും മാതാപിതാക്കളെ ഞങ്ങൾ സഹായിക്കുന്നു.\nഈ നാട്ടിൽ വിവാഹം എന്നത് രണ്ട് വ്യക്തികൾ തമ്മിൽ മാത്രമല്ല, രണ്ട് കുടുംബങ്ങൾ തമ്മിൽ കൂടിയാണ്. എന്നെ സംബന്ധിച്ച് കുറെ വിവാഹങ്ങൾ നടക്കാനിടയാകുക എന്നതിനേക്കാൾ ഉപരി, എന്തിനു വേണ്ടി വിവാഹം ചെയ്യുന്നു എന്ന് മാതാപിതാക്കളെയും മക്കളെയും ബോധവത്കരിച്ച്, അവരുടെ കുടുംബങ്ങളിൽ സമാധാനം ഉളവാക്കുക, അതുവഴി, ശാന്തിയും സമാധാനവുമുള്ള ധാരാളം പുതിയ കുടുംബങ്ങൾ ഉണ്ടായി കാണുക, അതിന്റെ ഒക്കെ ഒരു ആനന്ദം എന്റെ ജീവിതത്തിലും അനുഭവിക്കുക എന്നതാണ് ലക്ഷ്യം.\nGreat, പക്ഷേ നിങ്ങളുടെ അറേഞ്ച്ഡ് മാര്യേജിൽ, എനിക്ക് ഉൾക്കൊള്ളാൻ സാധിക്കാത്ത ഒരു കാര്യം, പുരുഷനും സ്ത്രീയും ഒന്നോ രണ്ടോ പ്രാവശ്യം കണ്ട് സംസാരിച്ചിട്ട് വിവാഹം കഴിച്ച് ആയുഷ്ക്കാലം മുഴുവൻ ഒന്നിച്ച് കഴിഞ്ഞു കൊള്ളുമെന്ന് നിങ്ങൾ അങ്ങ് തീരുമാനിക്കുന്നു. പരസ്പരം മനസ്സിലാക്കാൻ ഇത്രയും മതിയോ? ഇതൊരു തരം ഗാംബ്ളിംഗ് അല്ലേ?\nYes and No, യുക്തിപരമായി ചിന്തിച്ചാൽ ഇത് ഗാംബ്ളിംഗ് ആണെന്നേ നമ്മുടെ ബുദ്ധിക്ക് നിർണ്ണയിക്കാൻ കഴിയൂ. എന്നാൽ ഹൃദയം കൊണ്ട് മറ്റേ ആളുടെ ഹൃദയത്തെ ഫീൽ ചെയ്ത്, എനിക്ക് ഏറ്റവും യോജിച്ച ഹൃദയമാണ് ഇയാളുടേത് എന്ന് ഒരു വിശ്വാസം ലഭിച്ചാൽ ആ ബന്ധത്തിന് ജീവിത സംഘർഷങ്ങളെ അതിജീവിക്കാൻ എളുപ്പമായിരിക്കും.\nഹൃദയത്തിന് മറ്റൊരു ഹൃദയവുമായി ഹാർമണി ഉണ്ടോയെന്നറിയാൻ ദീർഘകാലത്തെ ഇടപഴകലിന്റെ ആവശ്യമില്ല, അരമണിക്കൂറിന്റെ പെണ്ണുകാണൽ ധാരാളം മതിയാകും. വാഗ്ദാനം പാലിക്കും എന്ന വിശ്വാസം ഉളവാകുന്നത് കുടുംബ പശ്ചാത്തലം അറിയുമ്പോഴാണ്.\nProcess of Elimination ന് ബുദ്ധി ഉപയോഗിക്കാനും Process of Confirmation ന് ഹൃദയം ഉപയോഗിക്കാനുമാണ് ഞാൻ ഇവിടെ ഞങ്ങളുടെ ചെറുപ്പക്കാരെ പഠിപ്പിക്കുന്നത്.\nഇത് കേട്ടതും മദാമ്മ അന്തം വിട്ടൊരു ചിരി ചിരിച്ചു.\nഎന്നിട്ട് പറഞ്ഞു -\nജോർജ്ജ്, ഇരുനൂറിലധികം പുരുഷന്മാരോടൊപ്പം ഞാൻ സഹവസിച്ചിട്ടുണ്ട്. അതിലൊരാളിൽ പോലും ഒരു ഹൃദയം കണ്ടെത്താൻ എനിക്ക് ഇതുവരെ കഴിഞ്ഞിട്ടില്ല. പക്ഷേ നിങ്ങൾ പറയുന്നു, അരമണിക്കൂർ കൊണ്ട് ഹൃദയത്തിന് മറ്റേ ആളുടെ ഹൃദയവുമായി ഹാർമണി കണ്ടെത്താമെന്ന്.\nYou can believe something, when you have Faith. ''If you have faith and do not doubt, even the impossible becomes possible.''\nഒന്നു ചോദിച്ചോട്ടെ, നിങ്ങൾക്ക് എവിടെനിന്നാണ് ഈ ഇരുനൂറു പുരുഷന്മാരെ കണ്ടു കിട്ടിയത്?.\nകൂടെ പഠിപ്പിച്ചവർ, ജോലി സംബന്ധമായും, യാത്രക്കിടയിലും മറ്റും പരിചയപ്പെട്ടവർ, ദീർഘകാലം ഒന്നിച്ച് ജോലിചെയ്തിരുന്നവർ പോലും ഇക്കൂട്ടത്തിലുണ്ട്. ഒരു രാത്രിയിൽ കവിഞ്ഞ ബന്ധത്തിന് താല്പര്യം കാണിച്ചവർ ഒന്നോ രണ്ടോ മാത്രം. അവർക്കും വിവാഹം കഴിച്ച് ബന്ധനസ്ഥരാകാൻ താല്പര്യമില്ലായിരുന്നു. ഒരു തരം ഉന്മാദം മാത്രമേ എല്ലാവരിലും ഞാൻ കണ്ടിട്ടുള്ളു, ആർക്കും ഹൃദയം ഉള്ളതായി കണ്ടില്ല.\nമാഡം, ഹൃദയം കൊണ്ട് തേടിയെങ്കിലേ, മറ്റൊരു ഹൃദയത്തെ കാണാൻ കഴിയൂ. കേരളത്തിലെ അറേഞ്ച്ഡ് മാര്യേജിനെക്കുറിച്ചല്ലേ നമ്മൾ സംസാരിക്കുന്നത്. ഇവിടെ അവരവരുടെ കുടംബത്തിന്റെ തണലിലും സംരക്ഷണത്തിലുമാണ്, പുരുഷനും സ്ത്രീയും പരസ്പരം കാണുന്നത്. അതിനാൽ ഒരുപാട് ഗാർഡഡ് ആയിട്ടോ, അഗ്രസ്സീവ് ആയിട്ടോ അല്ല അവരുടെ നിലപാട്. പുതിയ ഒരു കുടുംബം സൃഷ്ടിക്കാനുള്ള സാദ്ധ്യതകളാണ് അവർ അവിടെ വിലയിരുത്തുന്നത്. ഇതുവരെ ആരോടും പ്രേമം സംഭവിച്ചിട്ടില്ലാത്തതു കൊണ്ടോ, സംഭവിച്ച പ്രേമം പ്രായോഗികമല്ല എന്ന് തോന്നിയതു കൊണ്ടോ ഒക്കെയാണ്, ഇവർ അറേഞ്ച്ഡ് മാര്യേജിന് തയ്യാറായി ഈ പ്രോസസ്സ് നടത്തുന്നത്. ഇങ്ങനെ നടക്കുന്ന വിവാഹങ്ങളിൽ ബഹു ഭൂരിപക്ഷവും ഇണപിരിയാതെ കുടുംബം മുന്നോട്ട് കൊണ്ടു പോകുന്നുമുണ്ട്. സ്വന്തം മക്കളെ വളർത്തി നല്ല നിലയിലാക്കി അവരുടെ വിവാഹം നടത്തിക്കൊടുക്കണം എന്ന ഒരു Long Term Goal ഉം ഈ ദമ്പതികൾക്കുണ്ട്. ആയുഷ്ക്കാല നില നിൽപ്പിനാവശ്യമായ അനുഭൂതികളാണ് ഇതിലൂടെ അവർക്ക് കൈവരുന്നത്.\nഅതേ സമയം മാഡം വിവരിച്ച യൂറോപ്പിലെ കൾച്ചറിൽ, മാതാപിതാക്കൾ നിങ്ങളുടെ വിവാഹത്തിന് കാഴ്ചക്കാർ മാത്രമാണ്. പല മാതാപിതാക്കൾക്കും അതിനു പോലും ഭാഗ്യം ലഭിക്കുന്നില്ല. അർത്ഥപൂർണ്ണമായ Long Term Goals ഒന്നും ഇല്ലാത്തതിനാൽ ദമ്പതികൾക്ക് ജീവിതം പെട്ടെന്ന് ബോറടിക്കുന്നു. ബോറടി മാറ്റാൻ പുതിയ കാറ്, പുതിയ വീട്, പുതിയ പങ്കാളികൾ തുടങ്ങി പലതും പരീക്ഷിച്ച് കൂടുതൽ ഒറ്റപ്പെടുന്നു.\nഇണയെ തിരഞ്ഞെടുക്കുന്ന പ്രക്രിയയിലും, ഇണയോടുള്ള പെരുമാറ്റത്തിലും നിങ്ങൾക്ക് ആരോടും ഹൃദയം കൊണ്ട് ഒരു ഉത്തരവാദിത്വവും എടുക്കേണ്ടി വരുന്നില്ല. രാജ്യത്തിന്റെ നിയമം മാത്രമേ നിങ്ങൾക്ക് സംരക്ഷണമായുള്ളു. നിയമത്തിന്റെ സംരക്ഷണം തെളിവും ന്യായവും യുക്തിയും മാത്രം നോക്കിയാണ്. അതൊരിക്കലും ഹൃദ്യമാകില്ല. ഇത് ഒരുതരം അരക്ഷിതത്വ ബോധം നിങ്ങളിൽ സൃഷ്ടിക്കുന്നുണ്ടാവാം. എന്നാൽ കുടുംബത്തിന്റെ സംരക്ഷണം നോക്കൂ, അത് ഹൃദയങ്ങളിൽ നിന്നാണ് ഉയരുന്നത്. എത്ര ഹൃദ്യമാണത്.\nനിയമം നടപ്പാക്കുന്നതും ലംഘിക്കുന്നതും ബുദ്ധിയുടെ തലത്തിൽ നിന്നാണല്ലോ? അതു കൊണ്ട് നിങ്ങൾ ഇണയെ കണ്ടെത്താനുള്ള പ്രോസസ്സിൽ നിന്നും ഹൃദയത്തെ ഒഴിവാക്കി, ബുദ്ധികൊണ്ട് മാത്രം തീരുമാനമെടുക്കാനായിരിക്കും ശ്രമിക്കുന്നത്. അതുകൊണ്ടായിരിക്കാം ആരുടേയും ഹൃദയം കാണാൻ കഴിയാതെ പോകുന്നത്.\nആദ്യം മാഡത്തിന്റെ ജീവിതത്തിൽ ഹൃദയത്തിന് പ്രാധാന്യം കൊടുക്കുക. അപ്പോൾ മറ്റുള്ളവരുടെ ഹൃദയം കാണാനുള്ള കഴിവ് ലഭിക്കും. ഇനി കണ്ടുമുട്ടുന്ന പുരുഷന്റെ ഹൃദയത്തെ കാണാനും, അറിയാനും, ആ ഹൃദയത്തെ സ്പർശിക്കാനും ശ്രമിക്കുക.\nThank you George, One last question; യൂറോപ്പിൽ അറേഞ്ച്ഡ് മാര്യേജ് സംവിധാനം ഒരുക്കണം എന്ന് ആവശ്യപ്പെട്ടാൽ, എങ്ങനെയായിരിക്കും ജോർജ്ജ് അത് ചെയ്യുക?\nഎനിക്ക് നിങ്ങളുടെ സംസ്കാരത്തെക്കുറിച്ച് കേട്ടറിവും കണ്ടറിവും മാത്രമാണുള്ളത്, അനുഭവമില്ല, ആധികാരികതയും ഇല്ല. ഇവിടുത്തെ അറേഞ്ച്ഡ് മാര്യേജിനെക്കുറിച്ച് ഇത്രയും റിസർച്ച് ചെയ്ത മാഡത്തിന് അത് ശ്രമിച്ച് നോക്കാം. മാർഗ്ഗങ്ങൾ ഞാൻ പഠിപ്പിച്ചു തരാം..........\nGeorge Kadankavi - June 2013


പാര്‍ട്ടി നേതൃത്വത്തില് നിന്നും പ്രധാനമന്ത്രിയില് നിന്നുമുള്ള അവഗണന: മുതിര്‍ന്ന ബി.ജെ.പി നേതാവ് ചന്ദന് മിത്ര ബി.ജെ.പി വിടുന്നു • ഇ വാർത്ത | evartha\nevartha Desk July 17, 2018, 10:48 am July 17, 2018\nന്യൂഡല്‍ഹി: മുതിര്‍ന്ന ബി.ജെ.പി നേതാവും രണ്ട് തവണ രാജ്യസഭാ എം.പിയുമായിരുന്ന ചന്ദന് മിത്ര ബി.ജെ.പി വിടാനൊരുങ്ങുന്നു. പാര്‍ട്ടി നേതൃത്വത്തില് നിന്നും പ്രധാനമന്ത്രിയില് നിന്നുമുള്ള അവഗണനയില് പ്രതിഷേധിച്ചാണ് ചന്ദന് മിത്ര ബി.ജെ.പി വിടുന്നതെന്നാണ് റിപ്പോര്‍ട്ട്.\nദ പയനീര് ദിനപത്രത്തിന്റെ എഡിറ്ററും മാനേജിംഗ് ഡയറക്ടറുമാണ് ചന്ദന് മിത്ര. അദ്ദേഹം രാജി സമര്‍പ്പിച്ചുവെന്നും എന്നാല് ഇതുവരെ പാര്‍ട്ടി അധ്യക്ഷന് അമിത് ഷാ രാജി സ്വീകരിച്ചിട്ടില്ലെന്നും ഇന്ത്യന് എക്‌സ്പ്രസ് റിപ്പോര്‍ട്ട് ചെയ്തു. എന്നാല് അദ്ദേഹമോ പാര്‍ട്ടിയോ ഇതിനോട് പ്രതികരിച്ചിട്ടില്ല.\n2003 മുതല് 2009 വരെ ബി.ജെ.പിയുടെ രാജ്യസഭാ അംഗമായിരുന്നു ചന്ദന് മിത്ര. 2010 ജൂണില് മധ്യപ്രദേശില് നിന്നും ബി.ജെ.പി ടിക്കറ്റില് ഇദ്ദേഹം ലോക്‌സഭയില് എത്തി. 2016 ലാണ് ഇദ്ദേഹത്തിന്റെ കാലാവധി അവസാനിച്ചത്. എല്.കെ അദ്വാനിയുടെ അടുത്തയാളായിരുന്ന മിത്ര മോദി-അമിത് ഷാ കൂട്ടുകെട്ട് ശക്തമായതിന് പിന്നാലെ അദ്വാനിക്കൊപ്പം തന്നെ ഒതുക്കപ്പെട്ടു.\nഅടുത്തിടെ ബി.ജെ.പിക്കെതിരെ കടുത്ത വിമര്‍ശനവുമായി ഇദ്ദേഹം രംഗത്തെത്തിയിരുന്നു. മെയില് നടന്ന കൈരാന ഉപതെരഞ്ഞെടുപ്പില് ബി.ജെ.പിക്ക് ഏറ്റ കനത്ത പരാജയം പാര്‍ട്ടി അര്‍ഹിച്ചതാണെന്നും കര്‍ഷകര്‍ക്ക് വേണ്ടി പാര്‍ട്ടി ഇവിടെ ഒന്നും ചെയ്തില്ലെന്നും മിത്ര കുറ്റപ്പെടുത്തിയിരുന്നു.


Prefabricated കവര് panel-Prefabricated കവര് panel-നാന്ജിങ്ങ്china. kgm BeiLiDa പുതിയ വസ്തുക്കൾ സിസ്റ്റം Engineering Co., Ltd.\nനീ ഇവിടെയാണ് : ഹോം>ഉത്പന്നം>മുൻ‌കൂട്ടി നിർമ്മിച്ച എൻ‌വലപ്പ് പാനൽ\nമോഡൽ നമ്പർ: മുൻ‌കൂട്ടി നിർമ്മിച്ച എൻ‌വലപ്പ് പാനൽ\nആധുനിക വ്യാവസായിക സാങ്കേതികവിദ്യയുടെ വികാസത്തോടെ, വീടുകൾ നിർമ്മിക്കുന്നത് ബാച്ചുകളിലും യന്ത്ര ഉൽപാദനം പോലുള്ള സെറ്റുകളിലും നിർമ്മിക്കാൻ കഴിയും. മുൻ‌കൂട്ടി നിർമ്മിച്ച കെട്ടിട ഘടകങ്ങൾ നിർമ്മാണ സൈറ്റിലേക്ക് കൊണ്ടുപോകുകയും കൂട്ടിച്ചേർക്കുകയും ചെയ്യുന്നിടത്തോളം.\nമുൻകൂട്ടി നിർമ്മിച്ച കെട്ടിടങ്ങൾ ഇരുപതാം നൂറ്റാണ്ടിന്റെ തുടക്കത്തിൽ ജനങ്ങളുടെ താൽപര്യം ജനിപ്പിക്കാൻ തുടങ്ങി, ഒടുവിൽ 20 കളിൽ അത് യാഥാർത്ഥ്യമായി. ബ്രിട്ടൻ, ഫ്രാൻസ്, സോവിയറ്റ് യൂണിയൻ തുടങ്ങിയ രാജ്യങ്ങൾ ആദ്യ ശ്രമം നടത്തി. വേഗത്തിലുള്ള നിർമ്മാണ വേഗതയും മുൻ‌കൂട്ടി നിർമ്മിച്ച കെട്ടിടങ്ങളുടെ ഉൽ‌പാദനച്ചെലവും കാരണം അവ ലോകമെമ്പാടും അതിവേഗം പ്രചാരത്തിലുണ്ട്.\nആദ്യകാല കെട്ടിച്ചമച്ച കെട്ടിടങ്ങളുടെ രൂപം കർക്കശവും ആകർഷകവുമായിരുന്നു. പിന്നീട്, ആളുകൾ ഡിസൈനിൽ മെച്ചപ്പെടുത്തലുകൾ വരുത്തി, വഴക്കവും വൈവിധ്യവും വർദ്ധിപ്പിച്ചു, അതിനാൽ മുൻ‌കൂട്ടി നിർമ്മിച്ച കെട്ടിടങ്ങൾ ബാച്ചുകളിൽ മാത്രമല്ല, സമ്പന്നമായ ശൈലികളിലും നിർമ്മിക്കാൻ കഴിയും.\nI. ജി‌ആർ‌സി കൂട്ടിച്ചേർത്ത ബാഹ്യ സംരക്ഷണ കെട്ടിടങ്ങളുടെ പ്രവർത്തനങ്ങളും നേട്ടങ്ങളും\nജി‌ആർ‌സി പെരിഫറൽ ഉൽ‌പ്പന്നങ്ങൾ പൂപ്പൽ, ആകൃതി, നിറം, ഘടന മുതലായവയിൽ വൈവിധ്യവത്കരിക്കാൻ കഴിയും.\n1. പെരിഫറൽ പരിരക്ഷണ ഘടനയിൽ ഇനിപ്പറയുന്നവ ഉൾപ്പെടുന്നു: ബാഹ്യ മതിൽ, മേൽക്കൂര, സൈഡ് വിൻഡോ, ബാഹ്യ വാതിൽ മുതലായവ.\n2. കാറ്റിനെയും മഴയെയും, താപനില വ്യതിയാനങ്ങൾ, സൗരവികിരണം മുതലായവയെ പ്രതിരോധിക്കാൻ ബാഹ്യമുഖത്തിന്റെ അലങ്കാരവും താപ സംരക്ഷണവും സംയോജിപ്പിക്കുന്നതിന് പെരിഫറൽ ഘടന ഉപയോഗിക്കുന്നു.\n3. പ്രവർത്തനം: താപ സംരക്ഷണം, ചൂട് ഇൻസുലേഷൻ, വാട്ടർപ്രൂഫ്, ഈർപ്പം തെളിയിക്കൽ, അഗ്നി പ്രതിരോധം, ഈട്, സ്വയം വൃത്തിയാക്കൽ തുടങ്ങിയ സവിശേഷതകൾ ഇതിന് ഉണ്ട്.\n4. ഇതിനെ സിംഗിൾ-ബേ എൻ‌ക്ലോസർ ഘടന, മൾട്ടി-ബേ ഇന്റഗ്രേറ്റഡ് എൻ‌ക്ലോസർ ഘടന എന്നിങ്ങനെ വിഭജിക്കാം.\n5. ഇതിനെ സിംഗിൾ-ലെയർ മെക്കാനിസം സിസ്റ്റം, മൾട്ടി-ലെയർ കോമ്പോസിറ്റ് സ്ട്രക്ചർ സിസ്റ്റം എന്നിങ്ങനെ വിഭജിക്കാം. പുറം പാളി ഒരു സംരക്ഷിത പാളിയാണ്, നടുക്ക് സ്വയം തളിക്കുന്ന താപ സംരക്ഷണ മെറ്റീരിയൽ ഉപയോഗിക്കുന്നു, ആന്തരിക പാളി ആന്തരിക ഉപരിതല പാളിയാണ്.\n6. ഓരോ പാളിയും അസ്ഥികൂടത്തെ പിന്തുണയ്ക്കുന്ന ഘടനയായി അല്ലെങ്കിൽ ശക്തിപ്പെടുത്തിയ ആന്തരിക സംരക്ഷണ പാളിയെ പിന്തുണയ്ക്കുന്ന ഘടനയായി ഉപയോഗിക്കുന്നു;\nജി‌ആർ‌സി കെട്ടിച്ചമച്ച കെട്ടിടങ്ങളുടെ പ്രധാന പ്രവർത്തനങ്ങളും ഗുണങ്ങളും ഇവയാണ്:\n(1) വൈവിധ്യമാർന്ന രൂപകൽപ്പന.\nനിലവിൽ, റെസിഡൻഷ്യൽ ഡിസൈൻ ഭവന ആവശ്യകതയുമായി ബന്ധമില്ലാത്തതാണ്, ധാരാളം ലോഡ് ചുമക്കുന്ന മതിലുകൾ, ചെറിയ ഇടം, ചത്ത വേർതിരിക്കൽ, മുറിയിലെ സ്ഥലം എന്നിവ എളുപ്പത്തിൽ വിഭജിക്കാനാവില്ല. എന്നിരുന്നാലും, മുൻകൂട്ടി നിർമ്മിച്ച വീടുകളെ ഹാളുകളിലെ ചെറിയ മുറികളായി അല്ലെങ്കിൽ ചെറിയ ഹാളുകളിൽ വലിയ മുറികളായി താമസക്കാരുടെ ആവശ്യങ്ങൾക്കനുസരിച്ച് വിഭജിക്കാം. റെസിഡൻഷ്യൽ കെട്ടിടങ്ങളിലെ ഫ്ലെക്സിബിൾ വലിയ മുറികളുടെ പ്രധാന പ്രശ്‌നങ്ങളിലൊന്ന് പൊരുത്തപ്പെടുന്ന ലൈറ്റ് പാർട്ടീഷൻ മതിലുകളാണ്. ജി‌ആർ‌സി, ജി‌ആർ‌ജി, ജി‌ആർ‌പി, മറ്റ് പുതിയ മെറ്റീരിയലുകൾ എന്നിവ ബാഹ്യ മതിൽ പാനലുകൾ, പാർട്ടീഷൻ മതിലുകൾ, സസ്പെൻഡ് ചെയ്ത മേൽത്തട്ട്, ഇന്റീരിയർ മതിൽ അലങ്കാരം എന്നിവയ്ക്കുള്ള മികച്ച മെറ്റീരിയലുകളാണ്.\n(2) പ്രവർത്തനപരമായ നവീകരണം\nപി‌സി-ജി‌ആർ‌സി കെട്ടിച്ചമച്ച കെട്ടിടങ്ങൾക്ക് ഇനിപ്പറയുന്ന പ്രവർത്തനങ്ങൾ ഉണ്ട്:\n1. പരിസ്ഥിതി സംരക്ഷണവും മലിനീകരണവുമില്ല. സ്വയം വൃത്തിയാക്കൽ, വായു ശുദ്ധീകരണം എന്നിവയുടെ പ്രവർത്തനങ്ങൾ മതിലിനുണ്ട്.\n2. energy ർജ്ജ സംരക്ഷണ ബാഹ്യ മതിലിന് ശൈത്യകാലത്ത് താപനം വർദ്ധിപ്പിക്കുന്നതിനും വേനൽക്കാലത്ത് എയർ കണ്ടീഷനിംഗിന്റെ consumption ർജ്ജ ഉപഭോഗം കുറയ്ക്കുന്നതിനും ഒരു താപ ഇൻസുലേഷൻ പാളി ഉണ്ട്;\n3. ശബ്ദ ഇൻസുലേഷൻ മതിലുകളുടെയും വാതിലുകളുടെയും ജനലുകളുടെയും സീലിംഗ് പ്രവർത്തനം മെച്ചപ്പെടുത്തുന്നു. മുറിയിൽ ശാന്തമായ അന്തരീക്ഷം പ്രദാനം ചെയ്യുന്നതിനും ബാഹ്യ ശബ്ദത്തിന്റെ ഇടപെടൽ ഒഴിവാക്കുന്നതിനുമായി താപ ഇൻസുലേഷൻ വസ്തുക്കൾക്ക് ശബ്ദ സ്വാംശീകരണ പ്രവർത്തനം ഉണ്ട്.\n4. തീ പടരാതിരിക്കാനോ തീ പടരാതിരിക്കാനോ ഉള്ള തീ തടയൽ;\n5. കെട്ടിടത്തിന്റെ ഭാരം കുറയ്ക്കുക, കെട്ടിച്ചമച്ച വഴക്കമുള്ള കണക്ഷനുകളുടെ വർദ്ധനവ്;\n6. ഭംഗിയുള്ള രൂപത്തിന് ആ ury ംബരം ആവശ്യമില്ല, പക്ഷേ മുൻഭാഗം വ്യക്തവും വ്യതിരിക്തവുമാണ്, മാത്രമല്ല ദീർഘകാല ഉപയോഗത്തിന് ശേഷം അത് പൊട്ടുകയോ രൂപഭേദം വരുത്തുകയോ മങ്ങുകയോ ചെയ്യില്ല.\n7. നല്ല വിപുലീകരണം അടുക്കളയ്ക്കും ടോയ്‌ലറ്റിനും വിവിധ സാനിറ്ററി സൗകര്യങ്ങൾ സജ്ജമാക്കുന്നതിന് അനുകൂലമായ വ്യവസ്ഥകൾ നൽകുന്നു;\n8. പുതിയ ഇലക്ട്രിക്കൽ ഉപകരണങ്ങൾ, ആശയവിനിമയ ഉപകരണങ്ങൾ, energy ർജ്ജ സംരക്ഷണ ഉപകരണങ്ങൾ തുടങ്ങിയവ സൃഷ്ടിക്കുന്നതിനുള്ള സാധ്യത വർദ്ധിപ്പിക്കുന്നതിനുള്ള നല്ല വിപുലീകരണം.\n(3) നിർമ്മാണ ഫാക്ടറി\nപരമ്പരാഗത കെട്ടിടങ്ങളുടെ ബാഹ്യ ഉപരിതലത്തിൽ സൈറ്റ് നിർമ്മാണത്തെ ആശ്രയിച്ച് വിവിധ മനോഹരമായ പാറ്റേണുകൾ നിർമ്മിക്കുന്നത് വളരെ ബുദ്ധിമുട്ടാണ്, കൂടാതെ ചായം പൂശിയ കളർ പെയിന്റ് വർണ്ണ വ്യത്യാസം കാണിക്കില്ല കൂടാതെ വളരെക്കാലം മങ്ങുകയുമില്ല. എന്നിരുന്നാലും, ജി‌ആർ‌സി കെട്ടിച്ചമച്ച കെട്ടിടത്തിന്റെ പുറം മതിൽ പാനലുകൾക്ക് പൂപ്പൽ, മെക്കാനിക്കൽ സ്പ്രേ, നാനോ ടെക്നോളജി, മൈക്രോവേവ് ബേക്കിംഗ് സാങ്കേതികവിദ്യ, മറ്റ് സാങ്കേതികവിദ്യകൾ എന്നിവയിലൂടെ ഇത് എളുപ്പത്തിൽ ചെയ്യാൻ കഴിയും. ബൾക്ക് ഇൻസുലേഷൻ മെറ്റീരിയലുകൾ പിസി-ജിആർസി ഇൻസുലേഷൻ സംയോജിത വസ്തുക്കൾ ഉപയോഗിച്ച് പൂർണ്ണമായും മാറ്റിസ്ഥാപിക്കുന്നു; മേൽക്കൂര ട്രസ്സുകൾ, ലൈറ്റ് സ്റ്റീൽ ജോയിസ്റ്റുകൾ, വിവിധ മെറ്റൽ ഹാംഗറുകൾ, കണക്റ്ററുകൾ എന്നിവയെല്ലാം കൃത്യമായ അളവുകളുള്ള യന്ത്രവത്കൃത ഉൽപാദനമാണ്. നിർമ്മാണ സൗകര്യാർത്ഥം ഫാക്ടറികളിൽ ഫ്ലോർ, മേൽക്കൂര പാനലുകൾ എന്നിവ മുൻകൂട്ടി തയ്യാറാക്കിയിട്ടുണ്ട്. ഇൻഡോർ മെറ്റീരിയലുകളായ ജിപ്‌സം ബോർഡ്, ഫ്ലോർ കവറിംഗ് മെറ്റീരിയലുകൾ, സീലിംഗ് ഹാംഗിംഗ് ബോർഡുകൾ തുടങ്ങിയവ സങ്കീർണ്ണമായ ഉൽ‌പാദന ലൈനുകളിലൂടെ മാത്രമേ നിർമ്മിക്കാൻ കഴിയൂ. കൂടാതെ, ഫാക്ടറിയുടെ ഉൽ‌പാദന പ്രക്രിയയിൽ, ശക്തി, അഗ്നി പ്രതിരോധം, മഞ്ഞ് പ്രതിരോധം, ഈർപ്പം പ്രതിരോധം, ശബ്ദ ഇൻസുലേഷൻ, ചൂട് സംരക്ഷിക്കൽ തുടങ്ങിയ വസ്തുക്കളുടെ പ്രകടന സൂചികകൾ ഏത് സമയത്തും നിയന്ത്രിക്കാൻ കഴിയും.\nവീട് ഒരു വലിയ ഉപകരണമായി കണക്കാക്കപ്പെടുന്നു, കൂടാതെ ആധുനിക പിസി-ജിആർസി നിർമാണ സാമഗ്രികളാണ് ഈ ഉപകരണത്തിന്റെ ഘടകങ്ങൾ. കർശനമായ വ്യാവസായിക ഉൽ‌പാദനത്തിലൂടെ ഈ ഭാഗങ്ങളുടെ ഗുണനിലവാരം ഉറപ്പാക്കാൻ കഴിയും, ഒപ്പം ഒത്തുചേരുന്ന വീടിന് പ്രവർത്തനപരമായ ആവശ്യകതകൾ നിറവേറ്റാനും കഴിയും.\n(4) നിർമ്മാണ അസംബ്ലി\nപരമ്പരാഗത കെട്ടിടങ്ങളുമായി താരതമ്യപ്പെടുത്തുമ്പോൾ പിസി-ജിആർസി കൂട്ടിച്ചേർത്ത കെട്ടിടങ്ങളുടെ സ്വയം പ്രാധാന്യം പകുതിയായി കുറയുന്നതിനാൽ, അടിസ്ഥാനം ലളിതമാക്കി. മുൻകൂട്ടി നിർമ്മിച്ച കെട്ടിട ഘടകങ്ങൾ ഫാക്ടറിയിൽ എത്തിച്ചതിനുശേഷം, സൈറ്റിലെ തൊഴിലാളികൾ ഡ്രോയിംഗുകൾ അനുസരിച്ച് അവയെ കൂട്ടിച്ചേർക്കുന്നു. ചെളി, പ്ലാസ്റ്ററിംഗ്, മതിൽ നിർമ്മാണം തുടങ്ങിയ വലിയ തോതിലുള്ള നനഞ്ഞ പ്രവർത്തനങ്ങൾ ഇനി സൈറ്റിൽ ദൃശ്യമാകില്ല. പിസി-ജിആർസി അസംബ്ലി നിർമ്മാണത്തിന് ഇനിപ്പറയുന്ന ഗുണങ്ങളുണ്ട്:\n1. വേഗത്തിലുള്ള പുരോഗതി, ചുരുങ്ങിയ സമയത്തിനുള്ളിൽ വിതരണം ചെയ്യാൻ കഴിയും;\n2. തൊഴിൽ ശക്തി കുറയുന്നു, ക്രോസ് പ്രവർത്തനങ്ങൾ സൗകര്യപ്രദവും ചിട്ടയുള്ളതുമാണ്;\n3. ഓരോ പ്രവർത്തന നടപടിക്രമത്തിനും ഗുണനിലവാരം ഉറപ്പാക്കാൻ ഉപകരണങ്ങളുടെ ഇൻസ്റ്റാളേഷൻ പോലുള്ള കൃത്യത പരിശോധിക്കാൻ കഴിയും;\n4. നിർമ്മാണ സ്ഥലത്ത് കുറഞ്ഞ ശബ്ദവും കുറഞ്ഞ ബൾക്ക് വസ്തുക്കളും കുറഞ്ഞ മാലിന്യവും മലിനജലവും പുറന്തള്ളുന്നു, ഇത് പരിസ്ഥിതി സംരക്ഷണത്തിന് ഗുണം ചെയ്യും;\n5. നിർമാണച്ചെലവ് കുറയുന്നു.\nജി‌ആർ‌സി സോംത്ത് ഉപരിതലം